
Dr. Teresa Corurie era complet devotată carierei sale. În toată 
lumea, nu exista niciun bărbat care *s-o poată ispiti, abătând-o de pe 
calea pe care şi-o alesese - și, oricât de drăguţ era, ea îi spusese clar 
acest lucru doctorului Tony Banks. Cu atât mai rău că ortopedul, James 
M*A*(*A*rthur, nu putea fi la fel de agreabil ca Tony - dar, astfel stând 
lucrurile, Teresa nu se îndoia că era cel mai dictatorial și mai 
autocratic om pe care-l întâlnise vreodată. Și-atunci, de ce nu mai 
reușea să-și ia gândul de la el? 

Dr. Teresa Corurie era complet devotată carierei sale. În toată 
lumea, nu exista niciun bărbat care *s-o poată ispiti, abătând-o de pe 
calea pe care şi-o alesese. Și-atunci, de ce nu mai reuşea să-și ia gândul 
de la ortopedul James M*A*gQ*A*rthur? 

Capitolul 1 

— Soră! 

Glasul doctorului ortoped suna de-a dreptul agresiv, risipind 
complet liniștea secției de medicină generală din Rippledale3s Cottage 
Hospital. 

Doctorița Teresa Corurie se răsuci brusc dinspre fereastra unde 
stătuse privind spre spectaculoasa panoramă a munților înveşmântaţi 
într-o magnifică tapiserie de culori, cu lacul strălucind albstru-argintiu 
în lumina zorilor. Privea minunata privelişte ori de câte ori dorea să-și 
păstreze calmul, convinsă că atmosfera liniștită era foarte importantă 
pentru starea pacienţilor. Domnul M*A*(*Â*rthur, însă, nu părea să fie 
de aceeași părere. 

— Soră! tună din nou glasul lui iritat. Vino-aici! 

Annie, sora cea nouă, privi rugător spre Teresa, cu ochii rotunjiți 
de teamă. 

— Pe mine mă cheamă... îngăimă ea. lar am greşit ceva! 

— Aşteaptă aici, o opri Teresa cu o mână pe braț, și lasă-l în 
seama mea. 


Gura i se strânse într-o linie crispată, hotărâtă. Medicul şef de la 
ortopedie nu avea dreptul *s-o sperie pe Annie aşa. Nici măcar nu era 
şeful secției lor. Numai pentru că primiseră doi pacienţi care necesitau 
tratamente ortopedice, acum se purta de parcă ar fi fost stăpân peste 
toată lumea! Ei bine, putea să se mai gândească. Stilul lui agresiv 
n-avea *s-o intimideze pe ea! 

Merse în tăcere până în spatele lui. 

— Aveaţi nevoie de ceva? îl întrebă. 

M*A*g*A*rthur luase o fişă medicală de la picioarele patului din 
faţa lui şi o agita prin aer. 

— Parcă dădusem ordin ca pacienta asta să nu primească nimic 
de mâncare, fiindca e în pregătire pentru operaţie! spuse el furios, fără 
să se întoarcă. 

Femeia din pat înghiţi în sec, vinovată, își puse ceaşca la loc pe 
farfurioară, cu zgomot, şi lăsă să cadă pe pătură felia de pâine prăjită 
din care mâncase jumătate. 

— Mâncaţi mai departe, doamnă Brown, îi zâmbi încurajator 
Teresa. 

— Soră! Ă 

Livid la faţă, James M*A*g*A*rthur se răsuci în loc spre ea. 

— Sunt doctoriţă, nu soră, și răspund de acest salon, declară 
Teresa cu capul sus. Conform fişei medicale, pacienta va intra în sala 
de operaţie abia spre seară. Lista dumneavoastră pentru dimineaţa 
asta era deja completă. 

M*A*g*A*rthur îi privi trufaş faţa hotărâtă şi silueta îmbrăcată în 
alb, apoi, cu o mișcare arogantă a capului, porni spre un alt pat. 

Teresa rămase nedumerită. Fusese gata să înfrunte o ciocnire a 
voințelor, se hotărâse să nu se lase îngenuncheată de el, şi când colo o 
trata cu un asemenea dispreţ de parcă nici n-ar fi meritat *s-o 
învrednicească măcar cu o vorbă! 

Annie apăru alături. 

— Vă mulțumesc, şopti ea cu voce răgușită. 

— Adu-i doamnei Brown un ceai proaspăt şi încă o felie de 
pâine prăjită, te rog, îi spuse Teresa. Cred că ale ei *s-au răcit. 


— Am înţeles, domnişoară. 

Annie porni repede, grăbită să-i îndeplinească dispoziţiile. 

Doamna Brown îi aruncă Teresei o privire pătrunzătoare. 

— Mă mir că aţi avut curaj să-l înfruntaţi aşa pe M*A*Q*Â*rthur, 
spuse ea, cu o voce aspră și sonoră. Bravo! Știm că e un medic strălucit 
şi-şi cunoaște meseria, dar asta nu scuză mârlănia cu care v-a vorbit. 
La urma urmei, şi dumneavoastră sunteți medic, la fel ca el. 

Teresa se uită înapoi, peste umăr. 

— Cred că e doar foarte suprasolicitat, la fel ca noi toţi ceilalți, 
acum când au intrat în vigoare reducerile impuse în Serviciul de 
Sănătate, comentă ea, din loialitate pentru colegul de breaslă. 

— “S-ar putea, consimţi doamna Brown, în urma ei. Tot ce pot 
spune s& că sper din toată inima să nu vă măritaţi niciodată cu un 
asemenea bărbat, viaţa cu el ar fi imposibilă. Cel mai autocratic gen! 
Deşi, nu știu, din câte-am văzut, *s-ar putea să-i răspundeţi cu aceeași 
monedă. Ce-aţi zice, domnişoară Corurie? V-ar plăcea un soț ca domnul 
M*A*(*Â*rthur? 

Teresa se retrase cât putea de demnă, evitând să-i răspundă. 

Cu o nouă ceașcă de ceai în mână, Annie reveni stupefiată, 
convinsă că medicul ortoped auzise întrebarea rostită atât de strident 
de doamna Brown. 

— Mai încet, doamnă Brown, îi ceru ea, o *s-o puneţi pe 
domnișoara Corurie într-o situaţie delicată! 

Apoi, observând că, în graba ei, vărsase ceai în farfurioară, 
adăugă încurcată: 

— Vă aduc altă ceașcă, și pâinea prăjită. 

Şi, răsucindu-se pe călcâie, o luă la fugă înapoi spre bucătărie. 

— Din fata asta n-o să iasă niciodată o soră cum se cade, 
remarcă doamna Brown. E un sac de nervi, nici măcar o ceașcă de ceai 
nu-i în stare să țină fără *s-o apuce termuratul! 

Deşi era atentă la pacienta din alt pat, înconjurat cu perdele, 
Teresa auzi ultimul comentariu al doamnei Brown și se încruntă 
nemulțumită că Annie era criticată pe nedrept. O plăcea pe tânăra soră 
şi considera că avea toate calitățile necesare, fiind extrem de atentă și 


sensibilă față de nevoile altora, şi atât de dornică să-și facă treaba cât 
mai bine. 

Annie avea nevoie de încurajare, nu de critici continue, iar 
doamna Brown şi autoritarul doctor M*A*Q*Ă*rthur făceau tot 
posibilul pentru a-i şubrezi încrederea în sine. De cele mai multe ori, 
vinovat era M*A*Q*Ă*rthur, căci el ar fi trebuit să ştie mai bine ce se 
întâmpla. Destul de nou în spital, își formase deja reputaţia de a 
încerca mereu să pună la punct pe toată lumea, mai ales pe medicii și 
surorile tinere. Cu pacienţii era destul de amabil, într-un stil mai 
degrabă rezervat, iar aceștia aveau încredere în el pentru că era 
meticulos şi-şi dădea toată osteneala cu ei. Știau și că le spunea 
întotdeauna adevărul, chiar și când acesta era destul de dureros. 

Dar, cu siguranţă, era un om dificil. Înalt, lat în umeri, cu 
constituția unui jucător de rugby, arăta impresionant, mai ales întrucât 
fizionomia lui de scoţian era tipic aristocratică: pomeţi înalți, ochi 
albaştri cu o expresie mândră, pe care o accentuau pleoapele parţial 
coborâte, un nas şi o gură armonios formate. 

Era, într-adevăr, un chip impresionant. Nimeni nu putea ghici 
vreodată la ce se gândea. Teresa avusese relații cu el numai în situațiile 
când tebuise să primească în secția de medicină generală unii pacienți 
de la ortopedie, pentru că toate paturile de-acolo erau ocupate. La fel 
ca acum. 

Teresa urma *s-o examineze pentru ultima oară pe tânăra 
doamnă Petrie și, dacă totul era bine, avea *s-o externeze. Cât de 
curând, se întrebă ea, urma să observe enigmaticul ortoped șef patul 
eliberat și să aducă încă un pacient de-al lui? Trebuia să se grăbească, 
dacă voia să i-o ia înainte şi să ofere locul secției de accidentaţi. 

Zâmbi în sinea ei, prevăzând o bătălie iminentă. 

Doamna Petrie tocmai se întorcea de la toaletă, iar Teresa se 
concentră asupra ei. 

— Îi puteţi spune soţului dumneavoastră să vă aducă hainele de 
oraș, după-amiază când va veni în vizită, o anunţă ea. Îi voi telefona de 
îndată ce am timp. 

— Pot pleca acasă? întrebă bucuroasă tânăra. 


După ce confirmă, Teresa se mută la alt pacient, dar înainte de a 
ajunge la pat, printre perdele intră însuşi doctorul M*A*(*Â*rthur. 

— Veniţi *s-o vedeţi pe fata asta, îi ceru el pe un ton aproape 
poruncitor, dacă tot spuneţi că e secția dumneavoastră. Eu mai am şi 
alte treburi. Insistă să-i dăm drumul acasă, cică o așteaptă taică-său în 
hol. Va avea nevoie de ajutor, din cauza piciorului. Are o umflătură 
mobilă deasupra articulației mediane, care poate reprezenta un mic 
chist capsular, dar refuză tratamentul. Trimiteţi pe cineva după tatăl ei 
şi spuneţi-i să-i aducă şi un scaun cu rotile. 

„De ce tocmai eu?” se întrebă Teresa. „De ce nu trimite surorile? 
Poate crede că doctoriţele nu sunt capabile decât să transmită mesaje, 
pentru că sunt femei?” 

După ce transmise ordinele doctorului M*A*(*Â*rthur, 
nemulțumită şi grăbită, Teresa îşi continuă drumul spre patul următor, 
iar graba o făcu să se ciocnească de un scaun din sala de așteptare, pe 
care îl împingea un bărbat. Teresa își pierdu echilibrul și căzu. 

— Asta ce mai e? 

Ortopedul cel înalt se apropie cu pași mari, privind încruntat 
scaunul, dar nu schiță niciun gest de a o ajuta pe Teresa să se ridice în 
picioare. 

— Mi *s-a spus să aduc un scaun, se bâlbâi cam încurcat 
bărbatul. 

— Un scaun cu rotile am spus - pe-aici chiar nimeni nu mai are 
minte? 

James M*A*E*Ă*rthur o privi încruntat pe Teresa, apoi, 
înfundându-și nervos mâinile în buzunarele halatului, porni mai 
departe. 

— Îmi pare rău pentru neînțelegere, îi spuse Teresa omului cu 
scaunul, probabil ați fost informat greşit. Doar n-o puteţi împinge pe 
fiica dumneavoastră aşa până acasă, nu? 

Observându-i expresia amuzată, omul râse, apoi se așeză pe 
scaun, în mijlocul salonului. 

Toţi izbucniră în râs, deși multe priviri îngrijorate se îndreptară 
spre ușă, pe unde doctorul M*A*E*Â*rthur putea să intre oricând. 


— Pe dom doctor îl roade ceva! îi strigă doamna Brown Teresei, 
în timp ce trecea pe lângă patul ei. Dragoste neîmpărtășită, probabil. 
V-a făcut vreun avans și l-aţi lăsat cu buzele umflate, asta e? 

Teresa se apropie de ea și-i aranjă mai bine pătura. 

— Trebuie să dormiţi, îi aminti ea. 

— Şi vă gândiţi că *s-ar putea să aibă șanse. Vi se citește în ochi! 

Chicotind, Teresa replică: 

— Aveţi o imaginaţie bogată, doamnă Brown. 

— Îmi plac poveştile de dragoste. Dar spuneţi-mi, de ce îi vorbiţi 
cu „domnule doctor”, când și dumneavoastră sunteţi medic, la fel ca el? 

— Chirurgilor li se spune întotdeauna „domnule doctor”. 

— Şi-atunci dumneavoastră cum vi *s-ar spune, „domnişoară 
doctor”? 

— Eu nu voi fi niciodată chirurg, aşa că nu se pune problema. 
Şi-acum, vă rog să vă odihniți, doamnă Brown, încheie Teresa pe un 
ton ferm. 

— Are nevoie de dresaj, nu se lăsă doamna Brown, fără *s-o 
scape din ochi. Una ca dumneavoastră l-ar avea la degetul cel mic. 
L-am văzut cum vă priveşte. 

Teresa se îndepărtă grăbită. Simțea că i se înroșeau din nou 
obrajii şi știa ce idei ridicole i-ar fi venit doamnei Brown dacă ar fi 
observat. 

Pentru că era într-adevăr ridicol să se gândească la o aventură 
între ea şi doctorul M*A**Â*rthur. Era ultimul om din lume de care 
s-ar fi “îndrăgostit - dacă și-ar fi permis să se îndrăgostească de 
cineva, şi n-avea de gând în niciun caz să se lase abătută de vreun 
bărbat de pe calea carierei sale profesionale. Voia să urce mai întâi 
scara ierarhică şi să se impună în medicină, înainte de a-și asuma 
riscul măritișului. i 

Nu că l-ar fi considerat pe doctorul M*A*(*Â*rthur cât de cât 
atrăgător, se grăbi ea să-şi reamintească. Şi, în timp ce stătea în oficiul 
surorilor, bându-şi cafeaua, își reproșă faptul că lăsase comentariile 
doamnei Brown să-i abată gândurile pe direcția în care o apucaseră. 
Încercă imediat să se gândească la altceva. 


— Ultima mea zi aici, soră, spuse ea cu uşoară amărăciune, căci 
cele şase luni la medicină generală îi plăcuseră. De mâine, mă mut la 
accidentați și urgenţe. 

— Da, sper c-o să vă placă la accidentaţi. Acolo e mai multă 
diversitate, iar dumneavoastră vă pricepeţi să luaţi hotărâri imediate. 

— Aşa crezi? Am auzit că situaţia de-acolo e destul de febrilă. 

— Cele mai mari probleme apar întotdeauna cu cazurile de 
extremă urgenţă, care sunt aduse pe intrarea laterală, interveni sora 
Daly, cu un aer atoateștiutor. Răniţii ambulatorii, cum se numesc, sunt 
nemulțumiți uneori că trebuie să aștepte, fără a şti că mai întâi trebuie 
să fie rezolvate cazuri mai serioase. Dar, desigur, ei nu văd trecând 
tărgile, care sunt aduse de brancardieri pe intrarea laterală. 

— Cred că intenționat se foloseşte intrarea aceea. 

— Da, nu e bine ca pacienții în situații mai uşoare să vadă 
cazurile sângeroase care sunt aduse la accidentațţi... mai ales după 
bătăile de sâmbăta seara, sau după meciurile de fotbal de duminica, 
unde se accidentează atâția jucători... ori de la accidentele de 
circulaţie... 

Şi, adăugând că trebuia să se întoarcă la lucru, sora Daly ieși. 

Teresa începu să-şi scrie în registru unele cazuri, pentru a lăsa 
totul în ordine la plecarea din secție. Apoi, făcu încă o vizită la paturile 
pacienților. 

Noroc că doamna Brown adormise. 

— Orice-ar zice, nu poți să n-o simpatizezi, comentă Annie, 
oricât e de slobodă la gură. 

— Genul „sarea pământului”, confirmă Teresa. Dar să n-o trezim 
încă, *s-o lăsăm să doarmă până vine vremea *s-o pregătim pentru 
operaţie. 

— Am pregătit patul eliberat, continuă Annie. Sora şefă mi-a 
spus să vă anunţ. Ce credeţi, domnişoară, domnul doctor ortoped o să-l 
vrea pentru altul dintre pacienţii lui? 

— Nu m-ar surprinde deloc. 

Teresa porni spre telefon, tentată să-i zădărnicească planurile, 
sunând la accidentaţi ca să întrebe dacă aveau nevoie de pat pentru 


cineva de la ei. Şeful de secţie ar fi acceptat cu plăcere, căci şi el avea 
dureri de cap din aceeași cauză. lar oferta ar fi pus-o într-o lumină 
favorabilă pentru a doua zi, când începea munca în secția lui. 

Ridică receptorul... apoi îl puse la loc. Nu putea *s-o facă. Îi era 
ruşine că se gândise, măcar, să-i joace o asemenea farsă neplăcută 
cuiva, chiar și antipaticului domn M*A*g*A*rthur. 

Tocmai pleca de lângă telefon, când îl auzi sunând. 

— Aici accidentaţii, spuse glasul șefului de secție. Avem urgentă 
nevoie de un pat, ne puteţi ajuta? 

Teresa nu prea putea spune nu. În câteva minute, pacientul fu 
adus cu liftul şi instalat cu grijă în pat. 

Chiar în acel moment, ortopedul șef intră în salon, grăbit, dând 
ușile de perete. 

— Am un pacient pentru patul əła gol, declară el fără niciun 
preambul, adresându-i-se Teresei. 

— Îmi pare rău, răspunse ea cu fermitate, dar tocmai a fost 
preluat de accidentați. 

— Ce?! exclamă M*A*(*Ă*rthur, înnegrindu-se la față de furie. Li 
l-ai dat lor, când știai că voi avea nevoie cu siguranţă de el? 

— M-au întrebat și, cum știți, se aplică principiul primul venit, 
primul servit. 

Deși, în aparenţă, era complet stăpână pe situaţie, în sinea ei 
Teresa era copleșită, absolut conștientă că-și compromitea complet 
şansele în faţa lui M*A*¢*Å*rthur. 

În viaţa ei nu mai văzuse o privire atât de duşmănoasă. Făcu 
însă nu efort să nu cedeze, mai hotărâtă ca oricând să nu se lase 
tiranizată nici de el, nici de nimeni altcineva. 

M*A*f*A*rthur o măsură din creștet până-n tălpi, cu ochi 
sfredelitori. 

— Presupun că umbli să le intri în graţii celor de la accidentaţi, 
din moment ce mâine te muţi la ei. Ei, să sperăm că-n locul dumitale va 
veni cineva mai cooperant! 

— Nu mă cunoaşteţi, domnule doctor M*A*Q*Â>rthur, sunteţi 
nou în acest spital. 


— Şi e cea mai cooperantă doctoriţă! izbucni Annie, după care 
își muşcă limba, cu ochii holbaţi de spaimă. 

Ortopedul şef o sfâșie din privire, apoi se răsuci pe călcâie și, 
tremurând de furie, se îndepărtă. 

— Vai de mine, oftă Annie, *s-a înfuriat, și numai eu sunt de 
vină. 

— Annie, Annie, o dojeni Teresa, iritată, de ce trebuie să-ţi 
închipui mereu că toate se întâmplă numai din vina ta? Până la urmă, îi 
vei convinge pe toţi că aşa e şi-atunci chiar ai dat de belea! 

Annie lăsă capul în piept. 

— lartă-mă... 

Cuprinsă de remuşcări, Teresa o atinse pe braţ. 

— Nu trebuia să spun asta. A fost minunat că mi-ai luat apărarea. 
Numai că sunt foarte prost-dispusă. 

— Chirurgul acela e de vină, o scuză Annie, nu știu de ce, dar 
pare să vă poarte pică. 

— Mă rog, murmură Teresa ridicând din umeri, poate că nu vom 
avea contacte prea dese. Și-acum, să ne-apucăm de treabă... 

Capitolul 2 

În seara aceea, când Teresa părăsi spitalul, soarele apunea ca un 
glob stacojiu răspândind flăcări roșii şi aurii, spuzind fuioarele de nori 
în miriade de nuanţe strălucitoare... Teresa se opri să admire 
frumusețea munților din jur, inspirând mirosul de pământ reavăn şi 
iarbă umedă. Îşi dădu seama că nu ştiuse cum era vremea în ziua aceea, 
căci nu mai aruncase nicio privire afară încă din zori. Ar fi putut şi să 
ningă... deşi aşa ceva ar fi fost cam improbabil, în luna iulie! 

Fusese singura doctoriță de la medicină generală și, din câte știa 
ea, urma să fie singura și de la accidentaţi, așa că dacă nu se 
împrietenea cu niciun medic, n-avea cu cine să discute în timpul liber 
despre cazurile medicale. Înţelegea necesitatea de a discuta medicină 
cu alți doctori, ascultându-le opiniile. În studenţie, ea și colegii ei 
obişnuiseră să discute ore întregi. 

Când ajunse acasă, aprinse lumina în antreu și intră în bucătărie. 
Tubul de neon din tavan pâlpâi de câteva ori, apoi se stabiliză, 


luminând chiuveta cu smalțul ciupit, frigiderul pe care scria 
„Contraindicat pentru depozitarea sângelui de transfuzie” şi aragazul 
vechi, înconjurat de dulapuri cam șubrede. Probabil că frigiderul, cu 
anunţul lui macabru, îi fusese destinat lui Dracula... nu unei tinere 
sensibile ca ea! 

Îşi făcu un ceai, prăji resturile unei pâini cam vechi şi deschise o 
cutie de ton, prea obosită pentru a-și găti ceva. Nu era cea mai 
copioasă cină, dar își duse mâncarea în living, se aşeză într-un fotoliu 
cu farfuria pe genunchi și, înainte de a apuca să ia mai mult de câteva 
înghițituri, adormi epuizată. 

x kK * 

Sunetul telefonului o făcu să tresară. Farfuria alunecă pe jos, 
tonul adăugând alte pete celor vechi de pe mochetă. 

Telefonul continua să sune, dar Teresa dormea prea adânc ca 
să-l audă. 

Dormi până când o trezi sunetul ascuţit al televizorului, care 
anunța că programul din seara aceea luase sfârșit. 

Întinzându-se buimacă, se ridică, închise televizorul şi, când se 
întoarse, privi cu oroare mizeria de pe mochetă. Cu mari eforturi, 
şterse petele, făcu un duș și se culcă în pat, unde dormi neîntoarsă 
până la șapte dimineaţa, când o trezi deșteptătorul. 

Simţindu-se ca o elevă în prima zi la o şcoală nouă, Teresa intră 
în secția de accidentați. 

— Bună dimineaţa, o salută o soră. Domnișoara Corurie, 
presupun? 

După ce termină de făcut prezentările, sora o conduse prin 
secție, arătându-i sala de tratamente, camera pentru gips, 
mini-amfiteatrul, secţia de reanimare, cabinetele de consultaţii și 
boxele pentru examinare. 

— Şi, ultima dar în niciun caz cea de pe urmă, încheie cu o undă 
de umor sora şefă Maureen Grey, deschizând o ușă, aici e camera 
pentru cafea, unde medicii și surorile se refac când au ocazia... ceea ce 
nu se întâmplă prea des, credeţi-mă! 

— Anul trecut am tratat treizeci şi cinci de mii de cazuri noi, 


interveni sora Eileen Murphy, venind în spatele Teresei, aşa că vă 
previn: sau o să vă placă la nebunie, sau n-o să puteți suporta. 

Teresa zâmbi, hotărâtă să-i placă. Atmosfera era prietenoasă, iar 
munca grea nu-i era străină. 

— Şi, desigur, puteţi fi chemată oricând să mergeţi cu brigada 
mobilă, adăugă sora Murphy, aşa că fiți pregătită. Numărul 
accidentelor rutiere din zonă ne ține mereu în priză şi nu v-ar veni să 
credeţi câte fracturi avem de tratat în cursul unei singure zile! 

— Mi *s-a spus că viaţa aici e destul de agitată, confirmă Teresa. 

— Agitată? Ce mai glumă! 

Sora Murphy o conduse la fișierul de pe perete unde 
recepționera introducea fişele cu numele și adresa fiecărui pacient în 
aşteptarea tratamentului, adăugând și numele medicului generalist, 
plus alte detalii, ca natura și cauzele leziunii. 

— Se lucrează cu ajutorul fișelor, îi explică ea. Pacienţii sunt 
chemați unul câte unul, pe nume, prin stația de amplificare. 

Apoi, după ce-i arătă Teresei unde se găsea microfonul, plecă 
grăbită să instruiască o soră pentru bandajarea unui genunchi. 

Teresa tocmai se pregătea să scoată prima fișă, când deodată 
uşa de lângă ea se deschise violent şi intră ca o furtună doctorul 
M*A*(*A*rthur. De ce, întrebă el nervos, nu se trimiseseră la ortopedie 
radiografiile pacientului John Coates, cel internat în secția lui? 

— Am să vă spun eu de ce, continuă intempestiv M*A*(*Â*rthur. 
Fiindca unul din incompetențţii de-aici uită să dea radiografiile mai 
departe! 

Întâmplător, privirea lui furioasă se opri asupra Teresei. 

— A, sigur, acum eşti şi dumneata aici, se răsti el, pe un ton din 
care reieşea că asta explica totul, adăugând ironic: ar fi trebuit să mă 
aștept! 

Sora Murphy îl auzi şi imediat se şi burzului: 

— Radiografiile v-au fost trimise de îndată ce au fost gata, adică 
acum câteva minute, domnule doctor M*A*Q*A*rthur. V-aş propune să 
vă întoarceţi în secţie, unde vă aşteaptă. 

M*A*(*A>rthur dispăru pe scară, fără un cuvânt de scuză către 


Teresa. 

— Se ia de toată lumea, comentă sora Murphy, nu înţeleg ce l-a 
apucat, fiindca sunt sigură că nu poate fi atât de urâcios pe cât pare; ce 
părere aveţi? 

— Cu pacienții se poartă destul de drăguţ. 

Teresa nu ştia de ce vorbise din nou în favoarea lui. Parcă pur şi 
simplu nu putea să se abţină. 

— Da, mă rog... atunci nu are nicio scuză ca să fie așa de 
bădăran cu noi, ceilalți, bombăni sora Murphy, înainte de a se duce să 
inspecteze degetul de la picior al unei doamne. la uite-aici! remarcă ea. 
Și l-a prins din greşeală în țeava de la aspirator, dar cred că e doar 
învineţit, nu și fracturat. 

Teresa palpă degetul rănit. 

— Şi-l poate mişca liber, deci nu e nevoie de radiografii. Oasele 
nu par rupte sau slăbite. 

— Poftim, ce-am spus eu? 

Sora Murphy o ajută pe pacientă să se ridice în picioare. 

— Reveniţi dacă vă mai supără, dar nu cred că va fi cazul. 

Deși îi admira competenţa, Teresa ar fi preferat să fie lăsată să 
se ocupe singură de pacienți. Nu se îndoia că sora avea intenţii bune, 
dar ei îi plăcea mai mult să dea piept de la început cu greul, pentru a 
învăţa să se descurce. 

Ocazia i se ivi aproape imediat, când se grăbi spre microfon, cu o 
fişă în mână, pentru a chema un băieţel de trei ani. 

Îl aduse tatăl lui, în braţe. Teresa examină copilul şi descoperi 
îngrozită mai multe vânătăi grave și numeroase urme ale unor leziuni 
mai vechi, inclusiv arsuri. 

Luă din nou fișa şi se întoarse spre tată. 

— Aţi spus la recepţie că fiul dumneavoastră a fost mușcat de un 
câine? Când *s-a întâmplat asta? 

— Acum o săptămână, răspunse ursuz omul. 

„Atunci, de ce nu l-ați adus atâta timp?” îi veni ei să întrebe, dar 
individul era atât de evaziv și suspicios încât conchise că cel mai bine 
era să interneze băiatul în spital, pentru a se putea investiga cauza 


leziunilor. Telefonă la pediatrie şi îl convinse pe șeful de secție să-i dea 
un pat. Era deja sigură că băiatul suferise bătăi repetate. 

După plecarea tatălui, o găsi pe sora Murphy lângă ea. 

— Aţi procedat foarte bine, o lăudă aceasta. Ar fi fost uşor să-l 
speriaţi, iar atunci ar fi insistat să ia copilul cu el. 

— A, nu, răspunse ferm Teresa, nu l-aș fi lăsat. Puteam să sun la 
asistența socială, ca să-l dau în grija lor, dacă încerca una ca asta. 

— Văd că vă cunoaşteţi meseria, dădu aprobator din cap sora 
Murphy. Arătaţi atât de tânără, încât tot uit că sunteți medic primar. 

Teresa zâmbi, fără să spună nimic. N-avea de gând să strice totul 
recunoscând că era prima ei însărcinare sub această titulatură. 

— Niciun doctor sub nivelul de medic primar nu poate lucra la 
accidentați, îi reaminti ea cu blândeţe, fără să mai adauge nimic. 

După ce băiatul de trei ani fu internat la pediatrie, Teresa chemă 
următorul pacient. Spre surprinderea ei, acesta fu adus în cătușe, de un 
polițist. 

— Uneori, îmi doresc să nu se fi inventat niciodată cuţitele, 
spuse comisarul Walters. Mi *s-a făcut pân-aici de încăierările de 
stradă, adăugă el, atingându-și fața mânjită de sânge. 

— Aţi fost atacat? 

— Nu, sângele ăsta nu-i al meu. Am nimerit la mijloc, 
intervenind ca să-l despart de tipul pe care-l aduce salvarea. 

Teresa încercă să-l ajute pe tânărul cel bătăios să se urce pe 
căruciorul de examinare... ceea ce era cam greu, cătușele stânjenindu-i 
mișcările. ÎL examină cât putu de bine, înțelegând că erau necesare, 
întrucât pacientul continua să fie foarte agresiv, chiar și în timp ce 
surorile îi oblojeau tăieturile și zgârieturile. 

— Aveţi nevoie de cusături, îi spuse ea, și va trebui să vă facem o 
injecție cu antitetanos, plus o anestezie locală, iar dacă nu staţi locului 
o să vă doară. 

Băiatul rămase nemișcat, liniştindu-se într-o clipă. 

— Frumos, spuse polițistul, foarte frumos. Nimic nu se compară 
cu o doamnă doctor. 

Teresa se duse la microfon să-l cheme pe următorul pacient, dar 


înainte de a apuca să vorbească o mână mare o trase în lături şi, 
ridicând privirea, văzu chipul doctorului M**¢*Å*rthur. 

— Ştiai că fata pe care ai externat-o ieri e în față, unde face 
scandal în sala de aşteptare, cerând să fie primită peste rând? întrebă 
el repezit. N-ar trebui să intervii, ca să nu-i mai deranjeze pe ceilalți 
pacienţi? 

=> Credeam că secția dumneavoastră e la etaj, domnule doctor 
M*A*(*A>rthur, replică Teresa, iritată de amestecul lui. 

— lar fata a fost pacientă în secția mea, îi aminti sever 
M*A*(*A>rthur. 

— Acum presupun că e pacienta mea, și ca atare va trebui să-și 
aştepte rândul. j 

Nu îndrăzni să-l mai privească. Aroganța lui M*Ą*¢*Ā*rthur îi 
trezise îndărătnicia şi era hotărâtă să nu se lase provocată de el. 

— Foarte bine, spuse rece M*A*gQ*Ă”rthur și plecă. 

Teresa îl așteptă să se îndepărteze, apoi o chemă pe fata cea 
nerăbdătoare și o instală pe o canapea de examinare, după care trase 
perdelele în jurul ei, lăsând-o în grija unei surori. 

— Să nu audă că mă ocup de alți pacienți mai întâi, nu trebuie să 
ştie că n-am primit-o peste rând. Numai că avem nevoie de liniște şi va 
sta calmă crezând că i-am făcut o favoare, murmură Teresa. 

— Altă soluţie n-aveam, dădu din cap sora. A făcut o gălăgie 
îngrozitoare, nici chiar sora Murphy n-a reuşit *s-o potolească. 

— Trebuia să-mi spună cineva! 

— Ne-am gândit că aveţi destule pe cap, domnişoară, fiind nouă 
aici... 

— Mă rog, ţine-o ocupată până am timp să văd de ea. la-o la 
întrebări, fă-i conversaţie, știi dumneata... 

Teresa îngriji un măcelar care își tăiase aproape complet un 
deget, apoi cusu o tăietură adâncă la urechea unui copil mic, și în 
sfârşit reveni să examineze fata. 

— Bună, o salută ea, trăgând perdelele în lături. Mă bucur că 
te-ai hotărât să te întorci. 

— Am căzut, răspunse posomorâtă tânăra, și m-am lovit la 


genunchi. Toată noaptea n-am dormit de durere. 

— Ai căzut fiindca: genunchiul nu putea să te susțină, vrei să 
spui, replică Teresa pe un ton firesc. Știam că se poate întâmpla așa 
ceva, de-asta am vrut să te ținem aici pentru tratament. 

— Ei, acum am venit. Ce-o să faceţi? 

— Vom vedea dacă-i găsim un pat. 

Teresa se ridică de lângă canapea, obosită, ştiind că găsirea unui 
pat la ortopedie însemna să discute cu singura persoană cu care nu 
voia să aibă de-a face. 

James M*A*(*A*rthur răspunse chiar el la telefon; părea aproape 
să fi aşteptat apelul. 

— Stai cu fata, aproape că ordonă el, pe un ton tăios. Cobor 
imediat. f 

Oricât de nemulțumită era de stilul agresiv al lui M*A*¢*Å*rthur, 
Teresa se hotărî totuși să nu-și arate sentimentele. Avea să se 
comporte cu el cât putea de profesional - şi, într-un efort de a arăta 
competentă, eficientă și mai matură decât era, îşi strânse repede părul 
castaniu lucitor, lung până la umeri, din jurul feței. Dacă ar fi avut timp, 
şi l-ar fi prins la ceafă, într-un coc cât mai sever. Nu apucă decât să și-l 
fixeze într-o coadă, cu un elastic. 

M*A*g*A*rthur îi aruncă o privire cam curioasă, iar Teresa ghici 
că se întreba ce anume se schimbase la înfățișarea ei, deşi nu comentă, 
vorbind în schimb numai despre pacientă și ceea ce intenţiona să facă 
pentru a-i trata genunchiul. 

După aceea, duse fata în secția lui. Tocmai se pregătea să 
urmeze scaunul cu rotile în lift, când deodată ezită şi se întoarse spre 
Teresa. 

— Astă-seară ţin o ședință de instruire în sala de seminar din 
secția de ortopedie, spuse el pe un ton nonșalant. Dacă te interesează, 
poți să vii şi dumneata. 

Surprinsă de această invitație neașteptată, Teresa nu știu cum 
să răspundă. Îl privi cu ochi nedumeriţi, întrebându-se de ce se 
ostenise să se întoarcă și să-i spună. Oare pentru că o considera 
ineficientă, având nevoie de instruiri suplimentare? Sau îi plăcea doar 


*s-o facă să se simtă penibil şi găsea în ședință încă o ocazie de a-i 
sublinia neajunsurile în privința ortopediei? 

M*A*f*A*rthur oftă adânc şi se îndepărtă, de astă dată 
îndreptându-se spre scara de lângă lift. 

„Acum va mai adăuga și impolitețea pe lângă toate celelalte 
cusururi ale mele”, îşi spuse Teresa deznădăjduită, conștientă că ar fi 
trebuit să-i mulțumească măcar. 

— Ăă, domnule doctor M*A*Q*Â*rthur, îl strigă ea când ajunse la 
scară, la ce oră e şedinţa? 

M*A*g*A*rthur se întoarse din drum. 

— Să nu-mi spui că te gândeşti într-adevăr să vii! comentă el 
ridicând din sprâncene. Tocmai începeam să cred că deja ştii tot ce se 
poate şti despre ortopedie! 

Apoi, pe neașteptate, luă un șerveţel de pe chiuveta din spatele 
ei, îl umezi sub robinet și, ținând-o cu o mână de umăr ca să nu se 
mişte, o şterse pe faţă. 

Teresa fu prea uimită ca să reacționeze, nefăcând decât să 
tresară uşor. 

— Eşti stropită cu sânge pe obraji, îi explică el încet, și cred că 
nu e al dumitale. Te face să arăţi cam sinistru... uite, și-aici mai e 
puţin... 

Continuând să-i ţină mâna pe umăr, o şterse pe gât, apoi îi dădu 
drumul, fără *s-o slăbească din ochi. 

Teresa simți că se înroșea în obraji şi cobori privirea, nedorind 
ca M*A*Q*Ă”rthur să-i observe expresia intimidată. Crezuse că 
atingerea lui i *s-ar fi părut nesuferită... 

— La ora şase, spuse el dintr-o dată. Și să nu întârzii. 

După care, aruncându-i încă o privire intensă, porni spre scară 
şi începu să urce treptele câte două. 

Capitolul 3 

— Următoarea dumneavoastră pacientă este gata, domnișoară 
Corurie, anunţă o soră. 

Adunându-şi gândurile, Teresa porni grăbită spre patul unde 
zăcea o fată de optsprezece ani care fusese adusă cu ambulanța, pentru 


că suferea grav de astmă și leșinase de câteva ori. 

— În mod normal, folosesc un inhalator cu ventolin, îi spuse fata, 
printre spasmele unei respiraţii dificile, dar în ultima vreme m-a tot 
făcut să leşin, aşa că nu mi-a mai plăcut să inhalez. 

Teresa o examină cu atenţie, convinsă că nu astma ci altceva 
cauzase leşinurile. 

— Aştepţi un copil, nu-i așa? o întrebă ea cu blândeţe. Dar nu-ţi 
face griji, în mine poţi avea încredere, tot ce-mi spui va rămâne 
complet confidențţial. 

Fata izbucni în plâns. 

— Mă omoară maică-mea dacă află!... Dar aveţi dreptate, sunt 
gravidă de câteva săptămâni; și nu vreau să-mi fac avort. 

— Copilul va fi nepotul mamei tale, îi aminti blând Teresa, şi 
fără îndoială îi va aduce multe bucurii, după ce va trece peste șocul de 
a afla să ai rămas însărcinată. Spune-i de îndată ce poţi, sau cheam-o 
aici şi îi vom spune amândouă. Numai să nu-ţi faci griji - nu ajută la 
nimic dacă-ți îngreunezi și mai mult situația. Și, ştii ceva? îi zâmbi ea. Și 
tu vei iubi acest copil, iar el sau ea te va iubi pe tine. Gândește-te numai 
la asta! 

Tânăra o privi cu speranţă. 

— lar dacă vrei, te pot trimite la Departamentul Medical Social, 
continuă Teresa. Acolo vei primi tot ajutorul de care ai nevoie. lar 
acum, îți voi da ceva care să-ţi facă bine la astmă și-i voi spune surorii 
să-ți dea o ceaşcă de ceai, ce zici? 

Peste câteva momente, când se întâlniră, sora Murphy comentă: 

— Nu știu ce i-ați spus ultimei paciente, dar a dat rezultate! 

— Am îndrăznit să încerc puţină psihologie, rugându-mă să-i 
spun ceea ce trebuia. 

— Mă rog, internist sau psiholog, acum tot chirurgia vă așteaptă! 
Sala de operaţie e pregătită, pentru băiatul aa care-a fost adus după 
încăierarea din stradă. Mă tem că e într-o stare foarte gravă. 

Teresa se grăbi spre sala de operație. 

— Mă bucur că nu mai sunteți mânjită de sânge pe faţă, îi spuse 
sora Murphy, mergând pe lângă ea. Voiam să vă spun, dar am văzut 


când vi l-a şters domnul doctor M*A*(*Â*rthur. M-am mirat că-și dădea 
atâta osteneală, de obicei nu-l interesează decât pacienții. 

Ochii i se încreţiră la colțuri. 

— Credeţi că *s-o fi amorezat de dumneavoastră? 

Teresa știa că o tachina doar, căci niciun om cu mintea întreagă, 
era convinsă, nu l-ar fi crezut pe James M*A*g*Ă*rthur în stare să se 
îndrăgostească de o femeie, şi cu atât mai puţin de ea... Totuși, simţi că 
roşea până la rădăcina firelor de păr. 

x k * 

După ce făcu tot ce putea pentru tânărul rănit, Teresa îl 
transferă temporar în salonul de reanimare, convinsă că nu avea alte 
probleme decât tăieturile şi pierderea de sânge, care-i cursese în cea 
mai mare parte dintr-o rană adâncă de sub marginea părului. 

— Ciudat, cum tăieturile la cap sângerează atât de abundent, îi 
spuse ea surorii Murphy, întinzându-şi brațele și spinarea amorțită. 

— Odihniţi-vă puţin, îi propuse sora, păreți epuizată. Următorul 
pacient poate aştepta câteva minute, până beți o cafea sau un ceai. 

— Aș prefera să continuu până nu mai rămâne niciun nume în 
fişier, răspunse Teresa, încercând să nu pară prea obosită. Desigur, 
situația se va linişti în curând, nu? Tare-am să mă mai bucur când va 
sosi celălalt medic primar nou, aici se întâmplă prea multe pentru un 
singur doctor. 

— ÎI puteți chema oricând pe consultant în ajutor. 

— Cum, şi să creadă că nu fac față? Nici nu mă gândesc. Am să 
termin fişierul ăsta chiar și cu prețul vieţii! 

— În ritmul de-acum, nici nu m-ar mira, interveni altă soră, 
auzindu-le discuția. Am și pierdut numărul pacienţilor pe care i-aţi 
văzut până acum; chiar dacă unii dintre ei au venit cu leziuni minore, și 
nu v-au răpit decât câteva minute, altora le-aţi acordat ceasuri întregi. 

Teresa se așeză pe un scaun, vlăguită. 

— Nu ştiu ce m-aș fi făcut dacă surorile nu “s-ar fi străduit atât 
de mult să mă ajute, preluând cazurile ori de câte ori era posibil. 

— Le-aţi fi rezolvat pe toate, dacă nu se tot amesteca medicul 
ortoped, remarcă sora Murphy. Sper să nu vă supăraţi că vă tot 


tachinez cu el, n-am vorbit serios. 

Rezemată cu coatele pe genunchi, Teresa îşi acoperi obrajii cu 
mâinile, de teamă că aveau să i se înroşească din nou. 

— Ştiu că n-ai vorbit serios, spuse ea cu voce înfundată, apoi se 
grăbi să adauge: următorul pacient ar trebui să fi fost adus deja. Ce i 
*s-a întâmplat? 

Sora Murphy îi aruncă o privire iscoditoare, dar nu mai făcu 
nicio referire la James M*Ą*¢*Å*rthur. 

După o pauză de câteva minute, în care mâncă un sandviș la 
cantina medicilor, Teresa lucră toată după-amiaza, până când nu-i mai 
rămase niciun pacient. La vederea fişierului gol, simţi o satisfacție 
nemărginită. 

— Mâine ar trebui să fie mai uşor, spusese sora Murphy înainte 
de a ieși din gardă. Domnul doctor Banks va veni destul de devreme. 
Mare păcat că șefii n-au putut găsi niciun înlocuitor ca să ajute azi - 
totuşi, ați făcut o treabă minunată, ar trebui să fiți mândră. 

— Atâta vreme cât consultantul e mulțumit de munca mea, 
altceva nu contează, zâmbi obosit Teresa. Și-acum, trebuie să-mi scriu 
observațiile, iar apoi să predau schimbul medicului primar de noapte, 
şi voi fi liberă să plec, să-mi fac ceva de mâncare și... o, ce desfătare! — 
să mă relaxez. 

— Asta voi face și eu, spuse sora Murphy, după ce mă ocup de 
cei trei copii ai mei şi-i culc. Soţul meu lucrează noaptea, așa că are 
grijă de ei după ce vin de la şcoală. 

Apoi, fața i se întristă puţin. 

— Nu ne prea vedem, daz ce poți să faci, când ai o ipotecă de 
plătit şi o familie de întreţinut? Să nu care cumva să vă căsătoriţi, 
domnişoară Corurie, decât dacă vă puteți permite un ajutor plătit la 
menaj, altfel o să cădeți de pe picioare de oboseală! Bărbaţii pot fi 
destul de neajutoraţi, când le vine lor la socoteală, și mai ales dacă-i 
vorba de gospodărie. 

Făcu o pauză, apoi adăugă, cu un zâmbet şiret: j 

— Vi-l imaginați cumva pe domnul doctor M*Ą*¢*Å*rthur 
spălând podelele, ştergând nasurile care curg, schimbând scutecele sau 


făcând oricare altele din cele o mie şi una de treburi pe care le are de 
făcut o femeie în casă, indiferent dacă are sau nu și serviciu? Eu, una, 
nu mi-l pot închipui! 

Teresa râse împreună cu ea. 

— Nu, el e mult prea înfumurat ca să se coboare la nivelul 
muncii de jos! 

Îi plăcea să glumească pe seama lui, îşi spuse ea după aceea. 
Simţea că-l aducea la un nivel mai abordabil. 

În sfârşit, când termină totul, se pregăti să plece acasă. Porni 
spre intrarea principală și privi spre centrala telefonică de la recepție, 
ştiind că operatoarea, o femeie prietenoasă pe nume Stella, se aștepta 
*s-o salute. 

De astă dată, însă, Stella avea mai multe de spus. 

— Am încercat să vă fac legătura de două ori aseară, când ați 
fost căutată, îi spuse ea Teresei, dar n-am primit niciun răspuns. Mă 
întreb dacă telefonul dumneavoastră funcționează bine. 

Teresei nu-i convenea să recunoască faptul că adormise de cum 
se așezase în fotoliu. 

— A, da, e-n regulă - l-am folosit și eu de-atunci, chiar 
azi-dimineațţă la prima oră. Nu erai de serviciu atunci, nu-i așa? 

— Nu, ies din schimb la miezul nopții. 

— Bine, eu acum plec și diseară nu sunt de gardă, aşa că să nu 
mă suni, te rog! Sunt atât de obosită încât sunt convinsă c-am să fiu 
moartă pentru patrie și popor... 

Ezită, întorcând capul spre centrală, înainte de a ieşi pe uşă. 

— Apropo, cine m-a sunat, îți mai aduci aminte? întrebă ea. 

— Da, am recunoscut glasul, de ambele dăți a fost același. 
Domnul doctor M*A*E*A*rthur. Nu v-a spus? 

Înainte ca Teresei să-i vină în minte un răspuns, Stella fu nevoită 
să răspundă la un apel prin centrală. Profitând de ocazie, Teresa îi făcu 
cu mâna și ieși în aerul răcoros al serii. Afară, se opri şi privi în gol 
drept înainte, încercând să ghicească din ce motiv îi telefonase acasă 
temutul ortoped şef. Avusese destule ocazii să-i vorbească în timpul 
zilei, prin interfonul spitalului, dacă avea ceva de spus. Poate voise *s-o 


anunţe despre instruire? Dar nu, când abordase subiectul, în secția de 
accidentațţi, vorbise ca despre un fapt oarecare, deloc important. 

Poate că iar voise *s-o muștruluiască... poate, poate, poate... 
Trebuia să fi avut un motiv de a-i telefona la domiciliu. 

x k * 

Teresa merse încet până la apartamentul ei, încercând să se 
hotărască dacă să se supună sau nu în continuare comentariilor şi 
criticilor lui M*4*¢*Å*rthur. În fond, nu era obligată să se ducă la 
şedinţa de instruire, nu fusese organizată anume pentru personalul de 
la accidentațţi și urgenţe, ci pentru cel din secția de ortopedie... 

Atunci, de ce o chemase? 

Foarte ciudat...! 

Oricum, era prea obosită ca să se ducă. Nu voia decât să 
mănânce ceva şi să se uite la televizor, dacă-şi mai putea ţine ochii 
deschişi; dacă nu, o baie şi la culcare cu ea! 

Ce perspectivă minunată! Teresa zâmbi de plăcere la gândul 
unui asemenea extaz, în timp ce intra în bucătărie şi punea ibricul pe 
aragaz. Oare ce și-ar fi putut face repede de cină? Se uită în 
congelatorul frigiderului. Avea nevoie de ceva ușor digerabil, altfel era 
sigură că aparatul ei digestiv, la fel de epuizat ca ea, *s-ar fi revoltat pe 
loc! 

— Vai de mine, încep să vorbesc singură, murmură ea, dându-și 
seama că gânea cu voce tare. Oare ce să însemne asta? Știu - sau mă 
țăcănesc, sau sunt așa de obosită că nu mai pot gândi cu șir. Asta 
trebuie să fie. Cred c-am să îmbuc ceva pe fugă și mă duc la culcare. 
Mă-ntreb cât o fi ceasul... 

Se uită la ceasul de bucătărie, smălţuit cu alb și albastru, şi 
rămase cu gura căscată. 

— Șase fără cinci! exclamă ea. Of, n-am să mai pot ajunge la 
timp! 

Stinse focul sub ibric, îşi înhăță poşeta, aruncă pe umeri jacheta 
albă, aproape intrând în panică în momentul când poșeta i se agăță 
într-o mânecă, după care lăsă să cadă și haina și geanta, luă din nou 
poşeta și, lăsând jacheta albă pe jos, ieși în fugă, luând-o la goană spre 


spital. 

„Dar nu aveam de gând să mă duc la instruite”, îşi spuse ea în 
timp ce alerga. „Nu vreau să mă duc și să-l văd iar pe omul ata 
nesuferit, aşa că de ce-mi mai bat capul?” 

Şi totuşi, îşi văzu de drum, intrând pe poarta largă şi urcând în 
goană scara lată, prin secţia de ortopedie, până în sala de instructaj, 
pentru a se așeza pe un scaun chiar în momentul când doctorul 
M*A*(*A*rthur intra pe uşă. 

M*A*g*A*rthur privi în jur, spre cei şapte oameni prezenţi, fără a 
schița nicio intenţie de a saluta individual pe cineva. Din partea ei, 
Teresa se bucură că ochii lui nu o fixară decât o clipă, căci abia mai 
respira, după iuţeala cu care alergase, şi încerca să ascundă acest lucru. 
M*A*(*A*rthur nu era genul de om care să ierte nepunctualitatea, aşa 
că Teresa încercă să dea impresia că se afla acolo de mai mult timp. În 
sinea ei, spera să nu i se adreseze personal, convinsă că ar fi răspuns 
greşit la toate întrebările intenționat încuietoare pe care 
M*A*(*A*rthur cu siguranţă avea să le pună. Ș 

Spre surprinderea ei, când ajunseră la întrebări, M*A*¢*Å*rthur 
nu-i acordă nici cea mai mică atenţie. Şedinţa avusese un caracter 
informativ și fusese destul de interesantă pentru a o face să asculte cu 
atenţie, în ciuda oboselii dinainte. M*A*gQ*A*rthur o încheie cu o privire 
indiferentă în jur şi, înainte de a ieşi din sală, salută scurt: 

— Bună seara la toată lumea. 

Teresa mai stătu de vorbă câteva minute cu ceilalți, apoi plecă şi 
ea. Între timp, afară se întunecase. 

Ridică privirea spre cer. Nu se vedea nicio stea, numai nori negri 
şi ameninţători, din care începeau să cadă primele picături de ploaie. 

— Ai să te uzi leoarcă, spuse din spatele ei glasul pe care-l 
ascultase aproape două ore şi jumătate. Vino sub umbrela mea. 

Era un ordin, nu o invitaţie, iar Teresa se supuse, pentru că nu 
avea deloc chef să-și mai usuce părul cu foenul în seara aceea. 

M*A*g*A*rthur părea să ştie unde locuia ea, căci o conduse 
direct într-acolo, fără a pune nicio întrebare. La uşă, rămase lângă ea, 
scuturând de apă umbrela și pregătindu-se *s-o strângă, semn că nu 


avea de gând *s-o mai folosească în continuare. 

Nervoasă, Teresa începu să-şi caute cheia în poşetă, 
întrebându-se ce mai aștepta M*A*g*A*rthur. Doar nu credea c-avea 
să-l invite la ea în casă? Of, de ce nu pleca odată? Probabil că 
apartamentul ei arăta ca o cocină, de zile întregi nu mai avusese timp 
să facă ordine. lar M*A*E*A*rthur era genul de om care ar fi pretins ca 
totul să fie lună. Se îngrozea la gândul expresiei care i-ar fi apărut pe 
față când intra în apartament... dacă intra! Cel mai probabil, ar fi 
aruncat o singură privire şi și-ar fi luat tălpăşița! 

Nu asta voia de la el, să-și ia tălpășița...? Nu era obligată să-l 
invite înăuntru! 

— N-ai dori să intri la o cafea? își auzi ea propria voce întrebând 
şi-i veni să-și tragă două palme. 

Ultimul lucru pe care-l dorea era să-l primească în casa ei. 

Era obosită. 

O, ce plăcere, să se tolănească în faţa televizorului...! 

Era cel mai înverşunat dușman al ei. 

„Te rog, te rog, refuză...” 

Și când colo... 

— Mulţumesc, răspunse el. 

Şi, fără să mai adauge nimic, o urmă în antreu, aruncă o privire 
spre jacheta albă rămasă pe podea și o ridică, spunând: 

— Cred că pe asta ai scăpat-o la plecare. 

Teresa nu știa dacă i se părea sau nu, dar pe chipul lui apăruse o 
expresie pe care nu i-o mai văzuse niciodată. Dacă n-ar fi fost cel care 
era, ar fi crezut că exprima amuzament. Oricum, dispăru aproape la fel 
de repede pe cât se ivise. 

— Mă tem că e o dezordine îngrozitoare aici... în ultima vreme 
n-am avut timp să pun mâna pe nimic, dar săptămâna trecută am fost 
de serviciu o sută treizeci și şase de ore... explică ea năvalnic, cu 
cuvintele încălecându-i-se în efortul de a se face înţeleasă. 

M*A*g*A*rthur nu făcu decât să se așeze pe singurul scaun liber, 
privind-o cum încerca să mute pernele astfel încât să ascundă toate 
catrafusele de pe celelalte scaune. Teresa îi aruncă o privire scurtă și fu 


convinsă că buzele i se răsfrânseseră disprețuitor. Desigur, își reaminti 
ea, doctorul M*4*¢*Å*rthur nu admitea nicio scuză... 

— Ce se-aude cu cafeaua aia? întrebă el, întinzându-şi comod 
picioarele lungi în fața lui. 

Gata să intre în bucătărie, Teresa simţi dintr-o dată că se revolta. 
De ce să-l servească, ea pe el, când de-atâtea ore se afla la capătul 
puterilor? Instructajul îi alungase din minte oboseala, dar acum, când 
avea timp să reflecteze, toate simptomele o năpădeau din nou. 

— Îmi pare rău, spuse ea, dar sunt prea frântă ca să mai rezist la 
bucătărie... 

Şi, pentru a se face mai bine înţeleasă, se trânti în cel mai 
apropiat fotoliu și rămase acolo, oricât erau de incomode cărțile pe 
care le acoperise cu perna. 

„Poate c-o să priceapă aluzia și-o să dispară, ca să mă lase şi pe 
mine să mă relaxez... 

Când colo, M*A*Q*A*rthur se ridică, iar Teresa crezu un moment 
că avea să se ofere să facă el cafeaua. În schimb, însă, el îi luă 
impermeabilul de pe masă, unde îl aruncase cu o zi, două, în urmă, i-l 
puse pe umeri, ridicând-o din fotoliu, și îi dădu poşeta. 

— Ai nevoie de mâncare, spuse el scurt, așa că vino cu mine, 
vom lua ceva la barul de vizavi. 

„Orice”, îşi spuse ea, „numai să-l scot din apartament!” Așa că-l 
urmă fără nicio obiecție, prea obosită ca să se mai mire că James 
M*A*(*A*rthur o invita la masă. Dacă ar fi fost mai puţin frântă, *s-ar fi 
putut codi să apară cu el într-un local frecventat de atâţia dintre 
angajaţii spitalului, dar era atât de doborâtă încât nici nu se gândi la 
asta - deşi mai târziu, după întoarcerea acasă, în timp ce încerca să 
adoarmă şi era prea obosită ca să reuşească, începu să se întrebe dacă 
nu cumva M*A*Q*Ă*rthur ajunsese să-și regrete propunere, căci 
alesese o masă din cel mai întunecat colț al barului. Și, în tot timpul 
cinei, nu scosese aproape nicio vorbă. 

Şi totuși... 

Mâncarea fusese delicioasă, iar vinul ales de el, cel mai potrivit. 
În plus, se bucurase că nu mai trebuia să gătească, nici măcar să facă o 


cafea! Ce-o fi avut în cap când îl invitase? Ar fi trebuit să-i fie ruşine! 

Chicoti cam ca o școlăriță, când îşi aminti de jacheta albă uitată 
pe jos. Mare minune că M*A*g*Ă*rthur, arogant cum era, n-o călcase în 
picioare! 

Totuşi, era un om ciudat. Teresa redeveni serioasă, gândindu-se 
cât de imposibil ar fi fost să-l cunoască pe adevăratul om ascuns 
înapoia acelei fațade de intoleranţă trufașă. Sau, poate... Să fi fost oare 
numai o fațadă? Cu siguranţă, conchise ea, altfel n-ar fi putut să fie un 
medic atât de atent și grijuliu cu toţi pacienţii. Nu-și arăta latura cea 
aspră decât în faţa ființelor omeneşti inferioare - ca de pildă, confrații 
de meserie! 

Cât de scurt se despărțise de ea după cină, de exemplu, 
conducând-o până la ușă dar fără să mai întârzie în continuare niciun 
moment...! 

Și totuşi, nu-i murmurase că voia să stea de vorbă cu ea? Tocmai 
se întorceau de la bar. Mă rog, probabil că se răzgândise, căci nu mai 
suflase un cuvânt. Nici măcar „noapte bună”! 

Capitolul 4 

Noul medic primar pe care-l aşteptau nu sosi timp de o 
săptămână încheiată, iar când în sfârşit apăru, Teresa ajunsese ca o 
cârpă. Se bucura atât de mult să-l vadă, încât ar fi fost în stare să-l 
îmbrăţișeze. 

— Nimeni nu putea fi mai binevenit ca dumneavoastră, îi spuse 
ea doctorului Tony Banks. Am fost îngrozitor de supraaglomerată, cu 
toții am fost... 

— Mă rog, nu vă aşteptaţi la prea mult, răspunse Tony Banks, un 
tânăr înalt şi roşcovan, cu chip vesel. Până acum, n-am mai lucrat 
niciodată la accidentaţi. Drept să vă spun, adăugă el cu candoare, asta-i 
prima mea zi de muncă în calitate de medic primar. 

— Atunci, eu sunt mai avansată cu o săptămână, declară Teresa 
cu înfumurare prietenoasă, ceea ce înseamnă că dumneavoastră va 
trebui să faceţi toate muncile neplăcute, ca dezinfectarea abceselor şi 
aşa mai departe... 

— Desigur, replică Tony, iar dumneavoastră vă voi lăsa rănile la 


cap. Cu cât mai sângeroase, cu atât mai bine! 

— Văd că mi-am găsit nașul, oftă Teresa, după care luă 
radiografia pe care o studiase înainte de sosirea lui. Nu cred că osul 
ăsta e fracturat, remarcă ea gânditoare. Ce părere aveți? Am examinat 
genunchiul și n-am putut detecta nicio leziune osoasă, mai puţin 
deplasarea rotulei. 

Tony Banks privi radiografia. 

— Da, spuse el dând din cap, şi eu aş spune că rotula e dislocată. 

— O puteţi pune la loc? 

Tony clătină din cap. 

— Nu am deloc experienţă în ortopedie. 

— Mă rog, eu am, dar numai de trei luni. Ştiu că tot ce aveţi de 
făcut e să apăsaţi partea laterală a rotulei. 

— Atunci, faceți-o dumneavoastră, răspunse Tony, cu o mutră 
acră. 

— Nu pot, recunoscu Teresa. Am văzut cum se procedează, dar 
până acum n-am încercat. Mai bine să telefonăm după cineva de la 
ortopedie. 

Tony se duse la telefon şi, după o scurtă conversație cu sora șefă 
din secţie, întoarse capul spre Teresa şi o anunţă că aceasta îl chemase 
pe medicul ortoped șef la telefon. 

— Ei, fiți atent ce-i spuneţi, îl preveni Teresa. Trebuie să-i dați 
impresia de competenţă... spuneţi-i că rotula trebuie să fie redusă, iar 
atunci va crede că știți ce vorbiţi, altfel poate fi extrem de caustic. 
Cereți supervizare, întrucât n-aţi efectuat niciodată reduceri de rotulă. 

— Avenit! 

Tony reveni cu atenția spre receptor. Privindu-l, Teresa văzu 
cum i se ștergea buna dispoziție de pe faţă. 

— Ce *s-a întâmplat? șopti ea, cu un manual de medicină deschis 
în mână. 

Acoperind receptorul cu palma, Tony răspunse: 

— Zice că e prea ocupat ca să vină. 

Teresa îi luă receptorul din mână. 

— Domnule doctor M*A*(*A*rthur, spuse ea cu o voce severă, 


înfruntându-și sfiala care ameninţa *s-o amuţească, doctorul Banks e 
în prima lui zi la accidentaţi. Nu are experienţă în ortopedie. Chiar 
vreți ca pacientul să riște apariţia unei chondromalacii la rotulă, cum i 
se poate întâmpla dacă nu e redusă corect? 

Trânti telefonul, înroșindu-se la faţă. 

— Mi-a închis în nas! declară ea indignată. Sincer, omul ăsta e 
imposibil! Totuși, nu vă faceţi griji, o să vină. Poate fi feroce şi îngâmfat, 
dar ține cu adevărat la pacienți. 

Apoi adăugă, cu un mic surâs triumfător: 

— Nu cred că se aștepta să știu despre posibila apariţie a 
chondromalaciei! 

— Ce mai e și aia? întrebă Tony Banks. 

— Nu ştiu nici eu prea sigur. O complicaţie menţionată în cartea 
asta - m-am uitat în ea şi am folosit-o ca să-l impresionez! 

Teresa deschise din nou cartea şi găsi pagina. 

— Aha, înseamnă înmuierea suprafeţei interioare a rotulei, o 
stare care poate cauza dureri și umflături ale genunchiului. 

— Şi care este tratamentul? 

— Răzuirea rotulei. 

— Cum? 

— Cu nişte instrumente foarte mici, introduse printr-un 
artroscop. Foarte simplu, de fapt. 

— Şi de ce vorbiţi despre reduceri, de ce nu spuneţi doar 
„punerea articulației la loc”? 

— Economie de cuvinte, cred! 

Teresa fu scutită să mai găsească alte explicaţii, de apariţia 
doctorului M*A*Q*Ă*rthur. 

Nimeni n-ar fi crezut că în seara trecută o invitase la cină, atât 
de repezit și distant se purta cu ea. 

— la *s-auzim, domnişoară Geniu al Ortopediei, începu el cu 
disprețul lui obişnuit, de ce nu te-ai putut ocupa personal de pacient, 
dacă tot te pricepui aşa de bine la genunchi? 

Doctorul Banks făcu un pas înainte. 

— Eu doream în mod special să aflu cum se rezolvă problema, 


spuse el cu sinceritate, iar domnişoara Corurie, oricât de dornică e să 
mă ajute, are și-așa destui pacienţi proprii. 

Teresa îi aruncă o privire recunoscătoare și se duse să ia încă o 
fişă de la recepție. 

— Nu te repezi! o opri James M*A*g*A*rthur punându-i o mână 
pe braţ. Acum, că m-ai scos din secţie, îți poţi sacrifica un minut ca să 
vezi cum reduc dislocarea. lar data viitoare vei putea să faci singură 
treaba asta! 

Mâna lui păru să-i rămână pe braț mai mult timp decât era 
necesar. Caldă, puternică, o făcu pe Teresa să ridice privirea. 

Ochii lui M*A*g*A*rthur erau foarte gravi și, la fel cum i se mai 
întâmplase o dată, simți că se pierdea în adâncurile lor. Adâncuri 
misterioase... Se simţea acolo un magnetism care o atrăgea împotriva 
voinţei ei. 

În secunda următoare, M*Ą*¢*Å*rthur își retrase mâna şi intră 
în boxa unde aștepta pacientul. 

Doctorul Banks îl urmă și, după o scurtă ezitare, Teresa li se 
alătură şi ea. În câteva momente, cu ajutorul unor manevre abile, 
doctorul M*A*g*A*rthur puse rotula la loc în adâncitura ei. 

— Poftim chondromalacie, comentă el sec, aruncând o privire 
spre Teresa. 

Apoi, după ce-i spuse câteva cuvinte pacientului, plecă din 
secţie. 

Reveni aproape imediat. 

— Presupun că știi să-i dai surorii instrucțiuni să-i aplice 
pacientului un Robert Jones și să-i spună să revină săptămâna asta la 
clinica de fracturi, ca să-i pot reexamina capsula articulației după ce-i 
trec simptomele acute. 

— Bineînţeles, răspunse Teresa, cu cea mai mare convingere. 

— Un Robert Jones? repetă Tony Banks după plecarea 
ortopedului. əła ce mai e? 

— Un bandaj gros, făcut din mai multe straturi de vată, fiecare 
cu crep deasupra. Împiedică genunchiul să se îndoaie. Sora i-l aplică 
deja, nici nu avea nevoie să i se spună. Surorile ştiu mult mai multe 


decât noi despre bandaje și alte chestii. 

Se duse la microfon să cheme alt pacient şi, după un timp, se 
trânti într-un fotoliu din oficiul medicilor, strângând în mână o cană cu 
ceai ca și cum ar fi fost un colac de salvare. 

Când Tony Banks intră în cameră, ridică privirea spre el. 

— Fierbe cafeaua. Abia o aşteptam, aveam nevoie de ceva, după 
prânzul sărit şi două tentative de suicid. Ambele paciente aveau nevoie 
de spălături gastrice, dar nu le puteau suferi. Nu luaseră destule 
tranchilizante ca să le omoare. Sărmanele, par să fie îngrozitor de 
nefericite, se întâmplă în vieţile lor câte ceva insuportabil... 

— Şi ce-ai făcut? 

Teresa sorbi din ceai, îngândurată. 

— Nu mare lucru, le-am lăsat numai să vorbească, apoi am 
încercat să le ajut să înțeleagă că persoana sau faptul care le-a supărat 
nu merită atâtea probleme și suferinţe câte și-au cauzat ele singure. Ce 
pot să fac mai mult decât atât? Le-am programat la psihiatru pentru 
mâine dimineaţa, iar până atunci le internez în paturi alăturate, în 
secția de internări pe termen scurt. Așa, vor sta de vorbă și poate vor 
descoperi că nu-s singurele care au asemenea probleme. 

Tony Banks o privi gânditor. 

— Eşti o fată bună, Teresa, spuse el încet, prea bună pentru 
ortopedul ata de sus, şi totuși între voi pare să se întâmple ceva. Când 
ţi-a pus mâna pe braţ, *s-a încărcat atmosfera de electricitate și mai 
multe nu! 

— Nu ne putem suferi, replică evaziv și cam prea repede Teresa, 
poate că din cauza asta. Ei, acum trebuie să mă întorc la lucru, adăugă 
ea şi, ridicându-se, se grăbi să plece. 

„Curios”, își spuse, în timp ce aștepta următorul pacient, „dar 
Tony Banks şi cu mine ne-am cunoscut doar în dimineața asta și deja 
suntem prieteni. Parcă l-aş cunoaşte de ani de zile”. 

Cât de diferită era situaţia cu James M*A*Q*A>rthur! Pe el l-ar fi 
putut cunoaște de-o viaţă, şi totuși fără să se apropie niciodată atât de 
mult încât să se împrietenească. 

O smulse din gânduri sora Murphy. 


— A avut loc un accident pe șosea, anunţă ea, repezindu-se să 
prepare tasele cu cele necesare. Două mașini și un motociclist - șase 
răniți. 

— Hai să expediem cât putem de mulți dintre răniții ambulatorii, 
până la sosirea ambulanţelor. 

Teresa îl aşteptă pe Tony Banks să revină în secție, după care ea 
şi sora şefă Grey îi explicară ce aveau de făcut. 

— Răniţii ambulatorii sunt pacienţii care nu au nevoie de 
transport, presupun? întrebă el, grav la faţă. 

— Da, cei care se pot deplasa fără ajutor şi nu au suferit decât 
leziuni minore... știi genul. 

Teresa se întoarse să trateze un copil de un an care înghițise un 
anumit soi de detergent concentrat de culoare roz. O soră telefonă la 
Centrul de Otrăvuri, află ce substanţe chimice conținea detergentul și 
fu sfătuită să le contracareze efectele cu lapte și cât mai multe lichide. 

— Totuşi, spuse Teresa, după culoarea gurii și petele din jurul ei, 
cred că ar trebui să ținem copilul în noaptea asta la pediatrie, pentru 
supraveghere. 

Şi telefonă în secție, pentru a-i obţine un pat. 

Tony Banks se ocupa de un bărbat care, aflat sub influența 
alcoolului, căzuse și se tăiase la frunte. Radiografia nu detectă nimic 
anormal și fu expediat după ce i se făcu o injecție antitetanică și i se 
cusu tăietura. 

— Nu e nevoie să faci tu toate cusăturile, îi spuse Teresa în 
treacăt, surorile se pricep de minune. 

— Pe când eu abia mă mișc, se strâmbă Tony. Știu, nu e nevoie 
să-mi vii cu aluzii. Uite că mai soseşte unul - un sticlete. 

— E al meu! spuse Teresa, arătându-i fişa. Rană la cap. Făcea 
ordine la un pichet, cred că a încasat o pancartă în cap. 

— Nu, râse polițistul, auzind-o, n-am fost la niciun pichet. N-o să 
vă vină să credeți, dar jucam un cricket înainte de a intra în schimb, iar 
un coleg a tras cu bila spre mine - fără intenţie, desigur. M-am întors 
ca *s-o evit și am primit lovitura în ceafă. 

Teresa îi examină umflătura şi-l trimise să-şi facă o radiografie. 


Între timp sosiseră ambulanţele și toată secţia forfotea de activitate, 
brancardieri împingând tărgi pe rotile, surori pregătind grăbite 
materialele necesare, ocupându-se de oamenii în stare de şoc, 
ajutându-i pe Teresa şi Tony. 

Când secția fu în sfârşit degajată de pacienţi, tot personalul 
medical era epuizat. 

— Ce faci diseară? o întrebă Tony pe Teresa, când o prinse un 
moment singură. 

— Fac o baie, mă spăl pe cap şi voi citi în pat până adorm - toate 
lucrurile pe care ar fi trebuit să le fac aseară, dar n-am putut. 

— N-ai nevoie să te speli pe cap, comentă el, eliberându-i părul 
din elastic şi răsfirându-i-l cu o mână. Ai un păr mătăsos și care 
străluceşte de curăţenie. lar în loc de baie, ajunge și un duş. Să fii gata 
la nouă, vin să te iau la masă în oraș. 

— Extraordinar! răspunse Teresa cu o strâmbătură dezgustată. 
Nimic nu se compară cu a fi un om organizat! 

— Deci, vii? întrebă el, ignorându-i intenționat sarcasmul. 

— Am să mă gândesc. 

Teresa vorbea pe un ton fudul, dar în ochi îi licărea o luminiţă. ÎI 
plăcea pe Tony Banks. Personalitatea lui era înviorătoare, candidă şi 
deschisă, fiind genul de om cu care comunica ușor. 

— Cât timp îți va lua ca să te gândești? 

— Păi, cred că ar trebui să i se facă milă de tine cuiva, din 
moment ce ești singur în orașul ăsta cât toate zilele. 

— În ascunzătoarea asta dintre munți, vrei să spui. 

Teresa râse. 

— Dacă aşa preferi să numești stațiunea noastră frumoasă...! 
Bine, am să vin. Treci pe la mine la nouă. 

Îşi spuse că n-avea să se gândească de ce fusese împiedicată să 
se spele pe cap în seara trecută; totuşi, mintea îi revenea încontinuu la 
acel subiect, nereuşind să-l înţeleagă pe James M*A*Q*A*rthur şi 
motivele lui de a o fi invitat la cină. 

Nu rezolvaseră nimic luând masa împreună. Ea una, cu 
siguranță, nu. M*A*Q*A*rthur se purtase la fel de neplăcut şi stânjenitor 


ca întotdeauna. Nimic nu se schimbase. 

Câtă vreme Tony... mă rog, oricum, cu Tony avea să fie 
distractiv. 

x kK x 

Când Tony apăru la ușă, Teresa era gata. 

— Chiar tu eşti?! exclamă el, făcând un pas înapoi. Mamă, ştiam 
eu că ai minte, dar acum văd că ai şi față! 

— Dacă ai de gând să fii obraznic, să ştii că nu mai vin! 

Teresa se îndreptă de spate, își lăsă capul înapoi, privindu-l de 
sus, apoi izbucni în râs. 

— O, eşti adorabilă! 

Tony făcu un pas înainte, cu intenţia clară de a o lua în brațe; 
noroc că Teresa reuşi să se retragă la timp. 

— Teresa, nu mă sâcâi! protestă el, pe jumătate serios. 

Teresa oftă, rezemându-se de peretele din antreu. 

— Credeam că va fi amuzant să ies cu tine, Tony Banks, dar n-o 
să fie deloc aşa dacă te gândești să dai semnalul unei mari poveşti de 
dragoste. Cel mai bine e să afli încă de-acum că nu mă interesează așa 
ceva. 

— Nu...? întrebă el, cam descumpănit. 

— Vorbesc serios. Am crezut că glumeai și mi-ar face plăcere o 
companie nepretențioasă, dar în niciun caz nu sunt dispusă să mă 
implic în relații emoţionale. 

Tony o privi, cu chipul adumbrit. 

— Poate pentru că eşti îndrăgostită de James M*A*Q*Â*rthur? 

Teresa îl privi cu gura căscată. 

— Îndrăgostită de omul əła? Daz trebuie să te cauţi la cap, dacă 
te-ai putut gândi la una ca asta! Nu pot să-l suport, ţi-am mai spus. 

— Da, mi-ai mai spus, răspunse încet Tony, cu capul aplecat, 
gânditor. 

Un moment, niciunul nu scoase o vorbă. 

Teresa risipi cea dintâi tăcerea încordată care se lăsase. 

— Ei, spuse ea cu un oftat, se pare că tot acasă am să-mi petrec 
seara... 


— Nu, replică Tony ridicând privirea, să ieşim. Îți promit c-am 
să fiu cuminte. 

— Bine... 

Cuprinsă de remușcări pentru că fusese nevoită să-l 
decepţioneze, Teresa continuă pe un ton mai blând: 

— Acum, pentru că am ajuns la o înțelegere, hai să fim prieteni. 

Şi, ca să-i arate că nu-i purta pică, îl luă de braţ, în timp ce 
porneau spre mașină. Pe aleea din fața casei era întuneric, iar Teresa 
avea convingerea că nu putea să-i vadă nimeni. 

Însă chiar în clipa aceea trecu o maşină, scăldându-i un moment 
în lumina farurilor. Teresa ridică privirea, surprinsă. 

— Ăsta nu era ortopedul? întrebă Tony, privind în urma mașinii 
care se îndepărta cu viteză. Profilul șoferului mi *s-a părut cam 
cunoscut, deși l-am zărit doar o clipă. Are o mașină sport, nu? Așa am 
auzit de la cineva. 

Teresa își desprinsese deja mâna de pe braţul lui. 

— Unde mâncăm? întrebă ea, grăbită să-i mute gândul de la 
James M*A*Q*Â*rthur. 

— Ce zici de barul de vizavi - sau e prea aproape? 

— Mult prea aproape. 

Nu voia să riște să-l întâlnească pe M*A*Q*A*rthur acolo, dacă-i 
trecea prin minte să se întoarcă pentru a lua o gustare. Bănuia că 
frecventa cu destulă regularitate localul. 

— Atunci, hai să căutăm până găsim alt restaurant cu aspect mai 
prezentabil. 

— Să-l încercăm pe primul care ne iese în cale, propuse Teresa, 
ca să nu întârzii prea mult la întoarcere. Dimineaţă intru în gardă la 
prima oră. 

Se opriră la un hotel atrăgător și intrară în salonul barului, unde 
cinară uşor cu pui la ceaun, bând limonadă, întrucât Tony era cu 
maşina, iar Teresa nu voia nici ea să bea alcool. 

Timp de vreo oră, stătură la lumina lumânărilor de pe masă, 
conversând și cunoscându-se din ce în ce mai bine. 

Tony făcea parte dintr-o familie numeroasă și trebuise să 


muncească pentru a-și plăti studiile de medicină, formând o trupă cu 
câțiva prieteni și cântând în cârciumi sau pe unde mai primeau oferte. 

— Ne numeam The Med-buskers, în lipsa unui nume mai 
potrivit. Eu eram toboșar. 

— Pare foarte interesant. Și eu a trebuit să lucrez, mai mult în 
cafenele și baruri, strângând de pe mese, spălând vasele... Știi, munci 
sezoniere... Pe urmă, am făcut un stagiu de cinci luni ca soră auxiliară 
în spitalul local, în timp ce așteptam să-mi încep studiile de medicină. 

— Deci, amândoi am dus-o cam greu - asta-i bine. Avem multe 
în comun și cunoaștem viaţa. 

— Da, răspunse ea luându-l în serios, cred că toți medicii ar avea 
numai de câștigat lucrând în slujbe obișnuite, ca să-şi înțeleagă mai 
bine pacienţii. Unii doctori par să se creadă mai presus decât restul 
lumii... 

— Te gândești la prietenul nostru de la ortopedie? 

— Oare...? se întrebă ea încet, apoi schimbă subiectul, începând 
să vorbească despre munca la reanimare şi urgenţă. 

Erau absorbiți în discuţie, când Teresa observă dintr-o dată cât 
de târziu se făcuse. 

— Ar fi timpul să ne întoarcem, spuse ea luându-și poşeta și 
haina, altfel nu voi mai ajunge la timp mâine dimineață. 

— Bine, hai să mergem. 

Tony se ridică şi el, plăti nota şi o conduse la maşină. 

Tocmai plecau, când Tony observă mașina sport parcată imediat 
după colţ. 

— Ei, fir-aş al naibii! exclamă el. Ghici cine-i aici! 

Teresa nu avea nevoie să i se spună. Și ea văzuse cealaltă 
maşină. i 

— Nu l-am văzut pe M*Ą*¢*Å*rthur în hotel. Tu...? o întrebă el, 
aruncându-i o privire scurtă. Sau, poate, l-ai văzut, și tocmai de-aia 
te-ai hotărât să plecăm atât de repede? 

Şi apăsă pe accelerator, părând cam furios. 

— Nu ştiam că ai o fire atât de bănuitoare, remarcă tăios Teresa. 

— Scuză-mă, Teresa. 


Tony își puse o mână peste a ei, strângându-i-o uşor. 

— Cred că părul meu e de vină, se spune că roşcovanii sunt 
geloși şi iuți din fire, şi cred că nici eu nu fac excepţie. 

— lar eu cred că ar fi mai bine să-ţi ţii ambele mâini pe volan, 
replică ea, trăgându-și mâna de sub a lui. 

— Ei, fir-aş al naibii! se enervă el din nou. lar te-am iritat, și 
numai asta nu vreau. Îmi dau seama că te-ai supărat pe mine după cum 
ai încremenit, așa, dintr-o dată. 

— Nu m-am supărat, sunt numai obosită, am avut o zi grea. 

În faţa casei, Tony se opri în prag, pentru a-i ura noapte bună. 

— Nu mă aştept să mă inviţi înăuntru, îi spuse el cu blândeţe, 
dar vreau să ştii numai un lucru... 

Chipul îi devenise foarte serios. 

— Întotdeauna am considerat că, atunci când o voi cunoaşte pe 
aleasa inimii mele, am să-mi dau seama din prima clipă. Ei bine, asta 
simt acum, Teresa - știu că am întâlnit-o. lar dacă ea nu are să-mi ofere 
altceva decât prietenia, mă voi mulțumi cu atât, până va simţi că-mi 
poate oferi mai mult. Așa că, te rog, nu te feri de mine. “S-ar putea să 
fac unele greşeli, dar nu mă lăsa să te sperii... 

Teresa îl privi cu tristeţe. 

— N-am vrut să te necăjesc, spuse ea cu un ușor zâmbet de 
scuză. Te rog să mă ieri. Îți voi preţui prietenia, Tony. 

— Bine, atunci măcar am ajuns la o înţelegere, continuă el, 
totuși pe un ton destul de amar. Prin urmare, îți urez noapte bună, şi 
ne vedem mâine dimineaţă. 

Și, răsucindu-se pe călcâie cam brusc, porni înapoi spre mașină. 

Teresa închise încet ușa în urma lui, apoi se duse în bucătărie 
şi-şi puse la fiert ceva de băut, după care rămase pe gânduri, cu cana în 
mână, până când băutura se răci. Avea atât de multe pe cap... 

Capitolul 5 

A doua zi dimineaţă, Teresa se trezi în corul matinal al păsărilor. 
După vântul şi ploaia din ultima vreme, era plăcut să vadă un cer senin 
- dar se întreba dacă nu cumva vremea frumoasă avea să le aducă în 
spital mai multe victime ale accidentelor. 


Alpiniștii cutezători aveau să escaladeze pantele munților fără 
să acorde atenția cuvenită bocancilor rezistenți, de exemplu, iar alții 
puteau uita că prima zi caldă, deși binevenită pentru toată lumea, 
putea însemna şi ceaţă, iar pe culmile munților aceasta se îndesea 
suficient pentru a-i face pe excursioniști să se rătăcească. 

Teresa ştia din experiență ce însemna să te rătăceşti printre 
steiurile stâncoase. Odată, urcase pe munte în zorii zilei, dornică să 
vadă răsăritul soarelui de pe piscurile înzăpezite. Răsplata pentru 
consumul de energie fusese o priveliște scăldată în roz, minunată la 
vedere, dar întoarcerea îi dăduse bătăi de cap, până când se gândise să 
urmeze cursul unei cascade. Coborârea şi alunecarea pe iarba udă de 
rouă, printre jnepeni, privind spre volburile uriașe de ceaţă din vale, 
fusese o experienţă de neuitat. Închizând ochii, Teresa mai putea chiar 
şi acum să revadă miraculoasele culori ale acelui răsărit de soare, la fel 
cum îşi amintea şi mirosul de iarbă umedă și pământ jilav, şi să simtă 
briza răcoroasă care împrăștia negurile. 

Numai de-ar fi putut să trăiască în munți, nu în apartamentul ei 
mohorât! 

Totuşi, îşi petrecea o mare parte din timp în afara lui, la spital. 
Se consola cu acest gând. 

Auzi un elicopter zburând pe deasupra casei şi se întrebă dacă 
porniseră în căutarea cuiva. Poate urma să i se ivească ocazia de a 
pleca împreună cu echipa de salvamontiști? Această posibilitate o 
încânta, aşa că se dădu repede jos din pat, făcu un duș, se îmbrăcă și-și 
pregăti ceaiul și pâinea prăjită. 

Auzi telefonul sunând și se întrebă de ce era nevoie de ea atât de 
devreme, dar nu era un apel oficial, ci Annie, sora studentă care lucrase 
cu ea în secția de medicină generală. 

— N-am vrut să vă deranjez prin centrală, se scuză fata, cu 
sufletul la gură. Voiam doar să vă întreb dacă aţi putea veni cu câteva 
minute mai devreme, fiindca: am pentru dumneavoastră o veste pe 
care cred că v-ar plăcea *s-o auziţi. 

— Nu-mi poţi spune acum? 

— Nu, răspunse Annie vorbind mai încet, ca și cum *s-ar fi temut 


să n-o audă cineva, dar dacă veniți acum am să vă spun înainte de a 
începe programul. 

— Pare foarte misterios, remarcă Teresa. Bine, ajung peste 
câteva minute. 

Şi, luându-și jacheta albă, cu felia de pâine prăjită încă în mână, 
porni grăbită spre spital. 

Annie o aștepta, arzând de nerăbdare să-i dezvăluie ceea ce 
descoperise. 

— O, domnişoară Corurie, începu ea, cu ochi strălucitori, este 
vorba de domnul doctor M*A*Q*A*rthur. *S-a iscat un adevărat scandal 
în jurul lui! 

Teresa simţi că i se frângea inima. Un scandal nu putea să 
însemne decât că era implicată o altă femeie. Dacă așa era, nu voia să 
audă. Întotdeauna o simpatizase pe Annie, dar acum simţi dintr-o dată 
că se înfuria pe ea. 

— Nu mă interesează bârfele, Annie, declară ea cu fermitate. 

— Nu e nicio bârfă, e o problemă medicală, și mai e și adevărată. 
Colega mea de cameră lucrează în secţia de ortopedie şi era de faţă 
când domnul doctor M*A*f'Ă”rthur i-a dat anticoagulant unei 
paciente. 

— Şi ce-i cu asta? întrebă Teresa, păstrându-și aceeași expresie 
severă. 

— Păi, vedeţi, pacienta suferise o operaţie ortopedică, destul de 
reușită, dar peste câteva zile i *s-a format un cheag de sânge în picior. 

Cuvintele lui Annie se rostogoleau, unele peste altele, 
învălmăşite, fata fiind nerăbdătoare să-i spună totul cât mai repede. 

— Aşa că medicul şef de secţie i-a administrat intravenos un 
anticoagulant, și... ce să vezi?! A murit! Prin spital se vorbește că i-a dat 
o doză prea mare, i-a subțiat prea mult sângele, fiindca- era bolnavă și 
a pierdut mult sânge... Oricum, i se va face autopsia... 

Annie se uită scurt la ceasul pe care-l avea prins pe uniforma de 
soră. 

— O, acum trebuie să fug, dar am vrut să vă spun. Acum cel 
puţin ştiţi de ce părea atât de furios tot timpul - cred că nu mai poate 


de îngrijorare! Oricum, mai strigă ea în timp ce urca în fugă scara spre 
secția de medicină generală, mă bucur că nu pe dumneavoastră fusese 
supărat, domnişoară Corurie, nu făcuserăţi nimic ca să meritați una ca 
asta! 

Teresa mai rămase câteva momente la baza scării. Într-adevăr, 
James M*A*g*Â*rthur trebuia să se confrunte cu o problemă extrem de 
serioasă. Fiecare doctor se temea să nu comită greșeli, mai ales unele 
cu consecinţe atât de grave pentru pacienți. Ca să nu mai vorbească de 
efectul pe care-l putea avea un asemenea incident asupra carierei! 
Dacă ea i-ar fi administrat o supradoză unui pacient? 

Ştia că un cheag de sânge trebuia să fie eliminat, iar metoda cea 
mai sigură era administrarea unei anumite doze de anticoagulant. Nu 
se putea ca M*A*(*Ă*rthur să nu fi ştiut care era doza corectă. Era un 
specialist strălucit, cum știa toată lumea. Decât dacă nu cumva îl 
frământau alte gânduri în acele momente...? 

Totuși, îi era greu să şi-l imagineze lăsând alte probleme să-i 
perturbe judecata într-o asemenea măsură. O, bietul M*A** Arthur, îşi 
spuse ea, prin ce trecea dacă se gândea că putea fi făcut vinovat de 
moartea unei paciente! Pentru un om mândru ca el, trebuia să fie o 
adevărată tortură numai să știe că asupra lui plana umbra unei îndoieli. 
Niciodată nu şi-ar fi iertat-o, dacă reieșea că se întâmplase din vina lui. 

Şi dacă familia pacientei se hotăra să-l dea în judecată pentru 
neglijență? Toată lumea urma să afle că avusese o scăpare. Niciodată 
n-ar mai fi supravieţuit unei asemenea compromiteri! 

Primul ei impuls fu acela de a se duce la el pentru a-l ajuta să 
suporte mai uşor orele de calvar care urmau. În locul lui, Teresa ar fi 
simţit nevoia sprijinului cuiva. Dar M*A**A*rthur nu avea nevoie de 
ea. Ar fi fost cea mai puţin binevenită persoană din lume pentru el. 

Chiar atunci, James M*A*Q*Â*rthur apăru pe scară, cu chipul 
posomorât şi brăzdat de îngrijorare. Teresa vru să-i spună ceva, dar 
nu-și putu găsi cuvintele căci, ca de obicei, prezenţa lui M*A*Q*A*rthur 
avea efectul de a-i fereca limba, excepţie făcând subiectele 
profesionale. 

M*A* Á*rthur o privi, dădu scurt din cap în semn de salut și 


trecu mai departe. 

Teresa rămase nemișcată, urmărindu-l numai cu un anumit soi 
de foame, când își dădu seama dintr-o dată cât de mult dorea să-i fie 
necesară. 

„Aş simţi același lucru pentru oricine aflat într-o asemenea 
situație”, se încredinţă ea, „indiferent cine ar fi”. Dar ştia că nu era 
adevărat. 

Porni grăbită spre secția de accidentaţi, conștientă dintr-o dată 
că era timpul să-şi facă apariția. Nu peste mult, era adâncită în muncă 
şi nevoită să-și concentreze toate gândurile şi energiile asupra 
pacienţilor. Și totuşi, din când în când, ridica privirea, ca și cum *s-ar fi 
aşteptat să vadă un nor greu plutindu-i asupra capului, căci tot ceea ce 
făcea părea să fie umbrit de neliniște. Și nu pentru ea însăși era 
neliniștită. Oricum, nu putea face nimic. 

Probabil că dacă Tony Banks ar fi fost în preajmă, ar fi putut 
discuta cu el cazul posibilei supradoze de anticoagulant, dar Tony 
plecase pentru două săptămâni, ca să-şi ia diploma în pediatrie. 

Deși era în termeni amicali cu ceilalți medici din secția de 
accidentaţi şi urgenţe, Teresa n-ar fi putut vorbi cu ei la fel de deschis 
pe cât discuta cu Tony, încă din primul moment când îl întâlnise. 

x kK * 

Ca şi cum ar fi ştiut că se gândea la el, ba chiar că-i ducea dorul, 
Tony îi telefonă în aceeași seară ca *s-o întrebe dacă voia ca în sâmbăta 
următoare să se întâlnească şi să ia cina împreună, în oraş. 

— Mi-ar face mare plăcere, ba chiar am nevoie, răspunse Teresa 
cu regret sincer, adăugând că nu putea, întrucât era de gardă în serile 
de vineri, sâmbătă, duminică și luni... pe lângă serviciul de zi. Numai tu 
eşti de vină, continuă ea pe un ton mai glumeţ. Dacă nu mă lăsai 
singură ca să-ţi faci de cap tocmai acum cu examenele, n-ar fi trebuit să 
muncesc atât de mult. 

— Îmi fac de cap! exclamă Tony aproape înecându-se. Ți-arăt eu 
ce-nseamnă să-mi fac, domnişoară, când am să mă-ntorc! 

Teresa râse, știind că n-o luase în serios, el însuși fiind bine 
dispus. 


— Şi dacă vrei să ştii, află că tremur de frica examenelor ăstora! 
Am nevoie de tine, să mă ţii de mână când se dau rezultatele, adică luni. 
Nu cred c-am să pot supraviețui până atunci fără ajutorul tău și cu cât 
eşti mai aproape, cu atât mai bine. 

Făcu o pauză, apoi adăugă gânditor: 

— Ce imagine fermecătoare mi se formează în minte...! 

— Eşti incorigibil, replică Teresa. lar acum am să-ți închid 
telefonul, altfel mi se răcește mâncarea. 

— Un moment doar. 

Glasul lui Tony deveni serios. 

— Vreau să te întreb ceva. Ce-i cu zvonul ăsta pe care l-am auzit, 
despre ancheta în legătură cu James M*A*E*A*rthur? 

— Se arde! exclamă Teresa în grabă. Trebuie să fug. La revedere, 
Tony! 

Ochii i se umpluseră dintr-o dată de lacrimi. Se temea ca 
deznădejdea să nu i se audă în voce. De ce ţineau toți morţiş să 
vorbească despre M*A*Q*Â*rthur? Se bucurau că primea o lecţie, că 
mândria lui avea să sufere o lovitură? 

În bucătărie nu se ardea nimic. Trebuia pur şi simplu să le pună 
capăt tuturor acelor telefoane, înainte de a fi rostite niște cuvinte care 
ar fi durut-o mai mult decât putea suporta. 

Simţi o adevărată ușurare când sună telefonul și se grăbi să 
răspundă. Era chemată înapoi la accidentaţi. Dăduse o fugă până acasă 
doar ca să mănânce ceva, la insistențele surorii Murphy. 

— Nu-i veți putea ajuta pe nenorociţii ăștia când cădeţi de pe 
picioare de foame, îi spusese sora Murphy, şi din câte știu eu, n-aţi 
mâncat nimic toată ziua. 

Sora Murphy n-ar fi ascultat-o dacă Teresa i-ar fi spus că 
mâncarea nu mai prezenta niciun interes pentru ea. Sau, dacă ar fi 
ascultat-o, ar fi comentat că observa cum ofta după Tony Banks, în 
lipsa lui. 

Oare ce-ar fi spus dacă ar fi ştiut că nu după Tony Banks ofta...? 

Teresa rămase cu gura căscată, dintr-o dată dându-și seama la 
ce se gândea. Îl chemă imediat pe următorul pacient, care arăta ca o 


ființă din spațiul cosmic, având tot capul înconjurat cu un fel de 
eşafodaj din oțel inoxidabil. 

— Îmi admiraţi aureola? întrebă tânărul, văzând-o cum se holba. 
N-aţi mai văzut o parascovenie ca asta...? Doar sunteţi medic, nu? 

— Da, dar nu prea am experienţă în departamentul de-aici și, cu 
siguranță, până acum n-am văzut niciodată un pacient purtând așa 
ceva pe cap, în nicio secție. 

— Păi, nici n-aveaţi cum, nu? Cred că mi-au pus-o numai ca să 
mă pot da jos din pat şi să umblu, chiar și cu gâtul rupt. 

— Cum vi l-aţi fracturat? întrebă Teresa. 

— Am căzut de pe acoperiș, unde înlocuiam niște ţigle. Am 
nimerit cu umerii peste o schelă, cu două etaje mai jos, iar capul mi-a 
căzut peste margine. 

— Şi *s-a produs o fractură cu dislocare. 

— Exact. Mi-au spus că aş fi putut rămâne paralizat, dar am avut 
noroc. Două luni am zăcut la pat, cu tracțiune-de-craniu, cum i se 
spune. De-aşa ceva aţi mai auzit? 

— Da, răspunse gânditoare Teresa, încercând să-și amintească. 
Nu erați dumneavoastră cel de la ortopedie, căruia a trebuit să i se facă 
o fuziune cervicală pentru că avea coloana vertebrală instabilă? Am 
auzit despre asta. 

Tânărul părea încântat să afle că se vorbise de el. 

— Da, mi-au luat particule de os din pelvis și mi le-au înfipt în 
gât, pe lângă șira spinării, ca să nu mi se mai disloce. Unu pe nume 
M*A*(*A*rthur mi-a făcut operaţia. Al naibii de bun, tipu, mi-ar plăcea 
să-l mai revăd. 

— De ce? 

— Păi, înțelegeţi, am căzut, iar unul din cuiele pe care mi le-au 
bătut în cap ca să-mi țină aureola fixă mă doare ca toţi dracii. El mi l-ar 
pune la punct cât ai zice peşte. Sunt îngrozitor de grăbit. 

Şi-i explică de ce. 

— Am să-l sun. 

Teresa ridică receptorul telefonului interior, dar o soră îi 
răspunse că domnul doctor M*A*Q*Ă*rthur era ocupat cu o înlocuire de 


şol, lucrând în sistemul Chamley Airflow, şi nu putea fi deranjat timp 
de încă vreo oră. 

Ştiind că, atunci când lucra în incinta specială Chamley, cu pereţi 
de plastic, medicul purta un halat cu cască de plastic ca un glob, astfel 
încât nu auzea decât aerul care trecea prin tubul respirator, Teresa își 
dădu seama că degeaba ar fi “încercat să-i comunice vreun mesaj 
înainte de sfârşitul operaţiei. Când se instalau articulaţii noi la 
genunchi sau la şold, principala grijă era aceea de a împiedica 
pătrunderea unei infecţii în oase, astfel încât în incintă nu aveau acces 
decât medicii şi asistenții echipați corespunzător. 

Uneori putea fi chiar amuzant, îşi spuse ea, amintindu-și ziua 
când asistase la o asemenea operaţie, iar chirurgul călcase accidental 
pe tubul ei respirator. Teresa se învineţise la față, încercând să-i facă 
semn să ridice piciorul. 

Chiar în timp ce se gândea la această experienţă, studie niturile 
de oţel fixate în craniul tânărului şi barele metalice care-i susțineau pe 
umeri „aureola”, cum se numea cercul mare de deasupra capului, 
pentru menţinerea barelor la distanța corectă. 

— Ar fi bine să vă faceţi o radiografie, îi spuse ea, dându-i un 
bilet, ca să vă asiguraţi că nitul dureros e la locul lui și nu *s-a produs o 
nouă dislocare, deşi aş crede că durerea pe care o simţiţi e cauzată de 
şocul pe care l-a suferit nitul în cădere. Dacă așa e, se va face tot ce e 
necesar pentru a fi strâns la loc. 

Radiografia dovedi că avea dreptate dar, pentru că de la 
ortopedie încă nu venea nimeni, Teresa trimise un brancardier să 
aducă un distanțator reglabil şi începu să ajusteze ea însăși nitul, 
reuşind să-l strângă. 

Declarând că durerea îi trecuse complet, tânărul zâmbi, 
recunoscător că-l ajutase să plece înapoi acasă, grăbit să ajungă la 
copilul pe care-l lăsase cu o guvernantă. 

Fură aduşi alți pacienţi, doi sinucigaşi care încercaseră să-şi ia 
viața prin diverse metode. Teresa le vorbi cu înţelegere, încercând să 
le explice că, amândoi fiind căsătoriţi, cu copii, moartea lor ar fi 
provocat mari suferinţe. 


— Sunt un ratat! se tot plângea unul dintre ei. Mi-am pierdut 
slujba, nevasta m-a părăsit, și nici măcar să mă sinucid n-am fost în 
stare! 

— Vă iubiţi copiii? îl întrebă Teresa. 

Omul dădu din cap. 

— Vă iubesc şi ei pe dumneavoastră? 

Același gest. 

— Atunci e vine că n-aţi reușit să vă sinucideţi, declară ea cu 
severitate, pentru că gândiţi-vă cât de mult le-aţi fi lipsit! 

Mai târziu, îi spuse surorii Murphy: 

— N-am putut să-i spun mai mult de-atât. Nu avea dispoziție să 
asculte, nici să primească sfaturi. Dar voi chema psihiatrul să-i vadă pe 
amândoi, mâine dimineaţă. Poate reușește să le bage minţile-n cap. 
Celălalt e într-o stare destul de gravă. Nu știu ce efecte au avut asupra 
ficatului şi altor organe interne substanţele pe care le-a îngerat, dar 
par să fie destul de serioase. Anunţă-mă imediat ce-i ies analizele. 

Se aşeză pe un scaun, simțind dintr-o dată o oboseală imensă, 
care o pătrundea până-n măduva oaselor. Se uită la ceas - arăta nouă 
fără un sfert. Era prea epuizată ca să mai poată măcar calcula de câte 
ore era în gardă. i 

Deodată se produse o mare agitaţie și James M*A*E*A*rthur 
dădu buzna pe ușă. 

— Cum ţi-ai permis să-mi trimiți pacientul acasă înainte de a-l fi 
văzut eu? 

— l-am reglat aureola, spuse încet Teresa. Nu trebuia decât să i 
se strângă un nit. Ţinea neapărat să plece, fiindca--şi lăsase copilul cu o 
guvernantă care avea o întâlnire la nouă. Se temea să nu i-l lase singur 
în casă. Í 

Chipul colțuros al lui James M*A*g*Ă*rthur rămase întunecat. 

— N-aveai dreptul să-i dai drumul. De unde-ai putut şti că nitul 
əta nu-i ieşise din cap? 

Teresa oftă. Toate visurile nostalgice pe care şi le făcuse păreau 
să se mistuiască. Omul acesta irascibil şi nedrept nu merita mila ei. 
Ce-o fi avut în minte? 


— l-am făcut o radiografie, cap și gât, replică ea. 

Şi, ridicându-se de pe scaun, prinse radiografiile pe panoul 
diafan şi aprinse lumina din spatele acestuia. M*A*(*Â*rthur se aplecă 
să le privească. 

— Spre binele dumitale, sper că nu va trebui să se întoarcă din 
cauza intervenției dumitale neautorizate. Altfel, ai păţit-o, îți dau 
cuvântul meu! 

— Am telefonat la ortopedie. 

Teresa continua să vorbească încet şi controlat. 

— Mi *s-a spus că efectual o înlocuire de șold, așa că am făcut 
ce-am putut. 

M*A*g*A*rthur rămase încruntat. S 

„Nu eşti deloc un om drăguţ, domnule M*4*¢*Å*rthur”, spuse 
Teresa în gând, refuzând să se lase în voia atracției dinainte şi 
întrebându-se din nou de ce Dumnezeu își bătea capul cu el. O 
slăbiciune de elevă întârziată, asta trebuia să fie, conchise ea. Era 
timpul să se maturizeze. 

Se aplecă peste formularele pe care le avea de completat, fără 
să-i mai dea atenţie. 

M*A**A*rthur mai aşteptă câteva momente, tremurând de 
nervi, apoi plecă. 

Teresa aruncă pe furiş o privire după el. Furia i se citea în 
fiecare mișcare, chiar şi când se întoarse să spună cu glas sonor: 

— Din câte-am auzit, nu peste mult vei pleca în concediu. La 
întoarcere, poate vei fi capabilă să te conformezi şi să judeci mai 
rațional. 

Uluită şi jignită, Teresa îl privi cu ochi mari. 

— Domnișoara Corurie munceşte pe brânci şi este foarte 
competentă, interveni sora Murphy, ieşind indignată din oficiul ei. Nu 
ştiu ce ne vom face fără ea, când va pleca să traverseze Golful Biscaya, 
începând de luni. N 

În ochii lui M*A*g*Â>rthur licări o luminiță ciudată, dar nu mai 
comentă ci doar porni furtunos mai departe, spre ieşire. 

— Nu trebuia să spun atât de multe, murmură îngrijorată sora 


Murphy. În starea-n care e, ar fi “în stare să vă urmărească, numai ca să 
vă creeze probleme. 

— Doar n-o să se țină după mine până-n Spania! comentă 
Teresa cu un râs neîncrezător. 

— Păi, cam tot în aceeași perioadă are loc conferința de 
ortopedie de la Madrid, la care participă de obicei câte unul dintre 
principalii noştri ortopezi şefi, ca să ne reprezinte spitalul. 

— N-o să se ducă, insistă Teresa clătinând din cap. După părerea 
lui, nici chiar Spania n-ar fi destul de mare ca să încăpem amândoi în 
ea. N-ai observat cum i-au lucit ochii? Parcă i-ai fi oferit, involuntar, 
tocmai confirmarea de care avea nevoie. 

— Ştiu, dădu din cap sora Murphy, cu îngrijorarea întipărită pe 
față. După aceea m-am gândit că *s-ar putea doar să fi scormonit după 
informaţii. Numai eu sunt în stare să cad în plasă așa, cu totul! 

— Nicio grijă, îi puse Teresa o mână pe braț, înţelegătoare, cred 
că mai degrabă mi-ai făcut un serviciu. Va fugi de Spania ca de ciumă, 
acum când ştie că voi fi şi eu acolo... și-am să mă distrez nemaipomenit! 
Imaginează-ți... 

Expresia îi deveni visătoare. 

— Zece zile încheiate fără să-l văd și să-l aud... Oooh! încheie ea, 
cu un oftat de ușurare. 

Capitolul 6 

Săptămâna următoare a fost atât agitată, cât și lipsită de 
evenimente deosebite, în sensul că Teresa *s-a ocupat de numeroase 
cazuri de vătămări diverse, inclusiv fracturi pe care le-a trimis imediat 
la secția de ortopedie, dar nu a mai avut niciun contact cu James 
M*A*(*A>rthur. 

Tony Banks se întorsese, aşa că sarcinile ei de serviciu se 
înjumătăţiseră. Tony nu-și mai încăpea în piele de bucurie, pentru că 
luase examenele. Au luat o masă împreună ca să sărbătorească 
evenimentul, iar Teresa *s-a simțit bine în compania lui, deși începea 
*s-o îngrijoreze din ce în ce mai mult. 

— Suntem destinaţi unul altuia, Teresa, insista el, ori de câte ori 
îi erau respinse avansurile amoroase. Chiar dacă acum nu crezi, într-o 


bună zi te vei mărita cu mine - după ce vei lăsa să-ţi intre-n capul tău 
frumos și drăgălaş faptul că te iubesc și că şi tu mă iubeşti pe mine. 
Avem aceleaşi interese, nu se poate să nu-ți dai seama, râdem 
împreună - ce bază mai perfectă ar putea exista pentru o căsnicie 
reuşită? 

Teresa îl privea cu o expresie gânditoare şi serioasă. 

— Dacă ţi-ai da seama că nu te iubesc, n-ai mai avea atâtea 
motive de râs. Lasă-mi câtva timp, Tony, nu te mai repezi așa! 

— Mă reped? repeta el, trecându-și nervos o mână prin claia de 
păr arămiu. Îți dai seama ce vârste avem, Teresa? În dimineaţa asta 
mi-am smuls primul fir de păr alb! Tu nu-ţi doreşti o familie? Eu da, 
însă nu vreau să îmbătrânesc până apuc să mi-o întemeiez. Şi tu, vrei 
să naşti primul copil la bătrânețe? 

— Tony! 

Când îl vedea ambalându-se așa, Teresa nu-și mai putea stăpâni 
râsul. 

— Un copil la bătrâneţe... iar tu, deşi ești medic, încă habar n-ai 
de lucrurile astea! 

— Poftim! replică el solemn. Te pot face să râzi. Trebuie să 
recunoşti că asta mă pune în avantaj față de temutul nostru ortoped. El 
te face mai degrabă să plângi! 

La asemenea declaraţii, Teresa nu-i putea răspunde niciodată 
nimic, decât repetându-i eventual, pe un ton cât mai insistent, că James 
M*A*(*A*rthur nu prezenta pentru ea nici cel mai mic interes. 

Ştia însă, după expresia cu care o privea Tony, că nu reușea să-l 
convingă. 

Era o ușurare pentru ea faptul că în săptămâna următoare pleca 
în Spania. Avea dreptul la un concediu. Urma să plece singură, 
considerând că aşa avea să se relaxeze mai bine decât dacă-și lua 
vreun prieten cu ea. 

— Vreau să mă odihnesc, să fac numai ce-mi trăsneşte mie prin 
cap, să lenevesc la plajă, să mă urc pe munți, să mă plimb pe străzi 
lăturalnice, să vizitez locuri ciudate, să văd realitatea la ea acasă şi — 
adăuga ea, devenind mai sfioasă - să-mi exersez cele câteva cunoştinţe 


de spaniolă fără să mă audă nimeni care mă cunoaște! 

Tony dăduse din cap înțelegător. 

— Dar toate astea numai într-o săptămână? fusese singurul lui 
comentariu. 

— În zece zile, îl corectase ea, astfel încât am timp să cutreier 
nordul Spaniei cu mașina. Merg cu a mea, traversând cu feribotul de la 
Plymouth. 

— Aş fi mai liniștit dacă te-ar însoţi cineva. 

— Totul va fi “în regulă. 

„Şi, la întoarcere”, adăugă ea în gând, „îl voi fi lăsat complet în 
urmă pe James M*A*(*Â*rthur, ceea ce va fi foarte bine”. O 
nemulțumea enorm faptul că M*A**A*rthur continua să-i domine 
toate gândurile, oricât de mult încerca să-l uite. 

— Ne veţi lipsi, îi spuse sora șefă de la accidentaţi și urgenţe, 
când Teresa își luă rămas bun, înainte de a porni spre Plymouth. 

Tony nu scoase o vorbă. Ochii lui spuneau totul. Întrucât îi 
simţea durerea, Teresa se aplecă pe fereastra mașinii, îl trase spre ea 
şi-l sărută scurt pe obraz. 

Luat prin surprindere, Tony avu o reacție impulsivă: deschise 
portiera și, aplecându-se, o îmbrățișă și o sărută apăsat, pe buze. 
Surorile care priveau pe fereastră ovaționară, bucurându-se de 
romantismul scenei. i 

Dar James M*A*(*Â*rthur, dar cobora la maşină tocmai în acel 
moment, se încruntă şi-şi mută privirea, adăugând singura notă 
neplăcută plecării Teresei. Observându-i reacția, Teresa îşi regretă 
atitudinea impulsivă față de Tony, după care se dojeni pentru că o 
interesa părerea lui James M*A*Q*A*rthur. „Trebuie neapărat să mi-l 
scot pe omul ăsta din minte”, conchise ea, în timp ce pornea spre 
autostradă. 

x k x 

„Vacanța asta e exact lucrul de care aveam nevoie”, îşi spuse 
Teresa, în timp ce se plimba de una singură pe puntea feribotului, după 
ce luase un mic dejun copios la restaurant. Aplecându-se peste parapet, 
privi siajul navei care se pierdea în depărtare, dantelat cu valuri de un 


alb pur. Un ofiţer din echipaj veni pentru câteva momente lângă ea. 

— Ce neagră e apa! remarcă Teresa cu mirare. De ce-o fi atât de 
neagră? 

— Are peste o milă adâncime, răspunse ofițerul, cu un atrăgător 
accent spaniol. Golful Biscaya e feroce! 

Și clătină din cap, apoi se îndepărtă. 

— Ar fi trebuit să-mi chem o prietenă cu mine, murmură de una 
singură Teresa. Așa, aș fi avut ceva de făcut. 

Cobori grăbită pe puntea de jos, unde se practicau trageri cu 
puşca în discuri de argilă. Nu era obișnuită să-și piardă timpul fără 
nicio ocupație și începea să se teamă că avea *s-o răpună plictiseala. 

Luă o armă cu două ţevi şi câteva cartușe cu alice de la un 
marinar, învăță repede cum să încarce pușca și rămase în așteptare, 
până când marinarul aruncă peste mare câteva discuri de argilă. 
Teresa ridică pușca, încercând să le țintească. 

Nu era atât de uşor pe cât se așteptase. Toate focurile nimeriră 
aiurea, iar pasagerii adunaţi pe puntea de deasupra ca să asiste îl 
întâmpinau pe fiecare cu câte un „Ăăă...!” lung de dezamăgire. Teresa 
se simţea tot mai rușinată și începea să-şi regrete încercarea. 

Se pregăti să tragă ultimul cartuș. Discul de argilă își luă zborul. 
Teresa ridică arma, ochi... 

Din mulțime se ridică un val de ovațţii, când discul fu spulberat 
în mii de bucăţi. Teresa se întoarse încântată spre marinar, cu un 
zâmbet victorios... numai pentru a-l vedea în spatele ei pe James 
M*A*(*A*rthur, coborându-și pușca! 

Șocul și surpriza de a-l vedea acolo nu reușiră să-i înăbușe 
indignarea. 

— Dumneata ai făcut-o! strigă ea. Ai tras în discul meu! 

— Nu prea puteam sta cu mâinile-n sân, uitându-mă cum te 
făceai de râs, mormăi el fără nicio expresie. 

— Nu trebuia să te amesteci! se răsti Teresa. Mă distram! 

Şi, înapoindu-i marinarului arma, porni furioasă spre scară, ca 
să se piardă prin mulţimea de sus. 

Ajunsă acolo, așteptă să se calmeze, timp în care îşi dădu seama 


că singurul om pe care încerca să-l uite era la bordul feribotului pe 
care-l luase tocmai ca să scape de toată lumea - şi mai ales de el! 

Un moment, rămase nemișcată. James M*4*¢*Å*rthur era pe vas! 
Nu-i venea să creadă! Acum trebuia să-și petreacă tot timpul încercând 
să-l evite! 

— Vă simţiţi bine, da? i se adresă ofițerul cu care vorbise mai 
înainte, apropiindu-se zâmbitor, cu ochii plini de interes. Dar sunteţi 
singură? O, se întristă el, nu e bine. Eu sunt de gardă, altfel v-aș ține 
companie. 

Apoi ochii i se luminară din nou, cu speranţă. 

— Diseară are loc un dans şi nu voi fi de serviciu. Veţi dansa cu 
mine, da? 

Teresa nu avu timp decât să zâmbească, înainte ca ofițerul să 
plece. Îi plăcea cum arăta, fără a fi tocmai chipeș; avea un chip bun şi 
înțelegător, şi un zâmbet plin de umor - toate calităţile care-i lipseau 
lui M*A*¢*Å*rthur. Teresa oftă, nemulțumită că-i compara pe toți 
bărbaţii cu James M*A*g*A*rthur. Alungându-și-l din minte, începu să 
se gândească la invitaţia tânărului ofițer, spre a ajunge la concluzia că 
ar fi fost plăcut să aibă o escortă, chiar și pentru scurt timp. 

x k * 

Străduindu-se să-şi învingă sfiala, Teresa intră în sala de bal și 
se așeză la una dintre măsuţele dispuse în jurul micului ring de dans. 
Nu existau decât vreo două libere dintre care să aleagă dar, spre 
ușurarea ei, cea la care se aşeză era pe jumătate ascunsă în spatele 
unor plante cu frunziș luxuriant, sădite în niște jardiniere. 

Pe ring dansau deja câteva perechi, iar formaţia cânta în plin 
avânt. Ospătari cu uniforme elegante circulau de colo-colo, iar Teresa 
tocmai se întreba ce să comande de băut, când unul dintre ei îi aduse o 
tavă pe care se afla un pahar verde înalt, decorat exotic cu felii de 
fructe în jurul buzei și umbreluţe viu colorate. 

— Pentru dumneavoastră, señorita, spuse ospătarul, cu o 
plecăciune, punând băutura pe masă. 

— Dar n-am comandat nimic! protestă Teresa. 

— Pentru dumneavoastră este, insistă chelnerul înclinându-se 


din nou. 

Și, cu un zâmbet, se retrase, plecând să servească la altă masă. 

Presupunând că era o tratație din partea casei, Teresa luă 
paharul şi sorbi o înghițitură. Băutura era delicioasă. Tocmai se 
pregătea să mai ia o sorbitură, când peste masă se așternu o umbră şi, 
ridicând privirea, Teresa avu surpriza de a-l vedea pe James 
M*A*(*A*rthur trecând pe alături. 

Ortopedul se îndreptă direct spre cealaltă masă liberă, aflată la 
câțiva metri distanță, părând să n-o vadă pe Teresa. Arăta foarte 
atrăgător, îmbrăcat cu costum de seară și papion. Surprinsă, Teresa 
observă că avea o cămașă brodată. Nu l-ar fi crezut în stare să-şi dea 
atâta osteneală, numai pentru un dans la bordul feribotului. 

M*A*(*A*rthur chemă un ospătar și-i comandă ceva de băut, sau 
cel puțin așa presupuse Teresa. Apoi se ridică de la masă. Teresa nu-și 
mai putea lua ochii de la el, poate tocmai fiindca se apropia de ea, 
venind drept spre masa ei. Oare o observase? 

Inima începu să-i bată dezordonat, parcă dansând. Palmele i se 
umeziră. Știa că în obraji îi apăreau bujori... of, de ce nu-și putea 
controla mai bine emoţiile! Acum M*A*(*Â*rthur avea să ştie cum 
reacționa la vederea lui... 

James M*A**Ă*rthur se opri lângă masă, obligând-o să ridice 
privirea spre el. Ce voia? Avea de gând să-i reproșeze ceva... acolo, în 
public? Chipul îi era la fel de serios ca întotdeauna, sever chiar. Se 
pregătea să vorbească... Of, de ce rămăsese în sala de bal? Ar fi fost 
mult mai liniștită dacă se ridică și pleca în cabină când îl văzuse 
intrând, fără să mai rişte o posibilă confruntare. 

— N-ai vrea să dansăm? o întrebă el. 

Surpriza fu atât de mare, încât Teresa ajunse în braţele lui 
înainte de a se gândi cum să refuze. 

M*A*(*A*rthur dansa bine, cu mișcări sigure și fluente. Era un 
vals. Lumina scăzuse până la o penumbră sentimentală și domnea o 
atmosferă romantică. 

Teresa îi privi pe furiș chipul. Era la fel de împietrit ca 
întotdeauna, ca și cum ar fi fost sculptat în granit. Un moment, simţi un 


fior de neliniște, neștiind la ce se gândea James M*A*Q*Â*rthur, şi se 
împiedică, dintr-o dată conştientă că i se înmuiau genunchii. 
M*A*(*A*rthur o privi cu sprâncenele înălțate, dar fără să spună nimic. 

Valsul se încheie, iar Teresa fu condusă înapoi la masa ei, unde 
se aşeză. M*A*Q*Ă*rthur ezită înainte de a se întoarce la masa lui. 

— Îţi place cocktailul? o întrebă el. Sper că asta ai fi ales și 
singură. 

Teresa privi paharul verde. 

— Un cocktail? repetă ea cam buimăcită. Asta e? 

Ridică privirea spre el, cu nemulțumirea ivindu-i-se în ochi. 

— Deci, dumneata mi l-ai comandat, domnule M*A*g*ÂA*rthur? 
N-ar fi trebuit să mă întrebi și pe mine mai întâi? Credeam că e un soi 
de punci cu fructe, oferit din partea casei, sau aşa ceva. 

— Atunci ar fi fost mai acceptabil? 

— Da, răspunse Teresa cu candoarea ei obişnuită. 

— Înţeleg. 

M*A*(*A*rthur se încruntă şi mai mult, după care se înapoie la 
masa lui, fără o vorbă. 

Teresa se simțea îngrozitor, dar îi părea bine că avusese curajul 
să spună ce-i trecea prin minte. La urma urmei, ar fi trebuit *s-o 
întrebe ce dorea, înainte de a-i impune în mod atât de arbitrar să bea 
un cocktail. Poate că nici nu voia alcool - de unde putea el ști? 

Chiar în acel moment, tânărul ofițer din echipaj intră în sala de 
bal, privind în jur ca şi cum ar fi căutat pe cineva. Teresa se ridică, 
anume ca *s-o vadă. Ofițerul veni direct spre ea, iar Teresa, 
gândindu-se că avea “s-o invite la dans, se bucură, dorind ca James 
M*A*(*A>rthur să vadă că nu depindea de compania lui. Zâmbi amabil 
şi nu avu nicio obiecție când tânărul ofițer o luă de mână, trăgând-o 
spre uşă. 

— Să dansăm, propuse el, dar nu aici. Nu-mi plac aceste dansuri, 
mai bine mergem jos la disco, da? 

Teresa îl lăsă *s-o conducă afară din sala de bal şi, deși dorea 
foarte mult să vadă dacă James M*A*Q*Â*rthur se uita, rezistă tentaţiei 
de a arunca o privire spre el. 


Mica discotecă era ticsită, cu curcubeul multicolor pe care-l 
răspândea orga de lumini provocând dureri de cap, sau cel puţin aşa i 
se întâmplă Teresei, în timp ce bubuiturile asurzitoare ale tobelor îi 
făceau timpanele să se revolte. Totuși, se prefăcu că se simțea bine, 
deşi mintea îi tot revenea la calmul din sala de bal de deasupra. 

Îşi tot amintea de paharul cu cocktail, verde, rece şi aproape 
neatins, şi o cuprinse un sentiment de vinovăţie. Poate că ortopedul 
avusese intenţii bune... în felul lui? N-ar fi trebuit să-i acorde măcar 
beneficiul îndoielii și să-i mulțumească? Nici n-ar fi fost de mirare dacă 
ajungea *s-o creadă o arțăgoasă incorigibilă! 

Nu că i-ar fi păsat cu ceva de părerea lui, se grăbi ea să-și 
reamintească. 

— Eşti tristă, eşti... cum se spune... gânditoare? comentă 
partenerul ei de dans, privind-o întrebător. Nu-ţi place să dansezi? 

— A, ba da... 

Teresa făcu un efort să se miște cu mai multă însuflețire, 
spunându-șşi că, dacă seara ei era compromisă, n-avea niciun rost să i-o 
strice şi pe-a lui. 

— Vino pe punte, să privim marea şi să... romanțăm, aşa se 
spune, da? propuse nesigur tânărul spaniol, însă chiar în acel moment 
un marinar agitat se îmbulzi prin mulțime, pentru a-i transmite un 
mesaj. 

Ascultând, ofițerul se însufleți pe dată. 

— Un om e bolnav, îi spuse el Teresei. Mă duc la el! 

— la-mă şi pe mine, îl rugă ea. Sunt medic, poate reușesc să-l 
ajut cu ceva. 

Tânărul își croi drum prin mulțime, urmat îndeaproape de 
Teresa. Apucând-o de mână, împinse uşa... şi fu cât pe ce să 
nimerească drept în bărbatul înalt care stătea de cealaltă parte a 
acesteia. 

Fără să ridice privirea, Teresa ştiu cine era şi ce făcea. James 
M*A*(*Â”rthur o privise prin geamurile ușii. Îi simțea dezaprobarea 
nerostită în fiecare fibră a ființei. Pesemne o crezuse foarte dornică să 
rămână cu tânărul ofițer! 


Oricum, n-avea timp să se oprească și să-i explice, chiar dacă ar 
fi vrut. Era trasă destul de repede, avea de coborât o scară, lucru deloc 
ușor când doi oameni alergau unul după altul, ţinându-se de mână. 

Totuşi, peste câteva secunde, Teresa și tânărul ofițer ajunseră 
lângă bolnav. Câţiva membri ai echipajului, în majoritate greci, stăteau 
neputincioşi în jurul lui, neştiind ce să facă pentru a ușura suferința 
colegului lor. Acesta, înalt și destul de gras, se chircise lângă un perete, 
ținându-se de piept, incredibil de palid, scăldat în sudori reci și abia 
mai respirând. 

Adoptând imediat cea mai profesională atitudine, Teresa ceru să 
i se aducă o trusă medicală şi îngenunche, chiar în timp ce suferindul 
se răsturna într-o parte. 

— A făcut stop cardiac! exclamă ea. Are un atac de cord! 

Îi luă imediat pulsul, întorcându-l cu faţa în sus. Nesimţind nimic, 
îi aplică o lovitură puternică în piept, apoi începu masajul cardiac 
extern, observând - spre ușurarea ei - că bolnavul continua să respire 
spontan. 

Peste câteva secunde, culoarea îi reveni în obraji, iar pulsul i se 
putu vedea din nou, într-o venă de la gât. 

Tocmai în timp ce omul își revenea, sosi și trusa medicală. După 
ce colegii lui îl ridicară în șezut, Teresa îi injectă un analgezic şi un 
medicament împotriva grețurilor. 

— Să fie chemat prin radio un elicopter, pentru a-l duce la spital, 
ordonă ea autoritar. Are nevoie de o unitate de asistență coronariană, 
unde să poată fi monitorizat şi să existe echipamente pentru 
electroșocuri, în caz că i se oprește din nou inima. 

— Vă rog...? întrebă încruntat tânărul ofițer. Nu înţeleg tot ce 
spuneți... 

— Înţelege cineva? 

Teresa se uită de la un chip la altul. Niciunul dintre membrii 
prezenți ai echipajului nu părea să-i înțeleagă cuvintele. 

— Nu vorbesc engleza, iar engleza mea e foarte puțină... explică 
nefericit ofiţerul. 

— Of! bătu Teresa din picior, frustrată. 


— Voi transmite eu ordinele, interveni James M*A*Q* Â*rthur, 
împingându-se prin mulțimea adunată pe punte. N-am vrut să mă 
amestec. Ai procedat excelent - nici eu nu l-aș fi putut ajuta mai bine. 

Îi vorbi tânărului spaniol în limba lui, curgător, iar ofițerul plecă 
în fugă spre cabina radiotelegrafistului. 

— Îl iau eu în primire de-acum, continuă ortopedul, măsurând-o 
pe Teresa cu privirea. Du-te și spală-te, eşti plină de ulei de motor! 

Cobori privirea spre pacient, care stătea rezemat între pernele 
şi păturile aduse de colegii lui și părea să se simtă mult mai bine, deşi 
încă mai respira sacadat. Era un om trecut de cincizeci de ani şi, 
judecând după salopeta pătată cu unsoare, lucra în sala mașinilor. 

Teresa își studia rochia făcută praf, nevenindu-i să creadă. Pe 
lângă petele negre de ulei, își rupsese tivul cu tocul, când 
îngenunchease pentru a-l reanima pe pacientul cardiac. 

— Cred că arăt îngrozitor! exclamă ea deznădăjduită și se răsuci 
grăbită să plece, ridicându-și mâna la față pentru a găsi şi acolo dâre 
unsuroase... apoi, însă, îl privi pe bolnav și se răzgândi. Nu, nu-l 
părăsesc, declară cu îndărătnicie. La urma urmei, e pacientul meu! 

În timp ce rostea aceste cuvinte, își aminti de o situaţie 
asemănătoare, când James M*A*g*A*rthur protestase la fel în legătură 
cu tânărul căruia i se slăbise un nit al aureolei, iar ea nu voise să-l facă 
să mai aştepte. Ca și cum şi el și-ar fi amintit, gura lui James 
M*A*(*A>rthur tresări puţin, fără veselie, dar imediat își reluă 
severitatea. 

— Spală-te imediat de uleiul ăsta! aproape că lătră el, adăugând 
caustic: așa nu-i eşti de folos nimănui. În elicopter va fi prezent un 
medic, care îl va lua în primire de la mine. 

— De la dumneata? se răzvrăti Teresa. Dar, domnule 
M*A*(*A>rthur, trebuie să insist... acest bolnav e pacientul meu. Am să 
mă ocup personal de el, până ajunge la spital. 

M*4*¢*Å*rthur îi aruncă o privire feroce: 

— Ba ai să te duci şi-ai să-ţi speli porcăria asta de pe piele până 
nu ţi-o distruge! Mişcă, domnişoară Corurie! 

Şi, fără să-şi dea seama cum, Teresa porni spre cabina ei, ca să 


se spele şi să se schimbe. Abia în timp ce se ștergea cu prosopul începu 
să simtă nemulțumirea. Se lăsase dominată de atitudinea lui tiranică! 

— Ei bine, domnule doctor ortoped șef James M*A*(*Â*rthur, 
mormăi ea printre dinţi, cu o hotărâre inflexibilă pe față, asta a fost 
ultima oară când ai învins! 

Se îmbrăcă în grabă, luându-și treningul, și alergă din nou pe 
punte. 

Ajunse tocmai la timp pentru a-l vedea pe pacient ridicat cu un 
scripete în elicopter. Scena era luminată de lună. James M*A*Q*A*rthur 
stătea în primele rânduri ale mulțimii, coordonând operaţiunile. 
Teresei nu-i mai rămăsese nimic de făcut. Probabil că, dacă o vedea 
stând acolo, M*A*Q*A*rthur ar fi luat un aer care voia să spună: „Ce 
ţi-am zis eu...?” Era mult mai bine nici să n-o vadă. 

Teresa se retrase în umbră și cobori din nou la cabină. Nu voia 
să vadă pe nimeni, nici pe tânărul ofițer spaniol, nici pe altcineva. 
James M*A**Â*rthur o făcuse de râs în faţa tuturor. 

Avea să se culce, iar dimineaţa, imediat ce vasul acosta, urma să 
debarce, plecând cu mașina cât putea de repede şi discret. 

x kK * 

Planul ei păru încununat de succes. Niciuna dintre celelalte 
ocupante ale cabinei nu reveni până la sfârșitul serii dansante, iar între 
timp Teresa adormise adânc. Dimineața, se trezi cea dintâi și se duse 
să ia micul dejun în restaurantul aproape pustiu, fiind prima pasageră 
prezentă. 

Tocmai când se pregătea să plece, începu tărăboiul. 

Mai întâi intră mica formație muzicală a navei, cântând, apoi 
căpitanul și, în urma lui, majoritatea ofițerilor și a membrilor 
echipajului. În acordurile unei melodii triumfale şi în văzul tuturor 
pasagerilor prezenţi, printre care şi James M*A*E*A*rthur, se adunară 
în jurul ei, iar căpitanul îi oferi un buchet de flori, un set de valize din 
piele și un cec, contribuție din partea echipajului ca să-și poată 
cumpăra o rochie nouă. 

Teresa nu înțelese aproape nimic din discursul lui, dar după 
bătăile pe umăr și zâmbetele de felicitare ale tuturor celor din jur 


înţelese că i se mulțumea pentru că salvase viața acelui membru din 
echipaj. 

Ochii i se umplură de lacrimi. Se simțea foarte adânc mișcată. 
Dar nu putea spune prea multe, căci n-ar fi fost înţeleasă. Nu-i 
rămânea decât să accepte elegant darurile și mulțumirile. Dacă refuza, 
i-ar fi jignit pe toţi aceia care i le oferiseră cu atâta generozitate. 

Era o situație cam umilitoare, căci Teresa nu făcuse decât ceea 
ce-ar fi făcut oricare alt medic, ştia bine; în același timp, era mulțumită, 
întrucât nu mai simţea că *s-ar fi făcut de râs în faţa tuturor. 

Numai în faţa lui James M*A*Q*A*rthur, iar el nu conta. 

Oare...? 

Capitolul 7 

Jenată de agitația produsă din cauza ei, Teresa se bucură când 
sosi vremea să coboare în cală pentru a-şi lua mașina. Majoritatea 
pasagerilor își adunau şi ei valizele, pregătindu-se să le încarce în 
portbagajele mașinilor. Îl văzu pe James M*A*g*Â*rthur mergând în 
fața ei. Nu-l însoțea nimeni și părea foarte singur. Pentru prima oară 
de când plecase de la spital, pe Teresa o cuprinse mila. 

Îşi aminti de ancheta medico-legală care urma. Probabil că-l 
frământa tot timpul - nici nu era de mirare că se purta atât de 
morocănos! Și ea ar fi fost la fel în locul lui. Cât de neînțelegătoare 
fusese! Ar fi trebuit să-i fie rușine. 

Se hotărî să-l ajungă din urmă și să se poarte mai binevoitor cu 
el. 

— Ăă, domnule M*A*g*Â>rthur... gâfii ea grăbită, cu valiza grea 
în mână. Aş... ăă...eu... 

Nici moartă n-ar fi găsit ceva de spus. 

— Da? o privi M*A*Q*Ă*rthur în lungul nasului său aristocratic, 
fără să se oprească din drum. 

Teresa trase adânc aer în piept. 

— Voiam să spun că-mi pare rău pentru aseară, cu cocktailul şi 
toate celelalte... Ai fost foarte amabil că mi l-ai comandat. 

— Cum, replică el ironic, amabil din partea mea, domnişoară 
Corurie? Credeam că-ţi place să fii consultată în legătură cu asemenea 


lucruri. 

„Nu-mi ușurează deloc situaţia”, își spuse Teresa. „Oare chiar 
merită să-mi dau osteneala”? Dar îi plăceau provocările, iar încercarea 
de a lega un dialog cu el o incita. 

— Stai mult în Spania? întrebă ea ca să schimbe subiectul. 

— Dă-mi mie valiza asta, se vede clar că pentru dumneata e prea 
grea. 

l-o luă din mână, vârându-şi-o sub braţ, deasupra propriei lui 
valize pe care o ducea în aceeași mână, şi continuă: 

— Nu, nu stau mult. Trebuie să particip la o conferință și să 
vizitez o veche prietenă care mi-a fost cândva pacientă. 

O privi cu sprâncenele înălțate. 

— Dar dumneata, dragă domnişoară Corurie, vei sta mult? 

— Cam o săptămână. 

— Ai mai fost în Spania? j 

— Nu. Dumneata ai mai fost, domnule M*A*g*Â*rthur? 

Pe chipul lui se ivi din nou acea expresie fugară de amuzament. 

— Suntem foarte formali, remarcă el, şi totuşi, acum nu ne aflăm 
în spital. Oricum, ca să-ți răspund la întrebare - da, am mai fost, de 
multe ori. Şi-acum, care e maşina dumitale? 

Teresa i-o arătă. 

= Văd că noile valize au și fost încărcate înăuntru, observă 
M*A*(*A>rthur. 

— Au fost atât de amabili să mi le dăruiască, răspunse Teresa 
roşind puțin. Nu mă aşteptam, dar nici nu-mi place să refuz... 

— Ai mai circulat cu mașina pe continent? urmă el, ignorându-i 
cuvintele. 

— Nu încă. 

— Atunci ține minte să conduci pe dreapta, altfel vei provoca 
accidente. 

Îi puse valiza în portbagaj, după care se întoarse spre ea, 
gânditor. 

— Cred că ar fi mai bine să-mi parchez maşina undeva și să te 
însoțesc o bucată de drum, spuse el, până te obișnuieşti cu regulile de 


circulaţie europene. Mă pot întoarce cu un taxi. 

— A, nu pot primi, protestă Teresa. Am să mă descurc de 
minune. 

— Vei fi un adevărat pericol public pe șosele, afirmă 
M*A*(*A*rthur pe un ton categoric, vorbindu-i ca unui copil năzuros. 
Unde vrei să te duci? 

— La San Sebastian, răspunse ea cu voce mică, simțindu-se 
dominată de autoritatea lui. 

— Foarte bine, te voi însoţi o parte din drum. Așteaptă-mă pe 
chei. 

„Poate că ar fi mai bine să am companie la început”, își spuse 
Teresa, așezându-se la volan. 

Când îi veni rândul la debarcare, coborî pe chei și aşteptă în 
primul loc liber de parcare. M*A*(*A*rthur i se alătură după un timp, 
apoi începu să se poarte, chiar din primul moment, ca un instructor de 
conducere auto. Nu avură ocazia să converseze pe alte subiecte, chiar 
dacă Teresa ar fi dorit. Se simţea și mai penibil decât în spital, căci 
acum M*A*g*A*rthur o critica încontinuu. 

Se hotărî să-și schimbe destinația cu o stațiune mult mai 
apropiată, pe care părinţii ei o vizitaseră adesea. Locuiseră 
întotdeauna în propriul lor apartament din apropierea falezei, aşa că 
ar fi fost bine să-și stabilească şi ea baza acolo. În orice caz, era 
incomparabil mai aproape decât San Sebastian. 

— M-am răzgândit, spuse ea, voi sta undeva la vest de Zarauz, și 
aproape am ajuns. Vrei să te las într-un loc de unde vei putea lua un 
taxi? 

— Aici? replică M*A*Q*A*rthur, privind spre câmpiile şi colinele 
împădurite din jur. Singurul taxi pe care-l putem găsi în regiunea asta 
ar fi un car cu boi! comentă el, cu obișnuita lui undă de sarcasm. Doar 
dacă nu cumva crezi că m-ar putea lua călare peste coşurile alea cu 
ardei roșii pe care le cară în spinare măgarul de-acolo! 

Teresa aruncă o privire spre animalul împovărat, cu urechi lungi, 
care tocmai ieşea pe o poartă, și fu cât pe ce să cotească drept către el. 

— Hei, fii atentă! exclamă James M*A*E*A*rthur, punând o mână 


pe volan. Ce te face să crezi că poţi merge singură mai departe? 

— Am circulat de una singură prin locuri mult mai dificile decât 
aici, protestă Teresa. Numai prezența dumitale mă face să fiu nervoasă. 

— În cazul ăsta, ar fi mai bine să mă debarci, dar e păcat că nu 
te-ai hotărât să-ți scurtezi drumul adineaori, când am trecut prin 
Bilbao. ; 

— M-am oferit să te las acolo, domnule M*A*g*A>rthur, însă ai 
spus că e un oraş prea aglomerat, prea industrializat, şi că traficul 
mi-ar veni de hac cât ai clipi. 

— Dacă ţin bine minte, îți displăcea mirosul de sardinas asadas, 
de la sardelele care se frigeau la grătar, pe străzi... 

„Văd că nu suntem în stare decât să ne certăm”, îşi spuse Teresa, 
„e clar că m-aş simți mult mai bine singură!” 

Şi, fără să-i explice ce avea de gând, încetini, întoarse mașina în 
spaţiul din fața unei case gen cabană, în stil basc tipic, cu balcon închis 
cu geamuri, şi porni înapoi spre Bilbao. 

— Ce Dumnezeu te-a apucat? întrebă iritat James 
M*A*(*A*rthur. Nu-mi arde de jocuri, domnişoară Corurie! 

— Te duc înapoi la Santander, replică Teresa calmă. Măcar atâta 
lucru pot să fac, și voi avea posibilitatea să mai exersez, cum pari 
convins că am atâta nevoie. 

M*A*g*A*rthur își încrucișă braţele pe piept, rămânând tăcut ca 
o statuie. Teresa nu mai îndrăzni să-l privească, simțind cum îi creştea 
furia. Dar era vacanța ei, îşi reaminti ea, și nu accepta să şi-o înceapă în 
condiţii tensionate. 

Totuşi, trebuia să vorbească, altfel cu greu ar fi risipit tensiunea. 

— Nu m-a deranjat cu adevărat mirosul al sardinelor de pe 
străzile din Bilbao, începu ea pe neaşteptate, fără o singură privire 
spre cel de alături. Ba chiar mi-au făcut poftă de mâncare, arătau atât 
de apetisant... și mi-au trezit unele amintiri... 

— Amintiri triste? întrebă M*A*g*Â*rthur pe un ton neașteptat 
de înțelegător. 

Uşurată şi ruşinată în sinea ei că se așteptase la o altă reacție, 
Teresa tăcu un moment înainte de a continua. 


— Înţelegi, explică ea, învingându-și o anumită reticenţă, tatăl 
meu avea o mare slăbiciune pentru sardinele prăjite din Bilbao şi 
vorbea despre ele atât de des, încât aproape că le puteam simţi mirosul, 
deşi n-am fost niciodată în Spania, nici în nord şi nici în sud. 

— Tatăl dumitale avea relaţii de afaceri la Bilbao? 

— Nu, nimic de genul ăsta. Numai că el și mama își petreceau 
adesea vacanţele aici, şi până la urmă şi-au cumpărat un apartament 
lângă Zarauz. Într-un an, a fost vorba să-i însoțesc și eu, pentru prima 
oară, dar din păcate au murit într-o prăbuşire de avion, când se 
întorceau în Anglia ca să mă ia. 

Continuă cu o voce foarte scăzută: 

— Poate-ţi aminteşti... Avionul a lovit coasta unui munte și a 
explodat. N-a existat niciun supravieţuitor. 

Un moment M*A*g*A*rthur nu spuse nimic, apoi: 

— Deci, n-ai văzut niciodată apartamentul acela. Presupun că 
experienţa ar fi fost prea traumatizantă. Ce-ai făcut cu el, l-ai vândut? 

— Nu. N-am putut, știind cât însemnase pentru mama și tata. În 
schimb, îi plătesc întreținerea. O menajeră îl vizitează regulat, pentru a 
face curățenie și a vedea dacă totul e în regulă. 

— Cum se face că n-ai mers niciodată cu părinţii tăi acolo? 
Desigur, trebuie să fi avut destule ocazii. 

M*A*g*A*rthur părea interesat, din nou spre surprinderea ei. 

— Nu tocmai. Îşi petreceau iernile în Spania, venind acasă 
numai de Crăciun, iar eu eram la şcoală, în internatul unei mănăstiri, 
apoi am deveni soră auxiliară într-un spital, înainte de a intra la 
facultatea de medicină, așa că niciodată n-am avut timp prea mult 
pentru distracţii. 

În voce i se simţea regretul. Nu-și dorea nimic mai mult decât să 
fi petrecut mai multă vreme cu părinţii ei. Dar de ce-i spunea toate 
astea?... Și tocmai lui James M*A*Q*Â*rthur! 

— Părinţii mei *s-au despărţit când eram copil, murmură el, cu 
aroganţa dispărută din glas. Niciodată n-am știut dacă să-mi pară rău 
sau să mă bucur. Să mă bucur pentru că certurile interminabile dintre 
ei se sfârşiseră, sau să regret faptul că nu-i mai puteam instiga unul 


împotriva celuilalt ca să-mi iasă mie bine toate interesele. 

Teresa se încruntă, gândindu-se cât de nemilos şi egoist îl făcea 
să pară această descriere. Nu era de mirare că devenise atât de 
înfumurat... probabil îl nemulțumise tot ceea ce i se întâmplase după 
aceea și în special faptul că majoritatea celorlalți copii aveau părinți 
care rămăseseră împreună. 

Vru să-l întrebe ce se întâmplase cu părinții lui, dar se codea, așa 
că în schimb îl întrebă dacă învățase la internat. 

— Nu, răspunse el scurt, m-au exmatriculat. 

Când ajunseră înapoi în locul din Santander unde 
M*A*(*A*rthur își parcase mașina, Teresa opri. 

— Acum ştii de ce sunt burlac, spuse el în timp ce cobora. Mi-a 
trecut pentru toată viața cheful de însurătoare! 

Și, cu un gest scurt de salut din cap, se îndepărtă. 

Teresa privi după el, întrebându-se de ce spusese așa ceva. Doar 
ea nu făcuse nicio aluzie la căsătorie sau celibat! N-ar fi “îndrăznit! 

Era gata să ambreieze, când se opri. 

James M*A*(*Â*rthur revenea spre mașină. 

— Îți mulţumesc că m-ai adus până aici, spuse el, aplecându-se 
în dreptul ferestrei deschise. Și, apropo, să nu crezi că ceea ce am spus 
la sfârşit ascundea ceva. A fost o simplă declaraţie, nimic mai mult... Și 
încă se mai aplică... chiar și acum. 

Apoi se ridică, lăsând-o să plece. 

Teresa demară, cu gândurile în plin tumult. De ce „chiar şi 
acum”? Părea aproape ca şi cum... 

x kK x 

Se bucură când în sfârșit ajunse la apartament şi se putu 
concentra asupra altor lucruri, constatând că, în locul tristeţii pentru 
părinţi, se putea bucura și ea de casa lor de vacanţă, ca și cum aceasta 
i-ar fi apropiat cumva din nou. 

Îşi petrecu următoarele două zile lenevind la soare, pe balcon 
sau pe nisipul alburiu al plajei de jos, înotând în apele calde și albastre 
ale mării sau făcând cumpărături din hala comercială. Se distra când 
făcea inevitabilele greşeli, mai ales când își încercă sumarele 


cunoştinţe de spaniolă şi ceru Bifsteak, uno kilo, pentru a se pomeni cu 
o bucată de carne grea de aproape două livre şi jumătate! 

Învăţă că barra era o pâine lungă şi crocantă, și-și cumpără una, 
dar nu găsi nicăieri unt, neştiind că se numea mantequilla. Totuși, îi era 
ușor să cumpere fructe, mai ales pepenii galbeni stivuiți în movile 
înalte pe marginea drumului și cântăriți cu balanțe mari. Teresa se 
hotărî să mănânce numai pâine și fructe, pentru a nu risca să mai 
cumpere carne. Cea mai mare parte din bifsteak o dăduse pescărușilor, 
fiind mult prea multă pentru ea. 

La sfârşitul celei de-a treia zile era bronzată, odihnită și gata să 
se întoarcă la spital. Mai rămase o zi, totuși, ca să participe seara la 
fiesta locală, căci voia să vadă unele dintre dansuri: focosul flamenco, 
cu bătăi din călcâie, și dansul popular basc jota, care o captivă atât de 
mult încât, când un spaniol tânăr o luă de mână și o trase în cercul 
dansatorilor, Teresa li se alătură fără ezitare. 

Dimineaţa, făcu ordine în apartament, îşi împachetă cele câteva 
lucruri pe care şi le adusese, apoi se pregăti să plece înapoi spre 
Santander, hotărâtă să nu mai stea în Spania. Era nerăbdătoare să se 
întoarcă la spital și să se reapuce de treabă, deși în adâncul inimii știa 
că de fapt voia să afle ce se întâmplase cu ancheta şi cum suporta 
James M*A**A*rthur concluziile, indiferent care erau acelea. Dacă 
fusese găsit vinovat? 

Chiar înainte de a ieși, când tocmai luase valiza în mână, sună 
telefonul. 

Cu receptorul la ureche, Teresa se prăbuși într-un fotoliu când 
auzi glasul de la celălalt capăt al firului. 

— Domnule M*A*g*A*rthur! exclamă ea. De ce... cum...? 

— Cum te-am găsit? Am telefonat la centrala spitalului și mi-au 
spus că le dăduseşi adresa, în caz că aveau nevoie să te găsească. 
Foarte înțelept din partea dumitale. Fiecare medic ar trebui să facă la 
fel. 

— Vorbeşti de la spital? 

— Nu, încă n-am plecat din Spania. Conferinţa a durat mai mult 
decât se planificase, de aceea am și sunat la centrală, ca să anunț că 


mai întârzii. 

— Aha, înţeleg... răspunse Teresa, deşi era încă surprinsă că o 
căutase. 

— O mai am de vizitat pe acea fostă pacientă a mea, continuă el, 
şi mi-a trecut prin minte că ar fi foarte încântată dacă aş veni însoţit de 
încă cineva. Îi place să-şi exerseze engleza şi o interesează şi moda. Te 
pricepi cât decât la modă, domnișoară Corurie? 

— Nu mai mult decât orice femeie normală, domnule 
M*A*(*A>rthur. 

Teresa începea să-și regăsească umorul şi siguranţa de sine. 

— Atunci, îți propun să mergem împreună. Eşti liberă în 
după-amiaza asta? 

— Să mă uit, răspunse ea, răsfoind agenda goală de lângă telefon, 
pentru că nu dorea ca M*A*(*Â*rthur să știe că avea atât de puţine de 
făcut, încât fusese cât pe ce să se întoarcă în Anglia. Da, cred că-mi pot 
face puţin timp... Ă 

— Atunci e perfect, replică James M*A*g*Â*rthur. 

Şi închise, nu înainte de a-i mai da câteva sfaturi, printre care și: 

— Ai grijă să te îmbraci potrivit. 

Ceea ce, desigur, o irită, așa că rămase cu rochia simplă de 
bumbac albastru pe care o avea deja pe ea, luându-și în plus doar un 
batic şi o poșetă. 

Capitolul 8 

James M*A*E*A*rthur ajunse surprinzător de repede, ceea ce o 
făcu să-şi dea seama că telefonase de undeva din apropiere. 
Încruntându-se la vederea rochiei de plajă, nu comentă totuși şi o 
invită grăbit în maşina lui, ca şi cum n-ar fi avut vreme de pierdut, 
pornind în goană pe șoseaua de coastă. 

— Ți-e foame? o întrebă el pe drum. Dacă da, ne vom opri 
undeva să luăm o gustare. 

— N-am mâncat nimic la prânz, răspunse Teresa, dar nu mă 
deranjează să mai aştept. 

— Foarte bine. 

Peste câteva momente, adăugă: 


— Cred că Dofia Margarita ne așteaptă cu ceva pregătit, e foarte 
ospitalieră. În curând vom fi acolo. 

— Doña Margarita? repetă Teresa 

— Doña Margarita dzEchevarra. A, uite c-am ajuns... 

Încetinind, Julia M*A*Q*Â*rthur intră pe o frumoasă poartă de 
fier forjat, înaintând spre o curte pardosită cu marmură, unde opri 
mașina. 

— După cum vezi, arhitectura de-aici are influențe maure, 
remarcă el, deschizându-i portiera ca să coboare. 

Neștiind prea multe despre clădiri, maure sau în alt stil, Teresa 
fu salvată de apariția unei femei înalte și elegante, care le ieși în 
întâmpinare de sub un alcov în formă de cupolă. 

— Mi casa es su casă, le spuse doamna, cu un zâmbet binevoitor. 

— Ceea ce înseamnă „Casa mea e casa dumneavoastră”, traduse 
încet James M*A*Q*A*rthur. O urare spaniolă tradiţională de bun-venit. 
Răspunde doar Muchas gracias sau altceva în același gen. 

Teresa, însă, zâmbi doar și se înclină, ceea ce păru de ajuns, căci 
Doña Margarita, dintr-o dată abătută, întoarse din nou capul spre 
James. 

— Te-ai căsătorit? îl întrebă ea. 

— Nu! răspunse M*A*(*Ă*rthur - cam prea repede şi apăsat, 
după părerea Teresei. 

— A, atunci e bine, căci fina mea a venit să te cunoască, așa cum 
ţi-am promis. 

Doña Margarita zâmbi ușurată şi îi conduse într-o 
cameră-grădină exotică și răcoroasă, cu mozaicuri de marmură pe 
pereţi. Din urnele rezemate pe suporturi din fier forjat decorate cu 
măiestrie se revărsau cascade de flori în toate culorile. 

În timp ce se turna vin de Xeres, şi se serveau tapas, James o 
întrebă pe Doña Margarita cum mai stătea cu sănătatea, sau cel puțin 
aşa deduse Teresa, căci expresia femeii mai vârstnice deveni mai 
preocupată, în timp ce-și ducea o mână la inimă, cu un gest sugestiv. 
Altminteri, conversaţia era de neînțeles, căci limba bască era mult mai 
dificilă decât puţina spaniolă pe care o învățase Teresa în școală. 


Totuşi, revenind la engleza ei cam ezitantă, Doña Margarita le 
preciză că acele tapas nu erau decât aperitive, urmând să li se 
servească o masă în toată regula. 

James clătină din cap. Nu putea rămâne mult, începu el să 
explice, însă chiar în acel moment se produse o uşoară mişcare după 
unul dintre paravanele ornamentale care acopereau o ușă, și în cameră 
intră o fată de o rară frumuseţe şi grație. Teresa nu mai văzuse 
niciodată niște ochi negri atât de adânci ca aceia care se aţintiseră 
acum asupra lui James, în timp ce ortopedul se ridica în picioare. 

Doña Margarita se ridică și ea, ieşind în întâmpinarea fetei, 
căreia îi atinse cu afecțiune fața de o formă ovală perfectă, trecându-și 
ușurel un deget peste gura senzuală și netezindu-i părul 
negru-albăstrui oricum pieptănat impecabil ca și cum ar fi mângâiat o 
capodoperă de mare preț. 

— E fermecătoare, nu-i aşa? întrebă ea, conducându-și fina spre 
James. Ea este Conchita. A venit tocmai de la Sacramonte, muntele 
nostru din Granada plin de peşteri, anume ca să te cunoască. Şi se va 
produce diseară la fiesta, ca să poţi vedea cum dansează... 

Faţa i se luminase de entuziasm și, întorcându-se și spre Teresa, 
adăugă cu mândrie: 

— Conchita dansează cu mult suflet, ca o... cum se spune...? Ca 
un licurici pățimaș, căci prin venele ei curge sângele țiganilor andaluzi. 
A câştigat multe premii pentru flamenco, la fiesta. 

Teresa încercă să se arate cuviincios de impresionată, ceea ce-i 
era cam dificil, căci frumoasa Conchita arunca ocheadele cele mai 
languroase în direcția lui James. Acesta nu părea să aibă nicio obiecţie, 
ceea ce era şi mai rău, şi nu încercă să refuze nici invitaţia lansată de 
Doña Margarita, părând să uite că, în urmă cu doar câteva minute, îi 
spusese că nu avea timp să stea prea mult. 

Teresa începea să se înfurie. Ea fusese pe cale să se întoarcă în 
Anglia, amânând plecarea numai pentru că James o invitase în vizita la 
Doña Margarita. Atunci, cu ce drept o ţinea pe loc, numai fiindca--i 
plăcea să accepte avansurile cochete ale Conchitei? 

Se rezemă de spătar și închise ochii, neavând chef să mai asiste 


la privirile amoroase pe care fata i le arunca ortopedului fără să se 
ascundă. 

— Vă doare capul? întrebă Dofa Margarita, pe un ton 
cumpătimitor. 

„Nici măcar să închid ochii n-am voie”, își spuse cam enervată 
Teresa, încercând să-i zâmbească gazdei. 

— Mă doare puţin, confirmă ea. 

Dar știa că nu capul o durea, ci inima. 

Și mai ştia şi cauza. Pentru prima oară în viaţa ei, cunoştea 
junghiurile geloziei. În acel moment, nu-și dorea nimic mai mult decât 
să-l poată ispiti pe ortopedul șef cât mai departe de Conchita, de casa 
aceea frumoasă, de Spania... ca să-l aibă numai pentru ea însăși. 
Sentimentul devenea tot mai intens, până ajunse aproape insuportabil. 
Niciodată nu mai simţise așa ceva. Și, deodată, înțelese de ce... 

Era îndrăgostită! 

Revelația se produse ca un dangăt de clopot funebru. Niciodată 
nu intenționase să se îndrăgostească, încă de când se hotărâse să 
devină medic știuse că, dacă se îndrăgostea de cineva, cariera ei ar fi 
avut de suferit. Nu se ferise încontinuu să cadă victimă atracției 
oricărui bărbat? Şi atunci, ce-o apucase să-şi țeasă visuri romantice cu 
James M*A*(*Â*rthur? Şi tocmai cu James M*A*Q*Ă*rthur, nici mai mult, 
nici mai puţin! O alegere mai proastă nici că se putea! 

Îşi încrucișă braţele pe piept şi, aplecându-se înainte, se ghemui 
pe scaun, cu ochii din nou închişi. 

— Vă doare rău? o întrebă iar Doña Margarita, punându-i o 
mână pe braţ. 

Dacă o durea. O durea îngrozitor... Îi venea să strige: „Nimeni nu 
mi-a spus vreodată că dragostea poate fi atât de dureroasă! E o 
tortură!” Totuși, reuşi să zâmbească din nou, vag şi încurajator. 

— Nu face nimic, mulțumesc, spuse ea deschizând ochii, cu grijă 
să se uite oriunde, numai la Conchita și James M*A*(*A*rthur nu. 

Apoi, pentru a distrage atenţia lui Dofia Margarita, îi aminti că 
dorise să vorbească despre modă. 

— Deşi nu mă prea pricep, mărturiși ea. 


— Dar îmi puteţi spune ce se poartă la Londra, da? replică Doña 
Margarita, adăugând, cu o privire elocventă spre rochia simplă de plajă: 
chiar dacă dumneavoastră una nu ţineţi să respectați moda. 

Cu mari eforturi, Teresa reuşi să converseze până când fură 
întrerupți de chipeşul frate al Conchitei, Pedro. Acesta urma să-i fie 
partener surorii sale la prezentarea de flamenco din seara aceea. 

După ce se făcură prezentările, Pedro o privi pe Teresa cu 
entuziasm și admiraţie. 

— Trebuie să veniţi şi dumneavoastră, insistă el, ţinându-i mâna 
într-a lui mai mult timp decât era necesar. Voi dansa mai inspirat, dacă 
am o frumoasă roză engleză pe care *s-o impresionez. 

— Da, spuse Doña Margarita, şi trebuie să vină şi James. Ne vom 
duce cu toţii. Mai întâi luăm masa, apoi plecăm la fiesta! 

Și, chemând o servitoare, îi spuse *s-o grăbească pe bucătăreasă 
- sau cel puţin așa deduse Teresa. 

Masa fu grăbită dar delicioasă, iar Teresa gustă multe feluri de 
care nu se mai atinsese în viața ei, găsindu-le foarte savuroase. Pedro 
stătea lângă ea, acordându-i toată atenţia, ceea ce totuşi nu reducea cu 
nimic efectul pe care-l avea comportarea Conchitei asupra emoţiilor ei. 

Îi părea cam rău că nu fusese consultată înaintea luării deciziei 
de a rămâne, dar James nici nu-i dăduse ocazia să-și exprime dorinţele. 
Acum era sigură că nu mai putea să stea. Una la mână, Pedro începea 
să devină jenant, iar a doua la mână, după doar câteva minute de când 
o cunoscuse pe Conchita se săturase deja până peste cap de ea! 

Se hotărî să spună ce avea de zis, iar ocazia i se ivi când cei doi 
dansatori plecară să se schimbe în costumele de flamenco, iar Doña 
Margarita ieși să le dea ultimele dispoziţii servitorilor. 

— Voiam să prind feribotul de astă-seară, începu ea. Nu 
intenționasem să mai petrec încă o noapte în Spania, domnule 
M*A*(*A>rthur. 

— Chiar trebuie să te porți atât de formal când nu suntem în 
timpul programului? i-o întoarse el, cam iritat. Am și eu un nume de 
botez, să ştii, l-ai putea folosi pe acela. Cât despre seara asta... ei bine, 
va fi o experiență pentru tine, iar experienţele noi pot fi foarte 


educative. O fiesta aici, în Spania, e ceva cu totul deosebit! 

— Totuşi... încercă Teresa să insiste, cu încăpățânare, numai 
pentru a fi “întreruptă de gestul lui nerăbdător. 

— Nu ne strica tuturor cheful! o admonestă sever James. Măcar 
o dată, uită de problemele tale. Mai şi distrează-te, viața asta conţine 
şi-aşa destul de puține plăceri, bucură-te de ele atât timp cât poți! 

Părea atât de serios, încât Teresa se întrebă dacă nu cumva îl 
frământa iminenta anchetă. Dacă aşa se întâmpla, atunci probabil îi era 
recunoscător Conchitei pentru că-i alunga grijile. „Ar trebui să mă 
bucur și eu puțin pentru el - dacă n-aş fi atât de geloasă”, își reproșă ea. 
„La urma urmei, are mare nevoie să se relaxeze...” 

Dar numai de *s-ar fi relaxat cu ea, nu cu tânăra spaniolă! Cu ea, 
însă, James era întotdeauna atât de nervos, parcă la capătul răbdării. 
Poate că o găsea cam prea plicticoasă, prea conservatoare...? Însă 
acesta nu era decât efectul felului cum se purta el. În compania lui 
Tony Banks, de exemplu, Teresa era cu totul altfel... 

Poate că Tony era cel de care ar fi fost mai indicat să se 
îndrăgostească? Dar cum poţi alege omul pe care-l iubeşti? Inima era 
cea care alegea, nelăsându-ţi nicio şansă... 

Nici într-un milion de ani n-ar fi ales să-i dăruiască inima ei unui 
bărbat ca austerul şi autoritarul doctor ortoped şef James 
M*A*(*A*rthur! 

Doña Margarita reveni în cameră, urmată de Pedro, care arăta 
splendid, cu pantaloni de piele, cămașă colorată și vestă scurtă cu 
paiete pe revere. Conchita mai aşteptă câteva momente până să-şi facă 
apariţia, după care păși înăuntru mândră, îmbrăcată în tradiționala 
rochie de flamenco presărată cu buline, la care se adăuga o frumoasă 
mantilă de dantelă coborând grațios de la un pieptene prins în păr şi 
un șal brodat, cu franjuri lungi, care-i acoperea umerii goi. 

Teresa simţi că se pierdea în decor. N-avea nicio șansă în fața 
acelei frumuseți focoase și fascinante. Pedro, însă, continua să-i acorde 
toată atenţia, iar ea se bucura într-un fel, căci ultimul lucru pe care-l 
dorea era ca oamenii să-i plângă de milă, așa cum simţea că ar fi putut 
face James M*A*(*A*rthur dacă o compara cu fata spaniolă. 


— Veniţi, îi chemă Doña Margarita, conducându-i pe toţi spre 
trăsura care aștepta, mai întâi vom privi procesiunea. 

Se întoarse spre Teresa. 

— Poporul nostru consideră că omul este o combinaţie de trup 
şi suflet, îi explică ea, așa că amestecăm religia cu plăcerile materiale. 
În procesiunea noastră veţi întâlni bucurie şi penitenţă, splendoare şi 
umilință, în... cum se spune... a, da, în proporții egale. 

Cu toate acestea, Teresa nu era deloc pregătită pentru 
miraculosul spectacol la care asistă în continuare. Sute de lumânări îşi 
reflectau flăcările în fabuloasele mătăsuri, brocarturi și pietre 
prețioase purtate de statuile care stăteau pe plute decorate cu flori, în 
timp ce toate vehiculele erau împodobite vesel cu panglici colorate, 
baloane, flamuri și drapele. 

Mulţimi de tineri în costume țărănești veneau din satele 
înconjurătoare pentru a vedea carele alegorice, cu toţii purtând 
ghirlande de flori viu colorate. 

Pelerini pocăiți, în robe călugărești, cu cagule înalte care le 
acopereau şi feţele, având doar câte două tăieturi în dreptul ochilor, 
mergeau în procesiune, unii cu lanțuri zăngănindu-le la picioare. 

— Vor să arate că se căiesc pentru păcatele lor, îi explică Doña 
Margarita, dar în același timp își ascund identitatea, spre binele 
familiilor. 

Formaţii de alămuri, unele compuse din copii, defilau cântând 
imnuri religioase. Care cu boi, acoperite cu flori frumos aranjate, 
însoțeau plutele de carnaval. 

Şi, peste tot, grupuri de dansatori păşeau uşor în lungul 
procesiunii sau stăteau pe carele alegorice, unii cu pălării exotice care 
se legănau în ritmul copitelor, în timp ce caballeros cu magnifice 
„costume de lumină”, așa cum se poartă în arenele luptelor cu taurii, 
călăreau pe cai nărăvași sau mergeau pe jos, zăngănind din chitare, pe 
sub balcoanele pline de flori stacojii și înțesate cu spectatori care le 
făceau tuturor cu mâna. 

Procesiunea se opri la una dintre marile biserici şi toată lumea 
se înghesui înăuntru, după care, când slujba luă sfârșit, oamenii se 


repeziră spre diversele plazas unde începea dansul. 

— Ai văzut vreodată sărbătoarea de Corpus Christi celebrată cu 
mai multă voie bună și entuziasm? o întrebă James, venind lângă ea, 
când Pedro plecă să-şi însoţească sora la demonstraţia de dans 
flamenco. Procesiunile din Marea Britanie sunt nimic pe lângă 
spectacolele de-aici. 

— Într-adevăr, e de-a dreptul incredibil, replică îngândurată 
Teresa, revăzând în minte procesiunile la care asistase în copilărie. 
Îmbrăcată în rochia albă pentru Prima Împărtășanie, cu voal de 
dantelă, pantofi şi mănuși albe, ducea un coș cu petale de trandafiri pe 
care le împrăștia în calea procesiunii. Părinţii ei făceau parte 
întotdeauna din congregație, privind-o cu atâta mândrie... 

Amintirile i se risipiră la vederea Conchitei, care mergea spre 
spaţiul eliberat pentru dans, în fața orchestrei din Plaza Mayor, şi se 
întrebă dacă James M*4*¢*Å*rthur *s-ar mai fi deranjat să-i vorbească, 
în caz că frumoasa fată spaniolă ar fi rămas alături de el. 

Cu capul sus, Pedro păși lângă Conchita, începând să danseze 
amândoi flamboiantele bătăi din călcâie. 

— Curtezanul tău dansează bine! comentă sec James. 

— Nu e curtezanul meu! protestă furioasă Teresa. 

— A, nu, sigur că nu e, uit mereu de doctorul Banks - sau poate 
i-a luat locul tânărul ofițer de pe feribot? 

Teresa îl privi cu ochi mari, aproape fără să-şi poată crede 
urechilor... neclintitul domn James M*A*Q*Ă*rthur chiar părea gelos? 
Dar nu, respinse ea suspiciunea, ca fiind prea ridicolă, cu siguranţă că-i 
interpreta greşit cuvintele. James nu avea asemenea sentimente față 
de ea. Nu putea să le aibă! Era doar iritat fiindca: rămăsese fără 
compania Conchitei. Da, asta trebuia să fie explicaţia. 

Demonstrația de dans luând sfârșit, se auzi vocea sonoră a 
Conchitei, strigându-le spectatorilor să vină şi să ia o lecție. Câţiva 
înaintară, dar James și Teresa traversară spaţiul de dans pentru a se 
aşeza la una dintre mesele scoase în fața unui chiringuito din 
apropiere, unul dintre micile baruri care serveau băuturi și gustări. 

Când îi văzu, Conchita alergă fără ezitare după ei, întinse mâna 


şi încercă să-l prindă pe James înainte de a apuca să se așeze, cerându-i 
cu voce tare să vină la lecţiile de dans ca partener al ei. 

James se înroși la față, dar fără ca Teresa să-și poată da seama 
dacă de jenă sau de indignare. Probabil se simțea stânjenit, căci îi 
displăcea să atragă atenţia asupra lui în public. Indiferent din ce motiv, 
grăbi pasul, pentru ca fata să nu-l poată ajunge. Pierzându-și echilibrul, 
Conchita căzu înainte, nimerind cu mâna printr-un paravan de sticlă 
care despărțea mesele de cele ale cafenelei alăturate. 

Conchita căzu grămadă, începând să țipe ascuţit la vederea 
sângelui care-i țâşnea din încheietura mâinii. James alergă imediat 
lângă ea, ridicându-i braţul pentru a reduce pierderea de sânge, dar 
Conchita îşi smulse mâna, împingându-l cu cealaltă și proferând 
insulte. 

— Mai bine ocupă-te tu de ea, îi murmură James Teresei, pe 
mine nu mă mai lasă *s-o ating... Se pare că mă învinuieşte pentru 
accident... 

Teresa îngenunche cât ai clipi. Luându-și eşarfa subțire de pe 
umeri, o înfășură în formă de garou peste antebraţul Conchitei, 
deasupra tăieturii, apoi luă cravata lui Pedro și o aplică în chip de 
tampon peste rană, legând-o strâns cu baticul. În sfârșit, cu ajutorul lui 
Pedro, o ridică pe Conchita, așezând-o pe un scaun. 

Ochii negri ai fetei erau aţintiți spre ai lui James, cu o expresie 
atât de veninoasă încât era înspăimântătoare la vedere. Apoi, deodată, 
Conchita cobori privirea, îşi văzu petele de sânge de pe rochia albă cu 
buline aurii şi se înfurie și mai tare, părând să asmută mulțimea asupra 
lui. Oamenii începură să-l îmbrâncească strigând, tot mai furioși. 

Între timp, Teresa se chinuia *s-o țină pe Conchita așezată, cu 
brațul ridicat, în timp ce-l instruia pe Pedro să se ducă după Doña 
Margarita, care stătea cu nişte prieteni la un alt chiringuito, aflat după 
colţ. 

— Şi cheamă şi trăsura! mai strigă Teresa după el. Va trebui *s-o 
duci pe Conchita la spital, pentru o radiografie, ca să fie sigur că nu i-au 
mai rămas cioburi în rană, iar apoi să-i fie cusută. 

Dofia Margarita, foarte îngrijorată, veni în grabă să-şi liniştească 


fina. 

James reuşi să se apropie de ea. 

— Vă mai pot ajuta cu ceva? întrebă el încet. 

— Nu, nu, îl alungă Doña Margarita cu un gest, te acuză nu 
numai pentru accident, ci și pentru că i “s-a stricat rochia. Nu va 
accepta să te mai vadă. Conchita nu iartă niciodată! 

Trăsura sosi, iar oamenii se dădură la o parte pentru a-i face loc 
Conchitei să urce cu ajutorul lui Pedro. Apoi, în timp ce trăsura pleca, 
mulțimea dădu să se repeadă din nou spre James. 

Temându-se pentru el, Teresa îl apucă de mânecă și-i şopti: 

— Intrăm în cafenea şi ieşim pe ușa din spate? 

— Nu, răspunse el, privind-o cu familiara lui expresie arogantă, 
vom pleca pe unde am venit. Eu nu fug de nimeni! 

Și, luând-o de braţ, porni prin gloata ostilă, cu capul sus şi un aer 
regal. Teresa trebui să lungească pasul, pentru a rămâne lângă el. 
Oamenii se retraseră din calea lor, deşi din unele direcţii încă se mai 
auzeau strigăte, iar James fu nevoit să suporte multe priviri încărcate 
de ură. 

Teresa știa că duşmănia nu o viza și pe ea, pentru că o ajutase pe 
Conchita, dar totuși drumul prin mulțimea furioasă fu o experienţă pe 
care ar fi preferat să n-o mai repete niciodată... 

— Vom avea destul de mers, îi spuse el, privind-o cu 
sprâncenele înălțate. Ştii unde mi-am lăsat mașina. 

Când în sfârșit ajunseră la mașină şi porniră din loc, i se păru că 
James era la fel de uşurat ca ea. Deşi el n-ar fi recunoscut-o niciodată, 
Teresa era convinsă că se simţea recunoscător că nu mai trebuia să se 
confrunte cu tânăra spaniolă. 

— Cum ai găsit-o pe Conchita? se pomeni ea întrebându-l, 
aproape involuntar. 

Câteva secunde, James tăcu, apoi spuse numai atât: 

— Un specimen interesant. 

După un moment adăugă cu nepăsare: 

— De ce, tu cum ai găsit-o? 

Teresa ştia că trebuia să fie prudentă. Dacă-și exprima 


adevărata părere, putea fi suspectată de gelozie, aşa că se mulțumi să 
murmure: 

— Dansează bine. 

Din gâtlejul lui James ieși un sunet straniu. Putea să fi fost un râs 
repede înăbușit, dar Teresa nu-și dădea seama ce-ar fi putut găsi 
amuzant în întâlnirea cu intempestiva fată spaniolă. Cel mai probabil, 
după cum îl cunoștea, fierbea în sinea lui. Detesta să fie umilit, iar 
Conchita nu-l tratase deloc cu menajamente! 

Nu mai continuară conversaţia, amândoi rămânând cufundaţi în 
gânduri, până când ajunseră în fața apartamentului ei. 

Teresa îşi desfăcu centura de siguranţă și deschise portiera 
mașinii. Oare să-l invite sau nu la o cafea? se întrebă. James părea atât 
de adâncit în gânduri, încât ezita să se amestece. Privea drept înainte, 
cu profilul împietrit ca al unei statui. 

— La revedere, murmură ea, neavând încredere că ar fi putut 
spune mai mult fără a-şi trăda emoția. 

James ridică doar mâna într-un gest de rămas-bun, apoi porni cu 
viteză. 

Capitolul 9 

Traversarea decurse fără probleme, lucru pentru care Teresa fu 
recunoscătoare. În curând avea să revină la lucru şi, după frământările 
emoționale din ultimele câteva zile, simţea că avea nevoie de timp ca 
să-şi pună gândurile în ordine, înainte de a se putea concentra asupra 
problemelor altora. Ştia că, după ce se întorcea în secția de accidentați 
şi urgenţe, trebuia să-și focalizeze toate gândurile spre necesitățile 
pacienților, uitând de ale ei proprii, aşa că la întoarcere conduse încet, 
rămânând peste noapte la un motel din Oxford. 

Tony Banks o primi cu entuziasm, la fel ca sora Murphy și alte 
surori. 

—  Înlocuitorul dumneavoastră aproape că ne-a făcut să ne 
urcăm pe pereţi! declară sora Murphy. Voia să schimbe tot sistemul. În 
zece zile, nici mai mult, nici mai puţin! Şi nici nu mai lucrase vreodată 
la accidentațţi și urgenţe, așa că habar n-avea ce vorbea. Era înnebunit 
după computere, zicea că trebuie să băgăm în aparat informațiile 


despre pacienţi, ca əła să scoată diagnosticul corect şi să ne înveţe 
cum să le tratăm rănile, bolile, ce au ei acolo... Nu m-aș fi mirat nici 
dacă voia ca drăcovenia aia să şi bandajeze pacienţii! „Şi-n timpul ăsta 
noi ce-o să facem?” am întrebat eu. „O să croșetaţi!” mi-a răspuns el, 
țanțoş cât încape. Nu vă fie cu supărare, poate că se și prostea. Nimeni 
din noi nu prea ştia cum să-l ia. 

— Se prostea, fără discuţie, îi şopti Tony la ureche Teresei, dar 
eu nu mă prostesc când spun că te iubesc mai mult decât oricând. Zece 
zile fără tine, a fost un chin! Zece zile pierdute de pomană...! 

— Mai bine mă apuc de lucru, *s-a deschis secţia și încep să vină 
clienţii. 

Teresa se asigură că avea stetoscopul în buzunar, pix, carnet şi 
tot ce-i mai era necesar. 

— E timpul să muncim, adăugă ea cu o privire glumeaţă, nu să 
facem curte! A 

Voia să întrebe dacă domnul doctor M*A*Q*Â*rthur îşi făcuse 
apariţia în secția de ortopedie, sau prin spital, oriunde... dar îi era prea 
greu să formuleze întrebarea. Se temea să nu-şi trădeze sentimentele, 
poate riscând chiar să provoace vreun comentariu caustic. 

Ziua trecu agitată ca de obicei, fără a avea timp pentru cafele sau 
ceaiuri. În sfârşit, după ce Tony îşi trată ultimul pacient, o aşteptă pe 
Teresa să termine cu al ei şi o găsi în sala de gips, arătând oricum 
numai elegant nu, cu un șorţ de hârtie peste haine și încălțată cu niște 
cizme bărbăteşti Wellington. Tocmai punea în gips braţul unui bărbat, 
protejându-și îmbrăcămintea atâta cât putea. 

Când termină, ridică privirea, pentru a vedea în expresia lui 
Tony că înfăţişarea ei era cel puţin amuzantă. Îi trecu prin minte că ar 
fi detestat ca James *s-o vadă arătând într-un asemenea hal. 

— Arăţi sublim! declară vesel Tony. Ce-ar fi să vii cu mine în 
seara asta şi să-mi povesteşti cum a fost în vacanță? 

— Nu pot, Tony, încă nici nu mi-am despachetat ca lumea 
bagajele şi mai am de rezolvat un milion şi una de probleme... 

— Scuze, mereu scuze! clătină el din cap. Presimt că dacă te-ar 
invita altcineva, al cărui nume îmi scapă, ţi-ai găsi timp. 


Teresa nu-şi putu ascunde roșeața din obraji, deși replică, în 
timp ce-și scotea şorțul de hârtie și scutura bucăţelele de gips de pe 
cizme: 

— Uneori, presimţi cele mai ciudate lucruri. 

— Uluitor, cum intră chestia asta peste tot, comentă el, uite, ţi-a 
ajuns până și în păr. 

Se apropie să-i desprindă câteva fărâme, după care, înainte ca 
Teresa să-i ghicească intenţia, o cuprinse în braţe şi se aplecă, gata *s-o 
sărute. 

— Nu, strigă ea, nu face asta! 

În voce i se simţea un început de suspin. 

Tony se retrase, ținând-o la o lungime de braţ. 

— Ce *s-a întâmplat, Teresa? întrebă el încet. Nu ne vede nimeni, 
să știi. Sau te reţine și altceva... James M*A*(*A*rthur, de exemplu? Am 
auzit vorbindu-se că și el a fost în Spania... 

Îi dădu drumul, iar Teresa se îndepărtă. 

— Da, a fost, dar asta n-a avut nicio legătură cu mine, îi spuse ea 
evitându-i privirea, în timp ce se spăla pe mâini. 

— Nu v-aţi întâlnit acolo? 

— Tony, Tony! 

Răsucindu-se spre el, Teresa îl privi în ochi, dintr-o dată 
furioasă: 

— N-ai niciun drept să mă interoghezi aşa. Ce fac în viața mea 
particulară mă priveşte numai pe mine! 

— Deci, v-aţi întâlnit! 

Expresia lui Tony se schimbă, posomorându-se. 

— Nu te înţeleg, Teresa. Dai impresia că-l antipatizezi total, şi 
totuși te dai peste cap ca să fii cu el, chiar dacă uneori te tratează ca pe 
un gunoi. Credeam că te respecţi mai mult! 

Teresa îşi luă jacheta albă şi poșeta. 

— Ne vedem mâine, fu singurul ei răspuns. 

Şi plecă din secție, cu capul sus. 

x k * 


Zilele treceau, fără ca Teresa să afle nicio veste despre James 


M*A*(* Â*rthur. Tony Banks plecase în concediu și, fără el, viaţa ei în 
societate devenise la fel de mohorâtă ca apartamentul în care locuia. 
Nu părea să facă altceva decât să lucreze, să mănânce și să doarmă. 

Înlocuitorul lui Tony din prima săptămână fusese destui de 
binevoitor şi vioi, dar părea să aibă foarte puține cunoștințe despre 
tratamentele necesare multora dintre accidentaţi, așa că Teresa mai 
trebuise și să-l instruiască și să-l îndrume, iar cel din a doua 
săptămână părea să aibă toate cunoștințele necesare, dar îi era lene să 
şi le folosească și enerva pe toată lumea pentru că avea obiceiul de a 
trimite toți pacienţii acasă, spunându-le să revină peste două, trei 
săptămâni... când, evident, el n-avea să mai fie acolo! 

— Lene curată! fu auzită sora Murphy murmurând cu indignare 
în mai multe rânduri. 

— Eşti subiectivă, îi replică în glumă Teresa într-o zi, auzindu-i 
protestul. Abia aștepți să se întoarcă doctorul Banks, asta e! 

— Păi, de muncit, muncește, trebuie să recunoaștem. 

Sora Murphy făcu o pauză, gânditoare, în timp ce verifica un 
cărucior. 

— Cred că ne va delecta cu povestiri extraordinare despre 
aventurile lui din Africa, la întoarcere. E adevărat ce se spune, că 
prospectează zona ca să lucreze într-una din ţările subdezvoltate 
de-acolo, când îi va expira contractul la noi? 

— Da, aşa cred, răspunse Teresa. E un om plin de consideraţie 
față de ceilalți. 

— Veţi pleca şi dumneavoastră cu el? se interesă sora Murphy, 
cu o privire întrebătoare. 

— Nu pot. Aş cauza prea multe probleme. 

Privirea Teresei deveni sfioasă, în timp ce se întorcea să vadă de 
următorul pacient, mulțumită că avea o scuză de a nu mai continua 
converasția. 

După ce Teresa termină de reconstituit un deget făcut aproape 
piftie, al unui om care și-l lovise accidental cu barosul, şi diagnostică o 
fractură cominutivă de cubitus şi radius, aranjând internarea 
pacientului la ortopedie, sosi momentul să plece din secţie. 


Dar, înainte de a apuca să iasă, se primi un apel urgent de la 
dispeceratul ambulanţelor. O mașină încercase să traverseze în viteză 
calea ferată, printre bariere, la o trecere de nivel, dar fusese lovită de 
un tren expres şi ruptă în două. 

— A rămas cineva blocat înăuntru, spuse insistent glasul de la 
celălalt capăt al firului, dar Teresa își lua deja jacheta albă, chema o 
soră *s-o ajute și trimitea după un brancardier. 

— E prima mea ieşire cu brigada mobilă Eagle One, spuse ea în 
timp ce erau duşi la locul accidentului, cu ambulanţa de urgenţă a 
spitalului. Mă aşteptam ca sirena să mă asurzească, dar aici, înăuntru, 
abia dacă se aude! Bun, ia să vedem ce echipamente avem la noi. 

— Pe lângă patul ăsta plutitor, cum i se spune, din mijloc, nu 
pare să mai fie mare lucru, decât dulapuri peste tot, răspunse 
brancardierul, începând să deschidă câteva ușiţe. 

— Acolo veţi găsi tot ce ne poate fi necesar. 

Sora mai fusese cu Eagle One, chiar dacă pentru brancardier și 
Teresa acum era prima oară. 

— Fluide intravenoase, ace, seringi, defibrilator - și uitaţi, sub 
husele astea de-aici, un monitor cardiac, un laringoscop şi tuburi de 
aer de diverse tipuri și mărimi; şi gaze anestezice, lanterne grele... 

— Şi echipamente complete de anestezie și chirurgie, din câte 
văd, adăugă Teresa, mulțumită să găsească totul la îndemână, întrucât 
nu prea ştia ce o aştepta la locul accidentului și voia să fie pregătită 
pentru orice eventualitate. 

— Cineva a spus că mașina accidentată era o marcă sport, 
remarcă sora. 

La auzul cuvintelor ei, Teresa simţi că i se oprea inima în loc. 
Dacă, își spuse ea pe dată, dacă era mașina lui James M*A*g*A*rthur...? 

Se dojeni imediat în sinea ei, ştiind că mai existau mii de 
autoturisme sport. Dar șocul o făcuse să-și dea seama cât de cumplit ar 
fi durut-o dacă el era rănit sau vătămat în orice fel, ca să nu se mai 
gândească şi la moarte... Îşi lăsă capul în piept, cu lacrimile lucindu-i în 
colțurile ochilor... 

Ambulanţa ajunse la trecerea de nivel cu barierele sfărâmate. 


Teresa, luând o cască de protecție pentru eventualitatea că trebuia să 
se târască în epava mașinii, cu toate protuberanţele ei metalice 
ascuțite, alergă să vadă ce se întâmpla cu omul imobilizat, în timp ce un 
polițist ţinea curioşii la distanţă. 

Strecurându-se printre resturi, Teresa uită complet de temerile 
ei dinainte, preocupată numai de omul semiconștient care zăcea 
înăuntru, alb la faţă şi şocat. Îl examină în grabă, cât putea de bine în 
acele condiţii dificile, după care le strigă pompierilor să-l descarcereze. 

— Nu mai simte nimic cu picioarele, iar un picior îi e grav rănit 
şi pare rupt, îi spuse ea surorii, care-i lua deja tensiunea accidentatului. 

— Tensiune foarte scăzută, constată sora, dându-se la o parte 
pentru a le face pompierilor loc să lucreze. 

Imediat ce victimei îi fu eliberat un braţ, Teresa instală o 
perfuzie cu înlocuitor de plasmă, dându-i drumul cu putere, pentru că 
rănitul pierduse deja foarte mult sânge. Aplecându-se în spaţiul 
înghesuit din fața acestuia, brancardierul îi apăsă piciorul rănit, pentru 
a-i slăbi hemoragia, sub îndrumările Teresei. 

Gemând, accidentatul își lovea repetat pieptul. Teresa reuşi să-și 
strecoare degetele sub vestonul îmbibat de sânge, în căutarea senzaţiei 
de presiune lichidă care ar fi indicat prezența sângelui în ţesuturi. 

Ghemuită acolo, într-o poziție aproape imposibilă, ascultă cu 
atenţie prin stetoscop. 

— Un plămân a făcut implozie sub presiune, o informă ea pe 
soră, trebuie să-l ducem în ambulanţă și să-i aplicăm drena pectorală! 

Din fericire, pompierii şi brancardierul îl putură ridica exact în 
acel moment și, în câteva secunde, Teresa improviză o drenă pectorală, 
introducând canule intravenoase în peretele toracelui. Imediat se auzi 
sunetul aerului revărsându-se afară, spre ușurarea ei, căci ştia cât de 
aproape de moarte fusese victima până în acea clipă. 

Se întinse, pentru a-și relaxa articulațiile îndurerate, în timp de 
infirmierii de la ambulanţă îi aplicau rănitului pe piciorul fracturat o 
atelă de plastic, care ajuta și la oprirea hemoragiei, apoi îi introduse 
rapid în braţul drept încă un ac intravenos, pentru o nouă perfuzie, în 
timp ce-i recolta o probă de sânge pentru ca o dată ajunși înapoi la 


spital să i se determine grupa sangvină. 

Ambele perfuzii funcționau bine. 

— i crește tensiunea, spuse sora, luându-i-o din nou, iar Teresa, 
convinsă că în sfârşit o putea face fără riscuri, îi injectă un analgezic. 

Între timp, ambulanţa ajunsese la spital, iar omul fu introdus 
direct în sala de reanimare, unde medicul consultant îl aștepta. Fură 
organizate cu repeziciune radiografiile şi aducerea sângelui necesar 
pentru transfuzie, iar Teresa, sora şi brancardierul se putură relaxa în 
sfârşit, ştiind că acum victima accidentului avea mari şanse să-și revină, 
în bună măsură datorită eforturilor lor şi ale pompierilor şi poliţiştilor 
care acționaseră cu atâta repeziciune. 

Sora Murphy trimisese după câteva ceşti de ceai. 

— Cred că sunteți doborâţi, comentă ea cu compasiune în timp 
ce le împărțea, dar aţi făcut o treabă foarte bună! Am auzit că i-ați 
salvat bietului om viaţa. 

Făcu o pauză, gânditoare. 

— Daz şi el, ce treabă a avut, să treacă peste calea ferată după ce 
se lăsase bariera? Asta-i curată nebunie, după părerea mea! 

În timp ce se ridica să se ducă la treburile ei, se mai întoarse o 
dată. 

— Ştie cineva cum îl cheamă? întrebă ea. 

Apoi, privindu-le fețele tăcute: 

— Nu, văd că nu știe nimeni. 

Și porni spre sala de gips. 

Comentariul ei, însă, o pusese pe Teresa pe gânduri, 
reamintindu-i pentru prima oară cât de speriată fusese că victima ar fi 
putut să fie James M*A*Q*Ă*rthur. După ce ajunsese la locul 
accidentului, nu se mai gândise la el, iar acum se bucură de asta. Ar fi 
fost prea îngrozitor să se simtă uşurată constatând că era altcineva. În 
acelaşi timp, își dorea să știe unde se afla, dacă totul era în regulă... | 
*s-ar fi putut întâmpla orice, iar ea nu avea cum să afle. 

Nevoia de a ști devenea din ce în ce mai puternică. 

Teresa se hotări să nu mai stea cu mâinile-n sân. 

Capitolul 10 


Teresa fu uimită să constate cât de dificil îi era să afle ceva 
despre mișcările lui M*A*g*A*rthur. Nimeni din spital nu-l mai văzuse 
de la întoarcerea din Spania. Teresa încercă tot felul de şiretlicuri 
pentru a obține informații, dar în cele din urmă renunță și se adresă 
direct consultantului lui, domnul Turner, un om amabil și foarte 
perspicace. 

Domnul Turner o privi pătrunzător dar, deşi ochii i se încrețiră 
vesel, se abţinu să facă vreun comentariu jenant despre interesul pe 
care-l prezenta pentru ea ortopedul şef, luându-i întrebarea în serios. 

— James a cerut un concediu special și l-a primit, spuse el, deşi 
nu sunt prea sigur dacă pentru studii sau cercetări. Nu vorbeşte prea 
mult despre el însuși, cum sunt sigur că ştiţi, adăugă el, cu un licăr în 
ochi. Da, cred că ştiţi, confirmă, văzând-o cum se înroşea în obraji. 

Redevenind serios, domnul Turner continuă: 

— Aţi putea să întrebaţi la personal, dar cred că aţi prefera să 
n-o faceţi. la să vedem, cum v-aș putea ajuta eu să-l găsiți...? 

Începu să mâzgălească unul dintre numeroasele formulare de 
pe birou, adâncit în gânduri. 

— Da, ştiu, *s-ar putea să fi plecat într-o croazieră, ca să fie 
singur, avea o ambarcaţiune cu motor pe Lacul Windermere, dacă-mi 
aduc bine aminte... Sau *s-a închis în locuinţa oferită de spital, cu 
cărțile lui. 

— Vă mulțumesc, răspunse Teresa, eu doar... 

Lăsă fraza în aer, negăsind o scuză valabilă pentru curiozitate. 

— Ştiu, zâmbi înţelegător domnul Turner, cu toții suntem 
preocupaţi de rezultatele anchetei și efectul lor asupra lui, dar nu 
trebuie să vă faceţi griji, e improbabil să fi făcut vreo greșeală. Oricum, 
vom afla mâine. 

Teresa plecă, întrucât consultantului tocmai i se adusese o 
radiografie ca să-și spună părerea. 

Încercă să-şi facă niște planuri. 

Și totuşi, nu putea face nimic până nu avea timp să-și înceapă 
căutările. Pe moment, lucra în fiecare zi, de dimineața până seara, la 
care se mai adăugaseră și patru nopţi de gardă una după alta. Avea de 


gând să-i ceară părerea lui Tony Banks, la întoarcerea din scurta lui 
călătorie în țările subdezvoltate. Îi fusese un prieten bun, iar hotărârea 
lui de a pleca să lucreze în străinătate câţiva ani dovedea că acceptase 
faptul că nu avea nicio speranţă, așa că Teresa nu avea de ce să-şi facă 
griji în acest sens. 

Reveni a doua zi și ieşiră să bea ceva, seara, lăsându-l o oră în 
secție pe înlocuitorul Teresei. 

— Am atâtea să-ţi spun! 

Pe chipul proaspăt bronzat al lui Tony, încă luminat de bucuria 
revederii, se așternuse un zâmbet. 

— Și am să-ți arăt atâtea diapozitive cu locurile minunate pe 
care le-am văzut, dar toate astea trebuie să aștepte până vom avea mai 
mult timp... Ce-ai zice de sâmbătă? Ai weekendul liber, iar eu pot face 
schimb cu celălalt medic primar. 

— Sâmbătă? N-am să fiu aici... 

Teresa făcu o pauză, dorind să-i împărtășească grijile ei 
privitoare la James M*A*Q*A*rthur, dar dintr-o dată simţi că-i pierea 
curajul. 

Tony îi acoperi o mână cu a lui, pe masă. 

— Hai, zi ce-ai pe suflet! o încurajă el. Te-ai combinat cu temutul 
nostru ortoped, așa-i? 

Expresia ei nostalgică îi răspunse mai clar decât orice cuvinte că 
avea dreptate. 

— Şi unde este prietenul nostru James? întrebă Tony încet, 
păstrându-şi mâna peste a ei, ca și cum ar fi “încercat să-i dea putere. 

Rămânând cu privirea în jos, Teresa îi spuse că nimeni nu ştia, 
că pur și simplu îşi luase un concediu prelungit. 

— Din cauza anchetei? se încruntă Tony. Dar credeam că 
rezultatele l-au exonerat complet de orice vină. 

Teresa se lumină la faţă. 

— Când ai auzit asta? 

— A apărut astă-seară în ziarul local. Cred că la ora asta ştie tot 
spitalul, tot districtul. Femeia respectivă, odihnească-se în pace, săraca, 
a murit din cauza unei tumori gastrice. Medicul legist a spus că 


anticoagulantul nu a avut nicio legătură cu decesul. 

— Domnul doctor M*4*¢*Å*rthur ştie? întrebă Teresa pe 
negândite. 

Tony o strânse ușor de mână. 

— Asta, draga mea Teresa, trebuie să afli tu, fiindca ştii că nu-ţi 
vei afla liniştea până nu-l găsești şi te asiguri că o duce bine. 

Apoi se ridică. 

— E timpul să te întorci în secție, îi reaminti el, deşi eu, unul, nu 
încep munca decât mâine dimineaţă, acum că *s-au schimbat seriile. 
Dar, Teresa... 

Nu părea să se îndure să-i elibereze mâna. 

— Dacă-l iubeşti, şi cred că așa e, du-te și caută-l. Asigură-te că 
ştie vestea cea bună. 

Teresa dădu din cap, apoi, privindu-i ochii plini de iubire, oftă. 

— Aş fi vrut ca lucrurile să stea altfel, Tony, spuse ea încet. 

— Da, ţi-ar sta bine în costum de safari, replică el cu umor 
răutăcios, apoi ridică din umeri, reluându-și aerul nepăsător. Vino, 
altfel sora Murphy va trimite o expediţie în căutarea ta! 

Şi porniră din loc în tăcere. 

— Deci, te-ai hotărât să lucrezi în străinătate? îl întrebă Teresa 
înainte de a se despărți. 

— Da, plec de îndată ce-mi termin contractul aici. Am făcut toate 
aranjamentele, atât cât e posibil în faza asta. 

Teresa întoatrse capul şi intră grăbită în secția de accidentaţi şi 
urgenţe, ştiind că Tony rămăsese afară, cu un aer cam pierdut, iar 
inima i se umplu de tristețe pentru amărăciunea pe care i-o cauza fără 
voie. 

Apoi, în timp ce-și lua halatul, stetoscopul, pixul şi carnetul, 
începu să se înfurie. „Uită-te la mine”, îşi spuse ea, „iubesc un bărbat și 
resping avansurile altuia, când niciodată n-am vrut să am asemenea 
încurcături romantice! Ce se întâmplă cu mine...? De ce nu-mi pot 
controla mai bine emoţiile?” 

Tony dăduse dovadă de mai multă maturitate decât ea. Avea să 
schimbe direcţia și să-și folosească într-un mod util frustrarea, 


folosindu-și resursele de afecţiune și darurile cu care fusese înzestrat 
în slujba năpăstuiților din țările Lumii a Treia. N-ar fi fost mai bine să-l 
însoțească şi ea, în loc de a sta pe loc, oftând după James şi făcându-și 
visuri imposibile? Niciodată n-ar mai fi putut munci bine, cu mintea 
stându-i numai la el. Pe când, în altă țară, printre alți oameni, cu 
siguranță, avea toate șansele să-l uite, nu? Cine putea ști, cu timpul 
poate că ar fi ajuns chiar să-l iubească pe Tony. Întrebarea era: *s-ar fi 
mulțumit Tony să ştie că-l acceptase doar ca pe un înlocuitor? 

x kK * 

Noaptea trecea încet, în secție intrând accidentați unul după 
altul. 

— Până mâine dimineață o să fiți moartă de oboseală, îi spuse 
sora Murphy cu compasiune. Eu, cel puțin, pot să dorm ziua, dar 
dumneavoastră ați fost ieri aici de gardă de dimineața până seara... 

— Şi mâine voi fi tot de gardă. 

Teresa se aşeză la birou, cu capul rezemat în palme, încercând 
să-și stăpânească un căscat. 

— Dar nu mă deranjează, atâta vreme cât nu iau decizii greşite, 
care ar putea fi periculoase... 

Aceste cuvinte i-l readuseră imediat în gând pe James 
M*A*Q*Â>rthur. Unde era, ce făcea? O, de-ar fi ştiut, numai! Cât de 
îngrozitor se simțea, cu siguranţă, neștiind dacă luase sau nu o decizie 
greşită la dozarea anticoagulantului! 

— Apropo, adăugă sora Murphy, ați primit memoriul pe care vi 
l-a trimis consultantul de la ortopedie, ieri după-amiază înainte de 
plecare? 

— Nu, răspunse Teresa îndreptându-se de spate. Nu l-am văzut! 
Unde e? 

Începu să caute pe birou, printre toate hârtiile, dar fără niciun 
rezultat. 

— Cred că a fost pus în nișa dumneavoastră, la avizierul 
dispeceratului. 

Sora Murphy plecă să se uite și, nu peste mult timp, reveni cu o 
hârtie împăturită. 


— Da, acolo era, domnişoară, spuse ea, întinzându-i-o. 

În timp ce-i lua hârtia din mână, Teresa constată că tremura. De 
oboseală, probabil, încercă ea să se convingă. Despături memoriul, cu 
mișcări nervoase. Conţinea numai câteva cuvinte. 

Ambarcaţiunea se numește „Vasul solitar”, scrisese domnul 
Turner, adăugând comentariul cam enigmatic: Potrivită denumire, 
pentru nava unui om atât de singuratic, nu credeţi? 

Teresa zâmbi. Ce amabil fusese, *s-o anunţe! Acum, cel puţin, 
avea un indiciu cu ajutorul căruia să-l găsească pe James 
M*A*(*Â>rthur. Făcu hârtia ghemotoc şi o aruncă la coș. Ştia că 
niciodată n-avea să uite cuvintele care fuseseră scrise acolo. 

— Nu era nimic important, îi spuse ea cu falsă nepăsare surorii 
Murphy. la să vedem, cine mai trebuie să intre? 

Se simțea revigorată, plină de speranţe, toată oboseala i se 
risipise. Abia aştepta să sosească sâmbăta, ziua ei liberă. Știa unde 
avea să se ducă: spre Lacul Windermere, cu toată viteza. 

x k x 

Dimineața de sâmbătă se ivi senină şi însorită, iar Teresa porni 
spre Bowness cât de repede îi permitea traficul dens, depășind 
nenumărate rulote și mașini de familie. 

Puloverul alb de dantelă pe care-l purta împreună cu jeanșii îi 
accentua bronzul dobândit în Spania, iar părul, atât de bine periat încât 
lucea ca aurul, îi flutura într-o parte, prins cu o agrafă în formă de 
margaretă. Își dăduse osteneală și cu machiajul, dorind ca în primul 
rând să acopere toate semnele oboselii care știa că altfel *s-ar fi văzut, 
după o perioadă atât de prelungită de muncă non-stop la accidentaţi și 
urgenţe - ca să nu mai vorbească şi despre stresul emoțional. 

— Frumoasă ca un tablou! comentase un brancardier, în timp ce 
Teresa își lua mașina din parcarea spitalului. Cine-i norocosul, 
domnişoară Corurie? 

Din cauza tuturor sezoniştilor şi a turiştilor, cu mașinile lor, la 
început îi fu greu să găsească un loc de parcare în 
Bowness-on-Windermere, dar până la urmă ocupă spațiul eliberat de o 
altă mașină. 


Pornind pe jos spe chei, Teresa începu să-i întrebe pe diverșii 
proprietari de ambarcaţiuni dacă auziseră de James M*4*¢*Å*rthur sau 
de nava lui, „Vasul solitar”. Până la urmă ajunse la Clubul Nautic, unde 
secretarul îi spuse că domnul M*A*(*Â*rthur era membru și îi arătă 
locul de acostare al ambarcaţiunii lui. 

Spre marea ei bucurie, Teresa văzu că „Vasul solitar” era acolo, 
dar când se apropie nu găsi decât un necunoscut care lucra pe 
acoperișul cabinei. În rest, nimeni. Îl întrebă de James M*A*Q*Â>rthur, 
explicându-i că era doctoriţă la același spital şi avea un mesaj special 
pentru el. 

— Nu-i aici, răspunse omul, care arăta ca un marinar, cu chipul 
brăzdat de vânturi şi soare. *S-a oferit voluntar să se ducă la locul unui 
accident, cu echipa de salvamontiști, şi a trecut ceva vreme de-atunci. 
Încă nu *s-a întors. 

— Acum câteva ore, zile, cât...? 

— Ore. Să tot fie vreo şapte... 

Și omul se întoarse să intre în cabină, cu un aer nepăsător. 

— Unde a avut loc accidentul? mai strigă Teresa după el. 

— La Red Screes. Se ajunge acolo prin Kirkstone Pass, sosi 
răspunsul. 

— Mulţumesc. 

Teresa porni înapoi spre maşină. Cunoştea Trecătoarea 
Kirkstone, cea mai înaltă din regiune accesibilă autovehiculelor, şi 
spera ca maşina ei să poată ajunge până acolo. 

x k x 

De pe culmile munților, priveliștea era sublimă, iar din parcarea 
de la Red Pit, aflată chiar deasupra trecătorii, se vedeau frumoasele 
creste colțuroase care înconjurau lacul Brothers Water, cu farmecul lui 
idilic, albastru şi senin, ocrotit în căldarea maiestuoaselor piscuri din 
jur. 

Dar, oricât de superb arăta peisajul, Teresa era foarte 
dezamăgită, căci nu se zărea niciun semn de activitate, deşi scrutase 
zona de nenumărate ori. Încuindu-și maşina, porni peste întinderea 
platoului presărat cu bolovani, în căutare. „Ar fi trebuit să-mi iau niște 


pantofi mai rezistenți”, își spuse ea cu amărăciune, privindu-şi 
sandalele cu tocuri înalte, care începuseră să se zgârie şi să se rupă pe 
alocuri. Era o adevărată minune că le mai avea în picioare. 

Văzu un râu şi porni într-acolo, ca să-şi răcorească picioarele, 
dar înainte de a ajunge la apă se împiedică de o piatră și, încercând 
să-și ţină echilibrul, îşi rupse complet bareta și tocul unei sandale, 
după care piciorul i se prinse între doi bolovani, sucindu-și glezna. 

Între timp începuseră să se adune norii, aşternându-şi umbrele 
peste Red Screes, şi nu peste mult ploaia torențială o udă până la piele, 
în timp ce stătea aşezată pe o stâncă, oblojindu-și glezna și așteptând 
să-i treacă durerea, pentru a porni înapoi spre maşină. 

Când se așeză din nou la volan, cu hainele ude leoarcă și piciorul 
durând-o îngrozitor, ploaia se oprise, dar soarele care încălzea din nou 
munții făcea să se ridice o ceață deasă. 

Oare mai putea conduce înapoi până la Windermere? Încercă să 
apese pedalele mașinii cu piciorul scrântit şi se strâmbă de durere. Îi 
era aproape imposibil să-l folosească la șofat. 

Începea să-şi piardă orice speranță și ajunsese în pragul 
lacrimilor, iar când se văzu în oglinda retrovizoare, cu părul ud şi 
încâlcit, începu să plângă de-a binelea. Nu se mai putea stăpâni. Încercă 
să-și spună că un medic nu plânge, că se controlează mai bine - dar 
lacrimile îi şiroiau încet pe față, distrugându-i tot ce mai rămăsese din 
machiajul și aşa stricat de ploaia torențială. 

Capitolul 11 

Teresa deschise radioul mașinii, mai mult ca să uite de necazuri, 
şi prinse un post care transmitea muzică, dar sunetul acestuia o 
împiedică să audă o mașină care se apropia de parcare şi cotea 
înăuntru. Abia când îi văzu lumina farurilor prin ceață își dădu seama 
că avea companie. Un moment se bucură, apoi o asaltară îndoielile. Nu 
oricine ar fi fost binevenit. Locul era pustiu, iar ea nu putea fugi - și 
nici n-ar fi avut unde să fugă, chiar dacă glezna ar fi susținut-o. 

Auzi o portieră deschizându-se, apoi paşi pe pietriș. O siluetă 
masivă se desprinse din ceață și, în pofida propriei voințe, Teresa 
începu să tremure. 


— Domnişoară Corurie? întrebă glasul pe care tânjea cel mai 
mult să-l audă, iar şocul şi uşurarea îi biruiră puterile. Își acoperi faţa 
cu mâinile, în timp ce lacrimile îi curgeau șiroaie, prelingându-se 
printre degete. s 

— Domnule M*4*¢*Å*rthur? suspină ea. O, dumneata ești, nu-i 
aşa? 

— Într-adevăr. 

James M*Ą*¢*Å*rthur se aşeză pe scaunul de alături. 

— Am venit să te caut, spuse el scurt, mă aşteptam să te 
întâlnesc pe drum. Niciun moment n-am crezut că mai ești tot aici... Ce 
Dumnezeu te-a apucat să rămâi la altitudinea asta, nu știi că cețurile 
pot fi “înșelătoare? 

— N-am vrut să rămân aici, se apără ea cu o voce înfundată. 

— Atunci de ce-ai rămas? o întrebă răstit James, după care făcu 
o pauză, gânditor. Parcă-ţi sună altfel vocea, remarcă el. Ai plâns? 

— În niciun caz! 

Totuşi, Teresa continuă să-și acopere fața, ca să nu i se vadă 
lucind lacrimile. 

James o întoarse spre el, îi dădu mâinile la o parte, apoi o atinse 
pe obraji. 

— Ba plângi, constată el, ai fața udă. 

— M-a prins ploaia, adineaori. 

Ridicând o mână, James aprinse plafoniera și o studie atent în 
lumină. 

— Ai plâns, spuse el pe un ton indiferent. Pot să ştiu și eu de ce? 

Teresa înghiţi în sec, sperând să scape şi de nodul din gât, dar în 
minte nu-i veni niciun răspuns. 

James stinse lumina. 

— Cum ai aflat unde mă puteai găsi? întrebă ea, căci i se părea 
un miracol că tocmai el, şi nu altul, apăruse chiar când o ajungea 
disperarea. 

— Jock mi-a spus că o doctoriță mi-a adus un mesaj de la spital 
şi că a îndrumat-o spre Kirkstone Pass. L-am întrebat cum arătai și mi 
te-a descris destul de exact. 


Ceva în tonul lui se schimbă, amintindu-i Teresei de ocaziile 
când James părea aproape să se amuze pe seama ei. 

— Oricum, continuă el din nou serios, care e mesajul acela atât 
de important? 

Teresa ar fi vrut să nu se mai simtă atât de tânără şi imatură, dar 
stilul lui de stăpân avusese întotdeauna acest efect asupra ei. Totuși, 
între timp se calmase și putea vorbi. 

— E vorba de anchetă, începu ea cu oarecare greutate. Nu ştiam 
dacă ai aflat rezultatele. 

— Continuă. 

James păru să se crispeze, sau cel puţin aşa avu ea impresia. 

— Păi, ai fost exonerat de orice vină - pacienta murise din cauza 
unei tumori la stomac. 

— Niciun moment nu m-am îndoit că voi fi disculpat, declară el 
pe un ton arogant. Puțin îmi păsa, eu aveam alte griji pe cap. Nu era 
nevoie să te deranjezi până aici. 

Deschise portiera ca să coboare din maşină. 

— O iau înainte, spuse. Ține-te după luminile mele de poziţie şi 
condu cu grijă, drumul e abrupt prin unele locuri. 

— Nu pleca! strigă Teresa, apucându-l de hanorac. 

James îi desprinse mâna. 

— Trebuie să plec, vrei să stăm aici toată noaptea? 

— Nu... n-ai înțeles... Nu pot șofa, mi-am sucit glezna... 

Reveni lângă ea imediat, cu o atitudine la fel de profesională ca 
față de orice pacient. 

— Lasă-mă să mă uit, spuse el, aprinzând din nou lumina. 

— Cred că mi-am luxat-o... 

James i-o palpă uşor. 

— Hmm, *s-a cam umflat. Cum ai reușit? 

Teresa se bucura că nu comentase nimic despre noroiul de pe 
picioarele ei. 

— Mi-am prins-o între două pietre. 

— Să nu-mi spui că ai luat-o razna pe munte cu sandalele astea! 
exclamă el, ridicând-o pe cea care-i mai rămăsese. Chiar n-ai niciun pic 


de minte? 

Cobori iar din mașină, însă de astă dată ocoli până la portiera de 
lângă ea, o deschise şi, până să înțeleagă ce se întâmpla, Teresa se 
pomeni ridicată în brațe. 

— Dă-mi cheile mașinii, i le ceru el ursuz, după ce o așeză în 
mașina lui. Am *s-o încui și la noapte o lăsăm aici. Mâine dimineaţă la 
prima oră, va veni Jock *s-o ia și *s-o parcheze lângă spital. 

— Mulţumesc... murmură încet Teresa. 

În continuare, nu mai vorbiră o bună bucată de vreme, până 
când, ca să risipească tăcerea încordată care se lăsase, Teresa spuse: 

— Prietenul tău, Jock, a spus că plecaseşi la locul unui accident, 
cu echipa de salvamontişti. A fost grav? 

— Nu prea. Doi băieţi au atacat o culme cam abruptă și erau 
încălțaţi nepotrivit pentru escaladare... 

Făcu o pauză, iar Teresa fu sigură că se gândea la sandalele ei. 

— Au căzut, continuă el, dar din fericire niște cornișe le-au 
amortizat rostogolirea, aşa că nu și-au fracturat nimic. Au nevoie de o 
noapte în spital, sub observaţie, și nimic mai mult. Totuși, e bine că am 
ajuns la ei înainte de ploaie, pentru că acele cornișe erau foarte înguste 
şi apa le-a făcut să devină alunecoase. 

— Când te întorci la spital? întrebă Teresa. 

James nu răspunse imediat. Când o făcu, spuse doar atât: 

— Nu ştiu. 

— Nu trebuie să renunți la munca ta ca doctor! izbucni ea. E 
prea valoroasă. 

— Serios? 

— Da, ar fi nedrept *s-o abandonezi, numai pentru că ai avut un 
ghinion. Atâţia oameni au nevoie de dumneata... 

— Tu, de exemplu? 

În glasul lui se simţea din nou acea undă de amuzament. 

— Nu despre mine vorbesc, replică înțepată Teresa. Mai mult 
mă interesează situația dumitale, domnule doctor M*A*Q*Ă*rthur, 
pentru că mi se pare că ai permis ca ancheta asta să treacă înaintea 
unor lucruri mai importante. 


— Pe tine nu te-ar îngrijora dacă *s-ar crede că ai omorât pe 
cineva din neglijență? 

— Asta-i cu totul altceva. Sigur că aş fi “îngrijorată. Dar ai spus 
că ştiai că nu greşiseşi cu nimic și, într-un asemenea caz, cu siguranță 
că nici eu n-aş fi lăsat ca orgoliul lezat să mă oprească să-i ajut pe alţii, 
în felul de care numai noi, medicii, suntem capabili... de obicei, cel 
puţin. 

— Deci crezi că de vină e orgoliul meu? 

Teresa trase adânc aer în piept. 

— Sincer, da! 

Făcu o pauză, așteptând explozia; dar, spre surprinderea ei, 
James chicoti. Chiar chicoti! Era un sunet plăcut, pe care niciodată nu-l 
mai auzise. 

Găsi mai prudent să nu adauge nimic, întrucât puţinul pe care-l 
spusese părea să fi avut cel mai nedorit efect. James M*A*Q*A*rthur 
făcea haz pe seama ei. Toate ieşeau pe dos. Era udă leoarcă, murea de 
foame, trebuise să-și lase maşina pe un munte pustiu, o durea glezna, 
şi toate astea numai pentru că voise să ajute un om care nu avea 
nevoie de ajutor! 

În timp ce se frământa astfel, Teresa adormi, iar capul i se 
înclină într-o parte, până se rezemă fără intenție de umărul lui. Nu-și 
dădu seama decât când mașina se opri în Bowness, unde o trezi ceva ce 
semăna izbitor de bine cu un sărut... dacă omul de lângă ea ar fi fost 
oricare altul, nu domnul James M*A*g*Â*rthur cel cu inima de piatră. 

— lartă-mă, spuse ea ridicându-se, sper că părul meu nu ţi-a 
udat umărul. Cred că am adormit... cel puțin, așa mi *s-a părut. Parcă 
visam... 

— „Un sărut? completă James, întorcându-se spre ea. Un sărut 
ca ăsta? 

Şi, cuprinzând-o cu braţele, o sărută pe buze, prelung, stăruitor, 
cu pasiune. 

Un moment, Teresa reacționă, după care, crezând că încă îşi mai 
râdea de ea, îl împinse, furioasă. 

James se ridică de la volan, ocoli maşina și o ridică din nou în 


brațe, după care, fără să-i dea drumul, urcă la bordul navei şi o duse în 
cabină, unde o culcă ușurel pe un pat. 

— Am să mă ocup de glezna asta a ta, spuse el serios, după care 
mâncăm ceva și te duc înapoi acasă. 

Teresa era încă prea răscolită ca să-i treacă prin minte vreun 
răspuns. 

Cu o gingășie surprinzătoare, James îi spălă glezna, apoi o legă 
cu un bandaj de crep înmuiat în apă rece. 

— Doctorul Banks știe că ai venit să mă cauţi? întrebă el încet, 
cu capul aplecat asupra gleznei pe care o bandaja. 

— El mi-a propus. 

— Aha, înţeleg. 

Trecu un timp până să vorbească din nou. 

— Ştii, cred, că trebuie să-ţi ţii piciorul ridicat mai sus de nivelul 
la care stai cu șezutul, timp de douăzeci şi patru de ore, îi spuse el în 
cele din urmă, şi ți-aș recomanda să stai culcată sau aşezată cât mai 
mult timp posibil. 

— Ceea ce va fi cam greu, când am de-a face cu accidentaţi şi 
alte urgenţe! 

În vocea Teresei se simţea o undă de ironie. , 

— Nu oricine poate să tragă pe dreapta, domnule M*Ą*¢*Å*rthur, 
adăugă ea fără să se poată stăpâni. 

Îi veni să-şi înghită cuvintele când, la lumina lămpii cu gaz din 
cabină, văzu cunoscuta expresie furtunoasă întunecându-i din nou 
chipul. 

Câteva momente domni o tăcere amenințătoare, iar Teresa îşi 
coborî pe podea piciorul nevătămat. 

— Dacă nu te superi, nu mai aştept masa, murmură ea încet. Aș 
dori să mă întorc acasă imediat. 

— Prostii, spuse el ferm, pornind spre chicinetă. Refuz să te las 
să pleci de-aici cu stomacul gol. Am frigiderul bine aprovizionat, ce-ai 
prefera? 

— Aş prefera să mă întorc la mine acasă. 

James reveni spre ea, privind-o. 


— Chiar că eşti cea mai îndărătnică ființă din lume, comentă el 
clătinând din cap. Când te-apucă, mult te ţine? Sau numai când ești cu 
mine faci fasoane din astea? 

Reveni la bucătărie. 

— Am să fac o omletă, anunţă el. O mănânci sau o lași în farfurie. 

Nu avea încotro, trebuia să rămână. lar când James puse 
farfuriile pe măsuţa pliantă prinsă în peretele cabinei, iar Teresa văzu 
chiflele crocante, untul și ceștile de ceai care însoțeau omletele, se 
bucură că nu plecase. 

— Am auzit că doctorul Banks ne va părăsi în curând, comentă 
el așezându-se. Că se duce să lucreze în nu ştiu ce țară subdezvoltată... 
E adevărat? 

Teresa se întrebă de ce o întreba pe un asemenea ton, aproape 
ca şi cum “s-ar fi aşteptat să fie în termeni intimi cu Tony. 

— Nu m-ar mira. 

James oftă adânc şi luă o chiflă. 

— Eşti foarte secretoasă, spuse el cu glas greu. Doar știe toată 
lumea că îl vei însoți pe doctorul Banks, nu? 

Teresa fu cât pe-aci să se înece. Va să zică, asta credea! Îi privi 
chipul grav și, ca de obicei, îi studie toate trăsăturile, toate liniile, 
jinduind să aibă dreptul de a-i mângâia obrajii, de a-și plimba degetele 
peste buzele lui cu forme generoase, de a-i atinge părul... aşa că se 
grăbi să-şi mute din nou privirea. 

— Dumneata ai vrea să lucrezi în străinătate, într-o ţară 
subdezvoltată? replică ea tot cu o întrebare. 

— *S-ar putea să mă tenteze. 

— Ce anume să te tenteze? 

„O fată cum era Conchita”, i se formă în minte un posibil răspuns, 
dar era insuportabil, în starea în care se afla. 

— Ce anume să mă tenteze? repetă James. Şi dacă aş spune că, în 
caz că tu ai lucra în străinătate, aș putea dori să te însoțesc? 

Teresa scăpă furculița din mână. 

— N-am chef de glume, protestă ea, încercând să-și ascundă 
lacrimile din glas. Aş vrea să mă duci acasă şi să mă lași în pace! 


Într-o clipă, mâna lui o acoperi pe a ei, lângă farfurie. 

— Fata mea dragă, începu, cu glasul blând cum niciodată nu i-l 
mai auzise, n-am încercat decât să-ți spun că aș vrea să fiu oriunde eşti 
tu. Ți se pare chiar atât de reprobabil un asemenea sentiment? 

În mintea Teresei nu se putu forma niciun gând. 

Degetele lui James se mişcară, mângâindu-le pe ale ei. Teresa 
ştia că ar fi trebuit să-şi retragă mâna, dar din nou inima îi spuse nu. 

Apoi, mâna lui James se opri, din ea părând să piară toată 
căldura. 

— Poate că nu te interesează decât doctorul Banks? întrebă el 
cu glas înăsprit. *S-ar putea ca zvonurile din spital să conțină un 
sâmbure de adevăr, iar tu să te măriţi cu Tony Banks și să lucrezi în 
străinătate cu el? 

Teresa găsi puterea de a-și trage mâna, iar James nu făcu nicio 
încercare de a i-o opri. 

— Nu mă mărit cu nimeni, răspunse ea obosită, şi nici nu am 
intenția să mă mărit vreodată cu cineva. Întotdeauna am exclus 
căsnicia din planurile mele. 

— Mă mir să aud asta. 

James se rezemă de spătar. 

— Îmi faci impresia genului de fată care ar pune mare preţ pe 
un soț, un cămin, copii... 

— Aşa e, şi aş face-o, dacă n-aş considera că e absolut imposibil 
să combini gospodăria şi îngrijirea unei familii cu profesiunea de 
medic. Şi mai ştiu, din experienţă, și că bărbaţilor le place să-și facă de 
cap, aşa că n-am intenţia să-mi irosesc aptitudinile şi timpul ca să 
îngrijesc un răsfățat leneş! 

— Nu te poți împotrivi căsniciei mai mult decât mine, declară 
James încruntat. Și cred că ţi-am spus de ce. 

— Într-adevăr, dar dacă nu te superi că ţi-o spun, cred că 
raționamentul tău e greșit. 

— Nu zău? replică el, cu o străfulgerare de furie în ochi. 

Neintimidată, Teresa continuă: 

— Da, e o mare greșeală să condamni căsnicia numai fiindca 


aceea a părinţilor tăi a fost ratată. Tu nu erai decât un copil pe-atunci, 
n-ai de unde să știi de ce greutăți *s-au izbit sau ce anume i-a făcut să 
se despartă, și oricum, trebuie să pui în balanță experienţa lor 
nefericită și nenumăratele căsnicii fericite și îndelungate care au 
existat și există în lume, de la Adam şi Eva încoace! 

Între timp, James începuse să se plimbe prin cabină agitat, ca un 
leu în cușcă. 

— Ai terminat? mârâi el. 

— Aş mai putea spune multe, răspunse Teresa împingându-și 
într-o parte omleta neatinsă, dar acum nu vreau decât să mă întorc 
acasă. 

Încercă să se ridice, mușcându-și buza într-un efort de a suporta 
durerea, când se lăsă cu toată greutatea pe gleznă. 

James ezită un moment, apoi o ridică din nou în braţe şi o duse 
afară, unde o aşeză în mașina sport, după care porni imediat motorul. 

— Îţi poţi prinde singură centura de siguranță? întrebă el 
arțăgos, așezându-se la volan. 

— Da. 

Teresa nu voia să arate cât de tare se chinuia pentru a face cea 
mai mică mișcare. 

x kK * 

Se opriră în fața apartamentului ei. Tot drumul, niciunul nu 
scosese o vorbă. James o luă iar în brațe, după ce-i ceru cheia de la 
intrare. O duse în salon, o așeză într-un fotoliu, apoi, spre surprinderea 
ei, îşi trase un scaun și se așeză, aplecându-se înainte. 

— Ştiu că eşti obosită, spuse el, dar vreau să afli doar un singur 
lucru... 

Părea să-şi găsească greu cuvintele... O luă de la început. 

— Poate nu crezi, dar îţi sunt recunoscător pentru că te-ai 
deranjat ca să-mi aduci la cunoștință decizia medicului legist. De 
asemenea, îmi pare rău că în timp ce făceai asta te-ai lovit la gleznă. 

— Vorbeşti îngrozitor de formal, oftă Teresa, la fel ca în secție... 

Oricât era de obosită, în ochi i se aprinse o luminiță malițioasă, 
când îşi aminti cum şi el îi spusese odată aproape aceleași cuvinte. 


— Acum nu suntem de serviciu în spital, adăugă, simțind că de 
astă dată ea era stăpână pe situație. 

— Într-adevăr... 

Expresia lui James se schimbă, brațele sale o cuprinseră, 
trăgând-o ușurel înainte, şi deodată Teresa se pomeni sărutată apăsat, 
ba mai mult, răspunzându-i la sărutări înainte de a apuca să se 
stăpânească. Apoi, la fel de brusc, James îi dădu drumul și se ridică. 
Teresa întinse braţele spre el, impulsiv, ca pentru a-l trage înapoi, după 
care, dându-și seama ce făcea, și le lăsă să cadă în poală. 

— Te rog, pleacă, spuse ea încet, fără să-l mai privească. 

— Foarte bine. 

Tonul lui James era rece ca gheaţa. Porni spre ușă. 

— Cred că poţi ajunge singură în dormitor, nu? 

— Pot să sar într-un picior, sau să mă târăsc, răspunse Teresa cu 
falsă nonșalanţă. 

— Atunci, noapte bună. 

— Noapte bună. 

leşi, iar Teresa se înecă în lacrimi... 

Capitolul 12 

Dimineața, după o noapte  nedormită, cu ajutorul 
paracetamolului care-i mai alungase durerea, Teresa ajunse în secția 
de accidentați şi urgențe, unde insistă să-și reia activitatea, 
şchiopătând din loc în loc. 

— Ar trebui să-ți menajezi piciorul ăsta! îi tot spunea Tony. 

— Încearcă tu să examinezi pacienţii stând într-un picior! 
replică ea prima dată, după care nu mai făcu decât să strâmbe din nas 
spre el sau să-i ignore pe față sfaturile, ori de câte ori Tony încerca să 
mai insiste. Cu toate acestea, când intră în oficiul medicilor, ca să-și bea 
cafeaua pe care i-o dăduse cu forța sora Murphy, şi se aşeză, îşi puse în 
față un scaun și-și ridică piciorul pe el. 

— Se întâmplă ceva cu tine, Teresa, comentă Tony, turnându-și 
şi el o ceașcă. Te-ai schimbat peste noapte. Și când spun că se întâmplă 
ceva, nu mă refer la glezna umflată. Apropo, cum ai reușit? 

— Mi-am prins piciorul între două stânci, la Red Screes. 


— Ce Dumnezeu ai căutat acolo? 

— Ti-am ascultat ordinul și i-am dus vestea cea bună 
neîmblânzitului nostru ortoped şef. Plecase să ajute o expediţie de 
salvare, pe munte. 

— Nu puteai să-l aștepți până cobora? 

Teresa ridică din umeri. 

Studiindu-i fața, Tony spuse cu blândeţe: 

— Ai suferit foarte mult, ți se citeşte în ochi. De mine nu poți 
ascunde asemenea lucruri, te iubesc prea mult. Ce *s-a întâmplat, 
nu-mi poţi spune, ca să te mai ușurezi? 

Teresa clătină din cap. 

La vederea expresiei ei, chipul lui Tony se posomori. 

— Îmi vine să-l omor, mormăi el. Nu e decât un mitocan şi un laş. 
Numai un laş ar da bir cu fugiţii aşa ca el, în loc de a privi în față cum își 
pierde fața! 

Dintr-o dată, zâmbi. 

— Hai că asta sună destul de bine, nu-i așa...? „A privi în față 
cum își pierde fața!” Sunt un geniu, nu găseşti? 

— Dacă vrei să ştii, găsesc că eşti un geniu al idioțeniei, replică 
Teresa, neputându-se totuși abține să-i zâmbească. 

— Aha, spuse el, ridicându-se ca să plece înapoi la rănitul 
ambulatoriu, ţi-ai regăsit simțul umorului, asta-i excelent. Acum, așa 
cum ți-ar spune orice bun medic, vei putea vedea din nou lucrurile în 
perspectivă. Viața înseamnă mai mult decât un ortoped orgolios, ai să 
vezi! Noi, ceilalţi, suntem oameni întru totul normali. 

Şi, apucându-şi delicat cu ambele mâini poalele halatului, se 
strecură pe uşă afară, lăsând-o pe Teresa să se prăpădească de râs în 
urma lui. 

Restul dimineţii trecu repede și ușor. Tony risipise tensiunea, 
lăsând-o pe Teresa liberă să se gândească la pacienţi cu o concentrare 
pe care înainte o găsise imposibilă. Avea tăieturi de cusut, copii cu 
dureri abdominale de îngrijit, două supradoze de medicamente de 
tratat, coate dislocate de pus la loc, câteva corpuri străine de extras din 
ochi şi un domn vârstnic cu dureri pectorale, suspect de preinfarct. 


Începu după-amiaza, iar Teresa şi Tony continuau să fie ocupați, 
fără niciun moment de răgaz. Apoi, tocmai când se gândeau să ia 
repede o gustare în camera de cafea, simțind că atmosfera se mai 
liniştea, primiră un apel de la dispeceratul ambulanţelor anunțându-i 
că avusese loc un accident de circulaţie cu trei victime. 

Ambulanţa sosi aproape imediat, aducându-i pe șoferul mașinii, 
un motociclist și pasagera care stătuse pe şa în spatele acestuia. 

Şoferul și motociclistul nu erau răniţi prea grav, anunţă Tony, 
iar după tratament puteau fi lăsaţi să plece acasă. 

— Nu şi pasagera, oftă Teresa. A fost aruncată de pe motocicletă 
şi are fracturi multiple, din câte-am putut constata înainte de a vedea 
radiografiile. Aş vrea... 

Se întrerupse, cu o expresie gânditoare. , 

— Ai vrea *s-o poată examina James M*A*Q*A*rthur? 

Teresa dădu din cap. 

— Mă rog, el e cel mai bun de-aici când e vorba de fracturi, 
explică ea sfioasă, în timp ce se pregătea pentru a primi fata la 
revenirea de la radiologie. 

— Dar când e vorba de inimi? 

Şi, cu o expresie întrebătoare şi plină de subînțeles pe chipul lui 
bronzat, Tony plecă înapoi la pacienţii care-l aşteptau în separeurile 
din apropiere, în timp ce Teresa telefona la ortopedie pentru a cere 
internarea fetei. 

— Voi transmite mesajul, îi răspunse sora şefă, și va veni cineva 
*s-o ia în primire. 

Teresa închise încet telefonul, știind cine dorea să fie acel cineva. 
Numai dacă i-ar fi spus ceea ce trebuia lui James M*A*g*A*rthur, poate 
că atunci l-ar fi convins să se întoarcă. Așa, însă, nu părea să existe 
nicio şansă, atâta timp cât ea lucra în același spital... și nu putea să-l 
condamne pentru asta. Se vedea clar că trecea printr-un fel de criză, o 
pierdere a simțului direcției, probabil că i se şubrezise încrederea în 
sine, sub impactul sumedeniei de îndoieli privitoare la relaţia lui cu 
pacienții, acum când se făcuse atâta vâlvă în jurul morții acelei biete 
femei, cu posibilitatea ca el să fi fost de vină. Teresa îşi dădea uşor 


seama că răul se produsese cu mult timp înainte ca raportul 
medico-legal să-l fi exonerat, căci oamenii n-aveau să-și amintească 
altceva decât că se considerase necesară o anchetă, iar unii puteau nici 
măcar să nu fi auzit despre concluziile care-l disculpau. 

L-ar fi putut ajuta mai mult, în loc de a se gândi numai la ea 
însăşi, lăsându-se doborâtă de frământări. Nimeni n-ar fi crezut, după 
felul cum se comporta, că ținea la el mai mult decât la sine. Şi ținea - o, 
cât de mult ținea la soarta lui! 

Pacienta fu adusă înapoi de la radiologie, iar Teresa îi acordă 
imediat îngrijirile necesare. Domnul Turner, consultantul de la 
ortopedie, veni personal să-și spună opinia despre fracturi şi să 
stabilească tratamentul. 

— Duc lipsă de oameni, se plânse el, ne-ar prinde bine încă un 
chirurg în secție. Va trebui să dau un anunț în ziar. 

Va să zică, James M*A*(*Â*rthur nu se mai întorcea! Oare avea 
să urmeze exemplul lui Tony, căutându-şi de lucru și el ca voluntar 
înțările subdezvoltate? Teresa avea senzaţia că în curând toată lumea 
medicală urma să se mute peste mări și țări. Privi pacienţii din secţia ei 
de şedere provizorie şi-şi imagină muntele de fişe care *s-ar fi adunat 
acolo dacă nu mai rămâneau destui medici care să se ocupe de miile de 
victime ce apăreau zilnic în toată țara... O dată pentru totdeauna, 
conchise că trebuia să lucreze pentru compatrioţii ei care, în fond, 
aveau la fel de mare nevoie de asistență medicală ca toți ceilalți. 

Se cam întristă, gândindu-se la această decizie, în timp ce 
frunzărea hârtiile ca să se asigure că nu lăsase nicio problemă 
nerezolvată, la sfârşitul zilei de muncă. Știa că în curând avea să-și ia 
rămas-bun de la Tony. Pe James M*A*g*A*rthur îl pierduse deja - dacă 
fusese vreodată al ei, astfel încât să-l poată pierde, lucru de care se 
îndoia. În fine... Își luă jacheta albă și poşeta. Acum, cel puţin, era liberă 
să-şi vadă de cariera ei, fără întreruperi - nu asta voise...? 

Dintr-o dată, simţi că nu mai era atât de sigură. Cumva, viitorul 
pe care și-l prefigurase i se părea pustiu și sumbru... incredibil de 
sumbru. 

Nu dădu nicio atenţie trandafirilor roşii care creșteau în rondul 


din curtea spitalului. Își aminti prea târziu că ar fi trebuit să treacă pe 
la centrală, unde probabil Stella se întreba ce *s-o fi “întâmplat cu 
domnișoara Corurie, atât de veselă de obicei... 

Când ajunse în apartament, nu luă în seamă obiectele rămase 
îngrămădite din zilele trecute și, aruncându-și haina albă pe spătarul 
unui scaun, se așeză pentru a-și obloji glezna care din nou o chinuia tot 
mai tare. 

Jacheta albă alunecă de pe spătarul scaunului, nebăgată în 
seamă. 

Teresa nu ştia de cât timp stătea acolo când auzi bătaia în uşă. 
Șontâc- şontăc, se duse să deschidă. 

— Încă te mai supără? o întrebă James M*A*g* Arthur, privind-o 
cum stătea într-un picior. Pot să intru? 

Și, ridicând-o în braţe, o duse și o așeză pe un scaun. 

Era un vis, cu siguranţă, își spunea Teresa; nu se putea ca James 
M*A*(*A*rthur să fie acolo! 

— Îmi place întotdeauna să văd ce-mi mai fac pacienţii, spuse el, 
trăgându-şi un scaun lângă ea ca să se așeze; se aplecă să-i ridice 
jacheta albă. Ar trebui ca în apartamentele astea să existe și cuiere. E 
păcat ca toate hainele să fie agăţate... de podea! 

Era un vis... James M*A*(*A*rthur cel din realitate nu era atât de 
glumeţ! Teresa se ciupi ca să se convingă. 

— Sunt într-adevăr aici, confirmă el, observând, și într-o stare 
de spirit cu totul diferită de cea de ultima dată când m-ai văzut. 
Cuvintele tale şi-au făcut efectul, Teresa. Conţineau mult adevăr. Cred 
că m-ai vindecat, domnişoară doctor Corurie! Eram mult prea 
introspectiv. Încercând să-mi protejez mândria, uitam de oamenii care 
au nevoie de ajutorul meu, precum și de ajutorul pe care îl pot da. 

Aplecându-se spre ea, îi luă mâinile într-ale lui. 

— Ți-am spus că nu fug - și, ei bine, n-a lipsit mult *s-o fac, dar 
tu m-ai oprit, m-ai ajutat să-mi dau seama că, chiar dacă aș face o 
greşeală, oamenii m-ar ierta. 

— Cu toţii facem greșeli, spuse încet Teresa, gândindu-se la sine 
însăși. Cred că tocmai asta ne face să fim umani. 


— Bine zis. 

Sprâncenele încruntate ca de obicei ale lui James se destinseră, 
iar gura i se îmblânzi. 

— Dar lucrul pe care l-am înţeles cel mai bine a fost că te 
interesa ceea ce aveam de gând să fac cu viața mea. De ce, Teresa? Ce 
importanţă avea pentru tine? 

Ochii Teresei se umplură de lacrimi. 

— Te iubesc, spuse ea simplu. Nimic mai mult. 

— Mă iubeşti? repetă James. Tu, pe mine? 

Uluirea de pe chipul autocraticului ortoped şef era o adevărată 
revelaţie. 

— Dar nu se poate... tu îl iubeşti pe Tony Banks, aşa mi *s-a 
spus...! 

— Bârfele din spital n-o nimeresc întotdeauna bine, îi aminti ea 
cu blândeţe. 

— Şi nu pleci în străinătate cu el? 

Teresa clătină din cap. 

— Locul meu e aici, în ţara mea. 

— Sunt întru totul de aceeași părere, confirmă James apăsat. Şi 
eu rămân aici. 

— Dar cu Spania cum rămâne? întrebă Teresa. Trebuia să se 
asigure cum stăteau lucrurile în legătură cu Conchita. 

James îi ghici gândul. 

— Nicio señorita nu se poate compara cu tine, o asigură el 
glumeţ, oricât ar părea de interesante unele dintre ele. De fapt, trebuie 
să-ți mărturisesc ceva... Data trecută, m-am dus în Spania numai 
fiindca nu suportam gândul că ne-ar fi despărțit Golful Biscaya și... 

Continuă mai încet: 

— „recunosc că am încurajat-o puţin pe Conchita, dar cu un 
anumit motiv. Te găseam atât de provocatoare, în rochia aia simplă pe 
care o purtai, încât trebuia să-ți stârnesc un anumit sentiment - 
gelozie, sau orice. Voiam să produc un efect, oricare, fie și furie! 

Mâna Teresei îi atinse cu drag părul. 

— Dar când m-am întors plecaseși, nu mai lucrai în spital. 


— Fiindca trebuia să-mi pun gândurile în ordine înainte de a te 
revedea. Nu suportam să mai stau în apropierea ta. Ancheta mi-a 
furnizat pretextul necesar, deşi nu m-am îndoit nicio clipă cu privire la 
rezultatul ei. Nu, tu erai cea mai mare problemă a mea, iar vina e 
numai a doamnei Brown! 

— A doamnei Brown? repetă visătoare Teresa, în timp ce James 
o cuprindea în brațe. 

— Pacienta de la ortopedie pe care o primiseşi în secția de 
medicină generală pentru că noi duceam lipsă de paturi, îți mai 
amintești? 

Obrazul lui i se rezema pe cap, mișcându-se încet, stârnindu-i 
fiori cum niciodată nu mai simțţise. 

— Ei bine, acea femeie cumsecade mi-a sădit în minte ideea 
căsătoriei, care a prins rădăcini periculos de adânci, deși până atunci 
mă considerasem imun. Și am constatat că nu eram imun deloc... 

Îi atinse părul cu buzele. 

— Ba chiar, m-am îmbolnăvit de-a binelea. Am devenit de-a 
dreptul dependent de tine. Era cel mai iritant lucru. M-am împotrivit, 
desigur, dar am constatat că simptomele abstinenţei erau peste 
puterile oricui. 

În glas i se simțea amuzamentul, iar Teresa își rezemă capul de 
umărul lui, mulțumită. 

— Peste puterile mele, în orice caz, adăugă el într-un murmur 
scăzut. Ştii, am senzaţia că în mine *s-a răsucit o cheie, deschizându-mi 
ușa inimii, pentru a elibera un torent de iubire și emoții cum niciodată 
n-am mai cunoscut. Nu fusesem pregătit pentru asta, Teresa, nu mă 
antrenasem niciodată. Va trebui să mă ajuţi să învăţ... 

Mai stătu un moment cu ea în braţe, pe când Teresa aștepta 
mulțumită, nedorind să risipească vraja fermecată care-i învăluise. 

Apoi, cu un oftat, ca şi cum n-ar fi dorit să revină la realitate, 
James o întrebă: 

— Apropo, ce-ţi mai face glezna? 

Întorcându-şi faţa spre el, cu ochii plini de neţărmurită tandreţe, 
Teresa răspunse în şoaptă: 


— Doar de două cuvinte are nevoie ca să se vindece. 

— Atâta tot? 

James îşi înclină capul, până când buzele i le atinseră pe ale ei. 

— Te iubesc, şopti. Acum e bine? 

x k x 

A doua zi dimineață, când Teresa ajunse la spital, Annie, tânăra 
soră, o aştepta pe treptele de la intrare. Părea foarte emoționată. 

— Ce ziceţi de asta, domnişoară Corurie? începu ea, pe un ton 
conspirativ, cu sufletul la gură. Domnul doctor M*A*E*A*rthur *s-a 
întors şi fluieră încontinuu, ba uneori chiar începe să cânte! Azi 
dimineață m-am ciocnit de căruciorul lui cu instrumente și toate 
hârtiile *s-au împrăștiat, dar el n-a făcut decât să zâmbească, vă dați 
seama, chiar mi-a zâmbit! Sora Daly spune că prezintă toate 
simptomele unui îndrăgostit... și n-ar mira-o deloc să audă că se 
gândește să se însoare! 

— Aşa este, zâmbi Teresa încântată de ea însăși. Se căsătoreşte 
cu mine! 

Apoi, trântindu-şi o mână peste gură ca pentru a nu lăsa să-i mai 
scape şi alte cuvinte nechibzuite, adăugă: 

— Dar să nu spui la nimeni, te rog, deocamdată ăsta-i secretul 
nostru. 

Cu gura căscată de uimire, Annie nici nu putu pricepe vestea în 
primul moment. Apoi, pe măsură ce înţelegea, un zâmbet radios îi 
lumină faţa. 

— O, domnişoară Corurie, strigă ea în extaz, ce minunat este...! 
Ce romantic!... Exact ca într-o carte! Și veţi fi o mireasă atât de 
frumoasă! 

După care adăugă gânditoare, cu o expresie nostalgică: 

— N-aş vrea decât să vă pot fi domnişoară de onoare la nuntă... 

— Se face! declară Teresa fericită, privind-o înapoi peste umăr, 
în timp ce se grăbea să intre în secția de urgenţe. 

— Uraaa! strigă Annie, urcând treptele câte trei. 

— Sfârşit - 


